
KA HOK LONGTRAI 
KA SAH TYNGKAI 
BAD U NONGTHOH 


KA SIEN SHON KABA NYNGKONG. 

La pynmih da I Kong Hcsila Pyngrope, 
Rngi Jynriew, Nongthymmai, 
Shillong. 


La, la pyishang ban leh bniah katba lah, pynban ka lait ka lymbiang ka byllai; 
kumta u Nongthoh u pdiang da kaba sngewnguh ia kino-kino ki jingkdew ban 
kham pynbha ia kane ka Kitab ha ki por ki ban dang wan. 




KA KTIEN LAMPHRANG 

Ka jingthmu kaba kongsan ha kaba thoh ia kine ki jingthoh, 
ka long kurano ban kyntiew ia la ka ri bad ka jaitbynriew lyngba 
ka thoh ka pule. Naduh dang khynnah, la ju iohsngew ba kiba 
rangbah ki ialap-iariew shaphang ka jingkyrduh ki kot khasi. 
Kane ka jingpyrkhat ka la bat bad saiiidur ia ka jingmut naduh 
kata ka por. Ynda la kham san, ka la iiang jur ka jingangnud 
ban thoh kot bad la kut jingmut ba dei ban leh ei-ei da lade ne 
ban bah wait lyngngun da lade. 

Ka jingpyrshang ban lum jingtip lyngba ki jingthoh ka long 
1 a kam kaba jwat ; hynrei ka nang kham jwat shuh-shuh lada 
c’ei ban lum na ki briew kiba shu tipktien-tip pateng. Te khnang 
ban kham lashai lehse kan biang hi kat ban ring nuksa bad pyn- 
sriem malu-mala ba ka long kum u briew uba wad uba thud ban 
lap ia ka jaka badon ne shong mawpyrsut. Ynda u la lap, u hap 
pat ban tih ban shrot, ban khlong ban khlaw bad ban pyntuid- 
pyakit ia u mawpyrsut sha ki wah. Ynda u la kie ha ki wah, 
donkam pat banjiarban snaid pateng-pateng, ban phleng ban 
pynkhuid haduh ba un da pliah bad bit ban leit lam sha ka shlem- 
sain-nar. Shuwa ban saifi pat, donkam biang ban da mang ban 
da thew ban da dong ban sain-pynum ha ka ding barhein ka pa- 
jvva haduh ba un da man narliang-narwah. Na une u nar-liang 
narwah pat, ki kamar bad ki nongshoh-thaw ki sa sain-pynwan- 
dur ha ka shloin jong ki ban shna ia ki wait ki tari, ki mohkhiew 
bad kiwei kiwei de ki tiar kiba donkam. Ym dei pat ruh ban 
klet ba ha kum kane ka jaid jingtrei, ka hoit ka jaw, ka tait ka 
bret, ka khoh ka phler, ka phret ka phrong kaba byllai. 

Don ki jingeh kiba mih na ka daw ba ki jingtip ki shong 
saphret saphnang ha kylleng ka ri, kumta ba hap ban khar ban 
tarn ban lum shitom shidkhoi nangne shidkhot pat nangtai. Don 
pat ba ki jirgtip ki shong thup shong thiar kum ki shyieng bun 
jait bun syrtap hapoh ka krem ka kroh, ka synrang ne ka thwei. 
Kumta ka la shim por slem-slem ban lah ban jied ban sot ban 
pyndait lang biang-pa-biang kat ban saindur ha kawei ka shruh 
ne ka shynrong (skeleton). 

Don ki jingtip kiba la shu ioh sriem kumba khalai-nusib ; 
ne long sriem kumba bthah ki tyramen, ba, ‘lada phi kwah ban 
ioh jingsiad, leit tong urn na wah ha ka por ne ka khyllipmat ba 
kawah ka iohthiah’. Don ki ricwtymmen kiba hadien slem-slem, 
ba la pyrsbang shitom, la lah shisha ban ioh iakynduh bad ia- 
shongkai bad ki. Hynrei kaba diaw ka long ba ka sien-shongkai 
kaba nyngkong (kaba teng-teng ka neh tang da ki minit) ka long 
artad ka sienshong-kai kaba khatduh. Haba jia kumne, poi haba 
jnang, namar shaei pat yn leit wad jingshai. Jar la katta ruh, ha 
ka jingbymbanse, la hap hi ban shu tare kulmar bad ban pyrshang 
ban batai tang katba lah ei ban shemphang. Kane ka pynkyn- 

maw ia uta u tymmen Sohra uba ong, “Ynda la poi ha u pud uba 
nga ia lade ruh ngam lah sngewthuh shuh, to ieh nga mat shu 
tharai, nangta ngan sa batai^ bad phi lah ban ong ia nga, u 
‘TharaUbataV ”, 

Kumba la kdew shakhmat, ki jingeh ha ka jinglum jingtip ki 
long kiba bun syrtap. Kawei na kita ka long ba don ki riew-tip- 
tymmen, hynrei ki lah pat ban batai tang ha ka ktien shnong. 
Nalor nangta, ki don ki ktien kiba ha ka ktien kot ki don kawei 
ka jingmut, katba ha ka ktien shnong pat ki kit da kawei ka jing- 
mut. 


Ka jingkylla ha ki juk bad ki por ruh ka wallam ia ka jing- 
kylla ha ki briew. Ha ki juk kiba ia leit noh, paidbah kiei-kiei 
ki long sngur long synlar. Ki briew ruh dang bun kiba kren 
kumba ki mut bad ki mut ruh kumba ki kren. Hynrei katba 
nangiaid ki por bad katba ki briew ki nang kam ialade kum kiba 
la kham long riewshai (civilised) katta la nang duna ka jinglong- 
sngur ka jinglong-nylla. Katba nangiaid ki por nang jur ki 
musli-musla, nangrben ka tahrong-tahrup, haduh u pud ba mar 
shisien jngoh ne shisien madj la shitom ban ithuh ne sngewthuh 
kano kaba nylla bad kano pat kaba tang na sla. 

Ka plie lad bad ka khanglad ki iaiaid synrap kumba thain 
pi-ar. Ha bym pat lait surok kali, bun kiei-kiei ki sah nylla ki 
sah synlar, hynrei ban leit Jngoh ia ki ka long kaba shitom. Hyn- 
rei ynda la lait kali pat, ka leit ka wan ka la suk shibun tangba 
bun kiei-kiei ki la kylla dur bak-ly-bak, bad slem ka ktien, don 
napdeng Jong ki kiba la i kumba kin duh jait noh syndon. Nang 
lait surok, nang synlen ki khlaw, nang iwa ki lum, nang rwa u 
shyiap, nang duna u maw, nang jngut ki wah, nang iwkhong ka 
Iyer, nang rngad ki umtong-umdih. Don jaka-jaka kiba la Iwcl 
Iko hi pom sriem kumba hap bom ; don pat kiba la khynra pyn- 
kylla khongpong naduh tynrai sriem kumba khynniuh jumai. 
Teng-teng sngew kumba phohsniew ban iohi ba don ki khlaw kiba 
la ju iaid kjat da ki lai sngi saw sngi lynti pynban plain-ly-lain 
ki kylla lyndum tangbapoh khyndiat por khyndiat sngi. Ki dieng 
shi-piam-star ar-piam-star kiba la ieng rangbah jwaih kum ki 
syiem, ki lyngdoh ha ki lum bad ki them, la shu pam, shu ot, 
shu khet jubor khlem por khlem samoi. 

Ki skul ki la nang bun katba nang iaid ki sngi, bad don 
jaka-jaka ba ki la mih kumba jei ne ba ki la shu mih pathar kum 
ki tit. Ba ki jia ne ki wan ki jingkylla ym da don eh shibun ban 
da sngewphylla. Lajan baroh kiei-kiei ki kylla na ka por sha ka 
por, bad lehse kawei na ki bymjukylla ka long ka ain jong ki jing- 
kylla. Lada don ei-ei kaba kham phylla, kata ka long ka Jing- 
kylla stet jong kiei-kiei kaba ym ju ialap-iariew naduh ki juk kiba 
mynshuwa. Ki jingkylla kiba stet eh ki dei khamtam kito kiba la 
wan rah lyngba ka Science bad ka Technology. 

KA JINGIM KA LONG KA JINGPYRSHANG 

Man la ka Aiom man la ka Por, ki don hi la ka khubor, ki 
don hi la ka antor. Ki juk ki wan bad ki juk ki leit. Ki pateng 
ki mih bad ki pateng ki jah. Ha la ka sap ka phong, ha la ba 
long ba long, ka bha hi katba lah, ban pyrshang shitom ban ia- 
iap-iariew pateng katba iohlad bad ban tip syn-ei. Ka bha ruh ban 
pyrshang ban lur ha la la i nur ryngkat ka jingkyrmen ba U Trai 
Nongthaw Un pynsei-soh sei-symbai, Un pynman thning pynman 
snap na ka bynta ki pateng ki ban dang wan ha ka lyngkha kaba 
iar jong ka ri bad ka jait bynriew. 

Lajan kut (baroh) ki kam, ki dawa lakuinnokuranoia kawei 
na kine lada ym haroh, kata ia ka por, ka bor, bad ka pisa. 
Kumta ka long kaba eh, ia uba bun uba lang, ban leh bniah ha 
kano kano ka jingpyrshang kaba u trei raon sngewbha khlem bai- 
siew-baiseng ne khlem kano kano ka kynja scholarship. La 
sngewdei ban da ban khnang ia kane namar ha kane ka jjngpyr- 
shang, ki lah ban don ki bynta kiba ki Longdien ki lah ban pyr- 
khai ba la shu leh mata-madei ne leh tad-dep. Ka daw kaba 
kongsan eh, ka long namar ba la shu thohknieh-thohkynrup 
ryngkat ka syier ioh ba kumei-kumci, u Jingiap u lap ba kynthet 
noh ia ki Longshuwa ki Manshuwa, shuwa ba kin ang kin khlei 
pateng ia ka jingtip jong ki, ne ia u Nonglura-jingtip hi. 

Ha kane ka jait jingtrei, la pyrshang shitom ban lum ia ki 
laiphew har rukom ki plingit jingtip kiba iathain kyrwoh naduh u 
khla u thlen, uksuidukhrei, UTrai Nongbuh U Trai Nongthaw, 
ki blei ki dken, ka suifi ka Iyer, ka sngi u bnai, ki khlur, ka 
kpoh-ramew, ka kpoh-niamra bad katba lah ban tda shaduh lyn- 
det tyngkong ka sngi u bnai ne wat shaduh sha shakiar kajing- 
mutdur. 

La phriang hangne ia ki laiphewjait ki subject da ka jing- 
khmih lynti ba ki nongpule kin ioh lad ban iashim bynta Jang, 
ban iataw mar shi-kyntien ar-kyntien ne wat tang ban shu mad 
ne thoh tiak kumba thoh mluh. 

Ka jingtip, tang ka jingtip kam biang, la la lum ia ki jing- 
tip na kylleng ki trep bad ki skum. U nongthoh u kynmaw kyn- 
diang ba, ki tiar-shna-iing, la u sder ne phlang, u dieng u siej, 
ka lyntang ka thaboh, ka tin ka saraw, u maw-it u maw-blok, u 
mawria u shyiap ne ka dew-bilat bad kiwei kiwei kiba kum kita, 
kim dei satia ka iing^ kim dei satia ka jingtei. Kumjuh ruh ka doh 
ne ka dohkha, ka khi ka uinphniang, ujingshoh, ka mluh, ki 
musli-musla bad kiwei kiwei de ki jnir shet^jyntah, kim dei satia 
ka jyntah, Ki ktien, ki sentens, ki dak sangeh, ki kyrteng briew 
bad kiwei-kiwei kim dei ka drama lane ka novel. Baroh kiei-kiei 

kl don la ki rukom la ka bait, ki don la ka ain la ka adong kiba 
donkam ban bud bniah bud ryntih ia ki^ khnang ban pynieng ia ka 
jingtei ne pynman ia ka jyntah, ne saindur ia ka drama. Kine pat 
ruh ki shong shikatdei ch ha ki kti uba lip uba nang ban shna 
ban saindur katba kum ka jingbit bad ka jingtbit jong u. 

Katba dangsah ha kane ka them ki um-mat, hateng-hateng 
ki wan shoh ki er-iong ka sukha ka dukha mynsiein bad ki er- 
lang-thari ka diaw bad ka blaw, hynrei ha uba Jah ban ap, iai- 
shah bad kyrmen, ki wan bch pat ruh ki er-batemon ka tngen bad 
ki er-batesi ka kmea. Kine ki pasiaw jein jai-jai ba, haba y.ii 
pat ioh paki-dulan, nang rich ha i trep i skum kyndob-madob, 
haba ym pat lait surok-kali, nang jam shitom thop-shi-thop ha ka 
lynti-khasi, namar kiei-kiei baroh ki don la ka dor, ha la ka hud, 
bad ka por. 

Ha ka por hyndai ka ju long ka rukom ba ki kynja riewtym- 
men bad ki riewtip-tymmen ki ju iathuhthaw-iathuhtang ha la ki 
khun ki ksiew ia ki jingtip kiba kordor ba ki la lum na la ki long- 
shuwa ki manshuwa. Ki khun ki ksiew ruh ki shah shkor kyn- 
diang, ki kynshcw ki kyndiap, ki ri ki sumar kyndong khnang ba 
kin lah ban ai pateng pat ha ki pateng kiba bud. Hynrei suki- 
suki katba ki briew ki nang tip kot-tipsla ki lakham iabeh satang 
ia ki jingthoh. Teng-teng ki da kynnoh ruh, ‘khlem jinglhoh, 
khlem dulir, te yn leit long shano ?’ Ka ktien-kren (spoken woid) 
ka la shong per bad ka la her noh. Sa tang ka ktien-thoh (written 
word) kaba kham neh. 

Kawei na ki jingpyrshang jong u Nongthoh, ka long ba la 
ialeh shitom katba lah ban thoh tlem-thoh nylla ha katta ka ru- 
kom ba kiei-kiei kin paw haka dur kumba ki long. Kam pher la 
ki itynnat ibhabriew, jyllad-lymphuin kum u liew-myngngor kyl- 
lai-lyngsyun^ ne ki sniewbriew-sniewjcw sohkhroh-sohbroh kum 
ka hynroh. Na kaia ka daw la kiar katba Jah na ka thoh pynrem 
ne thoh pynksan, thoh-beift ne thoh-iaroh thoh-pynheh ne thoh- 
pynrit, thoh-khroh ne ihoh-bymsalia, ne kano-kano ka rukom 
thoh kaba lah ban mih na ka jingmut-jngut. Haduh katno kane 
ka jingpyrshang ka kynjoh sha katci ka jingthmu, ka shong ha ki 
nongpule ban bishar. 

Na ka bynta ka jingmyntoi jong ki paidbah nongpule kiba 
ym pat ju pule ia kine ki jait jingthoh mynshuwa, u nongthoh 
u la sngewdei ban shon hangne ia kine ki kyntieii kiba long kum ka 
nongrim bad ka jingpynshai ia kiba bun ki jingthoh kiba la kyn- 
thup hapoh kane ka kitab. 

^"Ka jingmut jong kiba bun kiei-kiei ka shong shibun eh ha ka 
rukom ba la pynkylla ne batai (interpret) ia ki^ katba kum kajing- 
iapher ki por bad ki jaka*\ 

Ha kanc ka Ri Laiphew Syiem-Khatar-doloi, ka long kaei- 
kaei kaba eh katta-katta ban pyrshang ban ai kano-kano ka kyn- 
ja jingbatai kaba long salonsar kat ban biang ban khlup (cover) 
ia ka Ri baroh kawei. Ka daw ka long namar don bun kiei-kiei 
kiba iapher na kawei ka ilaka bad kawei pat, na kawei ka thain 
bad kawei pat, bad don ka jingiapher wat ha ka rukom-ring-sur 
ne kynnoh ia ki ktien na shiliang-wah sha shiliang-wah ne na 
shiliang-lum sha shiliang-lum. Kumta bunsien lada don kiba 
ong — 

‘Sha ka thain jong ngi neshaka ilaka jong ngi, ki leh kumta- 
kumta; kiwei pat ki ong, sha ka thain jong ngi ne sha ka ilaka 
jong ngi pat kirn leh satia kunlta^ Ha kane ka rukom, kaei 
kaba la niew kum kaba bit kaba biang kaba iahap ia kawei ka 
thain, ka lah pat ban ym bit, ym biang, ym iahap ia kawei pat 
ka thain. 

La la pyrshang shitom ban kham bniah, pynban u nongthoh 
u sngewihuh ba ki jingbatai ki jngai ia ka jingjanai, hynrei u 
khmih lynti ba la kumno-kumno kin biang tang kum ka pruid- 
dak bad ka prat-Iynti. 

U Nongthoh u pynpaw ka jingsngewnguh ia baroh ki Long- 
shuwa ki Manshuwa (khlcm da hiewtang), kiba Jadaym dei daka 
jingiarap phylliew-jingtip jong ki, yn ym lah satia ban thoh ia 
kane ka kitab. U pynpaw ka jingsngewnguh kaba kyrpang ia u 
Rangbah B. L. Swer ba, nalor ka jingkyntu bad ka jingpynsblur 
ban pynmih ia kane ka kitab u la da ai syndon bad ki ktien kyn- 
pham halor kine ki jingpyrshang, 

Shuwa ban pynkut ii Nongthoh u pynpaw ruh ka jingsngew- 
nguh ia i Mr. Rockbornwel Soanes, Editor ka Kotkhubor 
‘Ka Rngi’ bad i Mr. J. Kharmih, Editor ‘Ka Pansara’ kiba la 
iarap lem ban pynphriang ia kine kijingthoh lyngba ka kotkhubor 
jong ki. la ki jingkynthoh kiba la ai, la shon lang ha kane ka 
kitab. 

Shuwa ban poi sha ba pynkut, u Nongthoh u pynpaw ka 
jingsngewnguh ia U Blei U Trai Nongthaw-Nongbuh, Uba, u 
ngeit, khlem ka jingiarap jong U, um lah ban leh ei-ei ruh em. 
U pynpaw ruh ka jingsngewnguh na ka bynta ka jingkyrshan bor 
baroh kaba u ioh na la Rympei. 

Haba pyrkhat ia ka ngit-lngit bah kaba sah, bad ia ine i jing- 
pyrshang iba long tang kum i ‘phngit ne i thngit’ la sngewdei 
ban jer kyllum ia kine ki jingthoh ba ki long shisha tang ki 
‘katto-katne shaphang ki katto-katneV 

Shikyntien, kum ka ktien-ai-khublei, ym lah khlem da pyn- 
paw kyllum ia la ka jingsngewnguh kaba ym lah ong shuh ryngkat 
bad la ka jingsngewkit-ram ia baroh ki LoDgshuwa-Manshuwa na 
kiba la ioh lad ban kylli ban pyrthew, ban lum ban lang ia ki 
phngit'jingtip kiba la klum hapoh kane ka thup, bad ruh L ban 
sa paw pyrthei lyngba ki thup ki ban dang mih hadien. Don 
bun napdeng jong ki (ki Longshuwa-Manshuwa), kiba ym nang 
thoh nang pule, hynrei don pat ruh kiba la ioh shongskul. La 
pruid kyrkieh ia kine ki jingthoh tang kat ba kin ym jah noh, 
kyrmen ba yn sa nang kham pynbha irat na ka por sha ka por. 

La pyrshang ban thoh sriem kumba tyllun ka por ha ka 
shisngi — kata ban sdang naduh dang riew u syiar-nyngkong, 
suki-pa-suki baroh shisngi bad lyngba ka por sepsngi haduh ban 
da poi sha ka syn-nia, pynban hateng-hateng ka jingmut ne ka 
khmat ne ka dohnud briew, ki i kumba lada dum than ka pyn- 
ngiew bad lada shai than ruh ka pynsniew. Kaba biang hi ka 
del tang kaba shu pdcng bad kaba adkar. 

Kumba la thoh shakbmat, ka jingim ka dei ka Jingpyrshang. 
To ngin ia pyrshang ban nang laid shaphrang kaiba lah bor, katba 
shem lad bad katba shah por. 

RNGI TREP, 

RNGT JYNRIEW, WILLSON R. LAITFLANG, 

NONGTHYMMAI, Nongthoh. 

SHILLONG. 

Dated the 11th. September, 1994. 


KA JINGKYNTHOH U EDITOR 
KA RNGI (SUNSHINE) 
KHASI JOURNAL 
JULY, 1961. 


**Ka ktien Khasi kam long ka ktien kaba duk. Hynrei haba 
ianujor ia ka bad kiwei pat ki jait ktien ki riewshai ka pyrthei> 
kam long satia ka ktien kaba riewspah. Te ban pynriewspah ia 
ka donkam ban pynrung ha ka thoh ka tar khasi ia ki ktien bad 
ki kyntien nongkyndong kiba don sawdong ka ri bad kumjuh ruh 
ia kiwei-kiwei ki jait ktien jong kiwei pat Ki jait bynriew kiba ngi 
sngew donkam ; bad hangne sngewkmen shibun ban lathuh ba 
1 Bah Willson R. Laitflang, I la Teh ia kaba dei, da kaba sei madan 
syndon ia ki ha ka article jong I *Ki syllok ktien bad ki kyntien’ 
ba la shon ha kane ka Ishu. Ngi kyrmen ba kiwei-kiwei ruh 
kin nang iamih ban iabud lem ia ka lyoti ba I )a maitidiang’’. 

LA MAIT lA KA PHANG THYMMAI 

La slem ngi la iohi ia ka kyrtcng U Rangbah W. R. Laitflang 
(Uba ngi ju khot ieit khct jan — i Bah Wil) la ha ka makasin 
Ka Rngi ne ha Ka Pansara ha kaba la pynmih ia ki jingthoh ba la 
ai kyrteng “Katto katne shaphang ki katto katne”. Kum u 
briew uba ieit ia la ka ktien, ka kolshor bad litereshor jong ka, 
bad uba dang thrang bad kwah tip shuh shuh, ngani lah ban shu 
kbiini la ka shyntur khlcm iaroh ha kiwei bad ha une u nongthoh 
kumjuh. Ha la marwci nga la ju pyrkhat balei i Bah wil im pyn- 
mih pyrthci noh la kine ki jingthoh ha ka dur ka kot na ka bynta 
ka jingmyntoi kiwei bad lehse ban kham pynsuk ia ki research 
scholars. Ngi sngewbha shibun eh ba i Bah Wil myiita i la kloi 
ban shon la kane ka thup bad ban sam paidbah lem ia ki jingtip 
ba i la lum lyngba ka jingtrei shitom jong i lyngba ki laiphew 
sawphew sncm ei ei. 

Nga hi shimct ngam sngewnud ban kren kynthoh ei-ei halor 
kane ka Thup kaba kum ka par hah ia kito baroh kibaieit ia Jaka 
ktien ka thylliej ba kan roi kan par kau san kan heh na ka por 
sha ka por. Nga ong ‘par bah’ namar hangne ngin shem lehse 
ja kiba ngi la tip niuina hynrei pat shi smam ryngkap ia kiba 
bun ki bym pal shym la latip. Ha nga hi nga shem ba don bun 
ki kynticn ba ngi ju lakren lapyndonkam man ka sngi hynrei haba 
shah kylli pyrthew ngi dum buit jlang ban batai namar ngim tip 
ki wan na ei ne mih na ei ha ka jinglong tynrai jong ki. I Bah 
Wil, kum u briew uba ieit bad niewkor ia la ka ktien, i la pyr- 
shang ban jubab ei ei katba don la i bor halor ka jingpyrta u 
Myllung Soso Tham mynnor. 

“Jingshai ngi wad sawdong pyrthei, 

Jingshai Ka Ri ngim tip ei ei”. 

Don bun jait ki jingieit-ri kiba uno uno ne kano kano ki lah 
ban pynpaw. Kawei na kita kaba nga ngeit ka long halor kane 
ka jingong ba ka “Jaitbynriew ka ira haba ka ktien ka im"’, kaba 
long ka jingsawa kyrtoh ha ki tyndong shkor jong nga la slcm 
mynta. Ngam artatien ba kane ka jingsngew ka long kumjuh 
bad i Bah Wil. 

Haba phai biang sha kane ka Thup kaba yin pat ju don koit 
ha ka thoh ka tar Khasi, nga tip shai ka long kaba nyngkong 
duh ka ban noh synniang sha kata ka jylli pule kaba ki khot Ka 
linguistics^ khamtamhaki tnat-pule jong ka kaba ki khot ka 
morphology bad etymology nalor kiwei kiwei pat ki shat-jingtip 
kiba iadei bad ka rukom-im, rukom-trei bad saift-pyrkhat pyrdaih 
U Hynfiiewtrep shityllup ka Ri. 



Nga da ngeit skhem ba une U Rangbah un ym kut noh tang 
katne namar nga sngewthuh ba ki symboh-pyrkhat kiba la luni 
thup ha u thiar u sup jong u ki long kiba kyrhai kiba nga kyrmen 
un sa sam lem ha ngi baroh ha kawei pal ka Thup hadicn kanc 
kaba u la pynmih pyrthei mynta. 

Khatduh, kumba nga ju kyntu ia ki para nongthoh bad 
kunijuh ialade ha ka jingiadei bad ka thoh ka tar, nga ju ong 
long ki bym riej bad “Pyneh la ka Rngiew”. 

Kata ka long ruh bad phi Bah Wil. 


Dated : Shillong, 
19th. September, 1993. 


Bevan L. Swer. 

KI NONG-IAM-WAI : Kane ka jingong ka kham thew ia kito 
ki nong-iam-briew kiba wai da ka nong ne siew da ka bainong 
khnang ban iam briew ha ka por ba iap briew. Ka ju long paid- 
bah hapdeng ki Khasi ban tyngkai ia ka met iap, lada ka long da 
ki sngi ki ia, ki taiew ki bnai ne da ki snem. Kham bunsien, kane 
ka jingtyngkai metiap ka iasnoh bad ka jingleh-niam-leh-rukom, 
jingleh-nam-leh-burom, kat kum ka rta, kyrdan longbricw, jing- 
don jingem, jingbun u kur u kha bad kiwei kiwei de ki daw. 
Lada ym don kaei-kaei ka daw kaba khanglad, kham bunsien 
kim ju tep ne thang ha kajuh hi ka sngi ba u briew u iap. 

Haba don kiba sngewkwah ban da Ich nam Ich burom ia u, 
ki ju da wai kyrpang da ki nongiam-briew (namar kam ju don ka 
ruicom ban da kren da khana shaphang uba iap). Katba lah ban 
tip ban iohi paidbah, ki nongiam-wai ki dei ki kynthei. Kine ki 
nnngiam-wai ki long kiba la mlien bad tbit ha la ka jong ka kam. 
Kim shu iam bicit ne iam bthcr ne iam katba kynduh, hynrei 
ki da oh ki da phawar ha kata ka sur phawar ka baih-bamyllung 
bad ki da hiewtang ruh bin-pa-bin haduh ba kiba sngap ki da 
sngew ia kinc ki iiongiam ba ki Jong syriem ia u poet ne philoso- 
pher. Haba iap u kynja riewrangbaJi, ki iam ki ong bad pyn- 
syriem ba uta uta u la long syriem kum u dieng-bah uba la shan 
la shar ia ka sngi ka Iyer bad uba hapoh kasyrngiew jong u, la ju 
rich tngen u shnong u thaw, ka kynthei ka khynnah u duk u suk, 
ka rangli ka juki, u kup shiliarg, u sem shiliarg ; hynrei mynta 
ba u dieng-bah ula khyllcm, ka shnong ka thaw ka la shongsyier 
shong smiej, ka kur ka jait, ka iing ka sem baroh ki la blaw bad 
la long sah khynnah bad ka iaid ka ieng kam sngewshngain shuh. 
Don pat ki nongiam kiba fiicw-tang da kaba oh, banaduh ba phi 
la-wan-poi-kha, naduh ba phi la shongkha ma phi, ym ju don ka 
sang, ym ju don ka ma, ym ju don ka iaid lyndet ka leh lyndet, 
ym ju don ka ryngkang, ym ju don ka palat. Ka kam ka duk, 
ka kamai ka kajih, ka lynti ka dwar ki roi ki pa bad ki iaid beit 
iaid ryntih, ym ju don ka thok ka shukor, ka raibi ka sangbi ne 
ka tyrut ka smer baroh ki iaid beit da kaba suk kaba bha suda : 
te kumta kein ko Kynrad, kumba phi la kamai shitom, hynrei 
wei la dkut hi la u ksai hukum U Nongbuh-Nongthaw, te to khie 
da leit suk leit biang sha la ka kmie ka kiaw ... wat leit sahnud, 
wat buhnud, wat leit buh-khoh buh-jaw. Kumba phi la iohi hi 
ba ngi la ia nam, ia wan khusnam ma ngi ia phi, u kur u kha 
ryngkat ki lok ki jor, to da kyrkhu ma phi la ki kur ki kha, na 
dwar U Blei (ym dei nawei pat). To kyrkhu ruh ba kin long-briew 
ki khun ki kti ki pyrsa ki iing. To ka jingiap kan ym wan tyrut 
kan ym hiar rai-bi (kata ba kan ym wan khah-khah ne long tyrut) 
wei phi la dei ban leit noh sha kawei ka pyrthei, wat leit sah oud 
shuh, wat leit wan khring shuh, leit biang sha la ka kmie ka kiaw. 

Ki tymmen ki ngeit ruh ba nalor kaba pyndcp-pynbiang ia ki 
niam ki rukom na shabar, donkam ruh ban leh da ka mynsiem 
kaba sngur kaba nylla bad da ki ktien donakor donburom haba 
ki kren. Lada bakla na kane, khlem artatien kan sa wan ngat 
ka jynjar ka lanot ia ki pateng ki ban dang wan ; namar, ong ki 
tymmen, haba buhkhoh buhjaw u nongiap, khlem artatien, un sa 
khur lut ia ka spah ka hajar baroh kaba u la kamai shitom myn- 
ba u dang im. Ki tymmen ki da mana ruh ba haba jia ba ki sna- 
iap ki wan jngoh ki wan kren wan khana, ki wan bthah ne dawa 
ei-ei, haba kumta, dei ban pyrshang katba lah ban pynbiang. 
Dei ruh ban kren ban khana da ki ktien donakor bad, lada donkam, 
ban da song-kwai de (ha ka rukom song-kwai ia kiba iap) kumei- 
re-kumei ha ka rukom kaba maian, ki tymmen khasi ki ngeit ba 
bun kiei-kiei ki kylla khongpong kylla lyndet ynda u briew u la 
iap ; kumta bunsien ki da pynpher haba ki leh ei-ei na ka bynta 
uba iap, kim leh kumjuh kum ia uba dang im. Ki leh kumne 
haba song-kwai, kata ki tah shun na sha lyndet u tympew bad ia 
u kwai ruh bun ba kim khud snep shuh. 

Haba ka snaiap ka la hun, ka la suk ka la saifi, kata kan 
ym pyndik shuh ; hynrei lada kam pat suk pat sain, kan iai wan 
shi iai wan pynthlia pynsaja. 

Ka ju long ka rukom ba kim ju thang ne pynleit niam haba 
don ka kynja khlam kynja ngoh ha shnong ha thaw. Ki shu tep 
ia ka met, nangta ki sa khlaw kham hadien ban pynleit niam. 
Kumne ki leh haba iap u Myntri ka Hima Sohra, u tymmen Ehon 
jait Umdor uba la iap ha ka snem 1962, hynrei ki dang pynleit 
niam pat ha ka 21 Rymphang, 1964. 

Nalor kumba la ong ba ym ju kham thang ne tep rwing, ki 
tymmen ki da mana kyrpang ba dei ban ym tep ne thang kyrkich 
ia ki briew kiba iap na ka daw ba shah puh bsein ne pom pyrthat. 
Ki tymmen ki ngeit ba tyndi-tynda u briew u lah ban dang wan 
mynsiem biang, wat haba shisien peit la i ia u kum uba la iap. 
Ha kiwei pat ki ktien, kam long satia kaba suk ban ithuh ba u 
briew u la iap duh ne em haba jia ba u shah puh bseifi ne pom 
pyrthat. 

Lehse, kane ruh ka long kawei na ki daw kaba la pynlong 
ia ki tymmen ban khang ban tep ne thang ia u briew mar ia iap. 

THANG-DIENG-TYLLI NE THANG- BAIT- WAIT 

Hyndai, kane ka long kawei na ki rukom tbang-briew kaba 
ju kham leh paidbah ia ki briew ki baduk bad ki bym don dkhot 
shuh. La kynnoh ia kane ka rukom thang-briew kumne namar 
ki ker ia ka kpep da ki dieng tylli ia kiba kham bunsien ki ju leh 

ar syrtap ne pyndorkam da ki kynja lyntang ba la shu shtah nc 
bait khnang ban kah ia ka metiap ban yra iohi ha ka por ba 
thang. 

KA TYNRIEN 

Ha ki por ba khani mynshuwa bad ha ki katto-katne ki jaka, 
don kiba ia ka kpepne jingthangki dabynta iaka ha ki ar bynta: 
ia ka bynta kaba shatrai ki ju kham ong ka KYRPONG bad ia 
kawei pat ka bynta kaba ki khein kum ka khmat, ki kham ong 
ka TYNRIEN. La khot Tynrien ia kane ka bynta j ong ka kpep 
kaba shakhmat kumta, namar ba kalong syriem ia ka Tynrien ne 
ka Khlich Shawkad kaba ki pyndonkani ha kaba thaw iing thaw 
sem. Ha ka jingthaw ling thaw sem, ia ka Tynrien ne Shawkad 
ki ju pyniasoh bad kaba ki khot ka shah-ksew ne shah-kshew ne 
ka tad-ksaw. 

U PRANG U KRANG NE U PHNANG U KRANG 

Khnang ban iada ia ka metiap ba kan ym pyrkhun ne kyrbeit 
ne khie shong ne puh shakhmat ne thiah shane shatai ynda la dei 
ding ha ka por ba thang, ki tymmen ki ju da phnieng ne pynia- 
pom da ki dieng kiba da sieh pynskhem bha. Ia kine ki dieng 
phnieng ki ong u Prang u Krang. Kham bunsien, ki ju kham 
kynnoh u Prang ne u Phnang ia u dieng phnieng bad u Krang pat 
ia uba syngkhien ne pynskhem ia u Prang. 

THANG LYNTANG NE THANG BLAB 

Ha kane pat ka rukom thang briew, ia ka met ki kah ym dei 
da ki dieng tyJli hynrei da ki kynja lyntang ba la shtah kyrpang, 
bad ia kine ki lyntang ki khot ki BLAB. Dei na kane ka daw ba 
ia kane ka rukom thang lyntang don hateng-hateng ki khot ka 
Thang Blab. la kane ki ju kham leh ia kiba kham bit kham 
biang. Katba lah ban iohi, ia ki dieng kiba ker ia ka kpep kyn- 
thup ia u prang u krang ki ju kham pyndonkam da ka dieng kaba 
im kumta ba ynda ka la ing ka met ruh, kakpep patkam pat ing. 
Ki leh khnang kumne ban kah ban kdup ia ka met katba kam 
pat ing. s= 

Riam Kyrlong : la ka trai tbwei kaba shong dohkha ki thad 
mawria, nangta ki ker slung da ka tyrpait sicj ba kan tarn khyn- 
diat ia ka sla um. Shapoh slung pat ki teh jyrmi haneng khyn- 
diat ia ka sla um bad ki sdien rynjup da ki jait sla ba ju smat 
bam ki dohkha. la u jyrmi pat ki kdoh ha u dieng uba khih 
hiun-hiun bad na ka jingkhih u dieng, ki ithuh lada wan bam sla 
ki dohkha. Ki ieh kumne bun miet bad bishar haduh ba ki doh- 
kha kin da juh bha. la u jyrmi uba shan ia ka jingkhang ki kdoh 
lang ha uta u dieng uba khih fLiun-fiiun. Ka jing&ia u jyrmi ka 
pyni dak haduh katno u doh u la rung hapoh kata ka jingket ne 
ka kyrlong. Ynda la antad ba u doh u la bun bha, ki sa pam 

pyndkut ia uta u jyrmi uba shan ia ka jingkhang. Shisien ba la 
hap ka jingkhang, u doh um don lynti shuh ban mih shabar ka 
slung namar ia ka Irai ruh ki la da pynskhem bha. Hapoh tyr- 
pait pat shapoh ka slung ki pynap shrip da ki paron bad ki doh- 
kha namar ba ki sheptieng ia u sla ba ki tynruh, ki leitlut shapoh 
ki paron. Nangta ki briew ki sa leit ngam shapoh thwci bad 
shim ia ki dohkha. 

Riam Kroh : Ha kane ka rukom riam dohkha, ki pynphai 
ia ka um ha kata ka rukom ba ki shna kroh da ki maw ha ka por 
synrai. Ki dohkha kiba shong tiang, kata ki bym hiar arsut ia 
ka wah, ki ju rich bad shong tiang hapoh kine ki kroh. Ynda la 
poi ka tiang, ki briew ki leit tynruh ia kinc ki kroh bad ki dohkha 
ki mih bad leit phet sha kawei pat ka krem kaba la lah pynkhreh 
khnang bad kaba shong um. Ynda la ialang bun ki dohkha ha 
kata ka krem, ki pynrngad noh ia ka um, bad ki sa kem kat ia 
ki dohkha kiba sah kut hangta. 

Riam Sden : Ha ki por bad ki jaka ba pahuh jyntang kba 
don kiba sden ia ka um da u jyntang kba. Ki pyllait tang iwei 
i bynta ban lait ka um iba long kum ka lynti ne ka jingkhang bad 
hamar hangta ki sa pynap da ka shrip. 

Don pat kiba kem dohkha da kaba shu tied ne lyngngeit da 
ki maw kiba khia antad kumba 5 ne 10 Kilo ei-ei halor ki maw- 
lyngknep ba ju smat shong-rieh ki dohkha. Ki ngeit ba ki doh- 
kha kiba shong-rieh hapoh ki maw, u budlum jong ki u ia takhuh 
bad u maw, te haba don ba lyngngeit kynsan da u maw ne tied 
kynsan da u kynja tyrnem bah (kum u tyrnem shoh maw) u bud- 
lum jong ki dohkha u kem tyrsain ne kdiah, bad kumta ki doh- 
kha ki tyrsain ne ki iap. 

Shoh-jong-shnong : Haba shoh dohkha paidbah, khamtam 
eh ha ki snem kiba kham mynshuwa, ka ju don kaba ki khot ka 
‘Shoh-jong-shnong’. Ha kane ki ju kham leh da u khariew sha 
ki jaka ba pahuh khariew, bad da u ja-’iiur pat sha ki jaka ba 
kynrei u ja-iiur. Ha kane ka rukom shoh dohkha, ki khleh lang 
ia u ja-iiur bad u dew-saw, bad kyrdem lang ha ki jaka kiba la da 
thaw khnang kiba long syriem ia ka dabor ne ia u thlong hapoh 
wah. Ynda la sboh bha ka jingiakhleh u ja-iiur bad u dew-saw, 
ki sa pyllait kynsan ia ka um ba kan tuid bad ki dohkha ki iap. 
Kham bunsien ki dohkha kiba iap ha kane ka rukom shoh, ki 
long antad hapoh kiba 5 Kilo ei-ei. Ha ki por kiba mynshuwa 
te ki pyrkhing bha ba dei ban da ioh j ingbit na u Syiem haba 
shoh-jong-shnong. Ynda la kyrduh u ja-iiur ne u khariew, don 
ki briew kiba pyrshang pat ban pyniap dohkha sa da kiwei-kiwei 
pat ki rukom. 

Shoh Dkhan : Kawei na ki jingmut jong kane ka kyntien 
ka thew ia ka jingthait-jingjrem ka met ka phad kaba ju long ju 
jia haba leit ne wad dkhan. Sa kawei pat ka jingmut ka thew 
ia ka jinglwet ka met ka pliad sriem ia ka jingshoh ia ka met ka 
phad jong u dkhan iiamar don ki shnong khamtam ha ki por kiba 
kham mynshuwa, ha kaba ki briew kim ju da ot, ne puid ne pyn- 
khuid ia u dkhan, hynrei ki shu shoh shu shain tyllan snieh nang- 
ta ki shet bad ki bam. Ki pynkhuid tang ia ka snieh. Nangr.e 
ioh kynnoh Shoh-dkhan. 

Bamja-Sohphan : Ha ki jaka ba man kynrei u sohpban bad 
khamtam ha ki jaka ba ym pat da iaid iew, don bun ki briew 
khamtam kiba kham duk kiba ju lum ia ki shyieng jong u sohphan 
uba la ih, ki thad tyrkhong haduh ban da sloit ka sncp, nangta 
ki shet ki dung bad bam kdang kumba bam ja. Haduh mynta 
inynne dang don ki shnong ha ki thain Garo kiba dang pyndon- 
kam ia u shyieng sohphan ha katei ka rukom. Na kata ka daw 
ha kite ki thain ki hiew kor bha ia u dieng sohphan. 

Bam-step ne bani-sngi da u Sohphlang : Ha ki juk kiba myn- 
shuwa khamtam ha ki jaka ba ki briew kim patmlieii ban dih sha, 
don bun kiba bam step da u sohphlang, don ruh kiba bam sngi 
da u ’lang-khud, kata uba ki shu khlaw artat na lum, ki shu 
khud bad bam, bad bunsien ki ot noh tang u tdong. 

Ka Ja-wai ne Ja-set : Ha ki jaka ha kiba ki briew ki bam 
kdang da u kynja phan ne uwei-uwei pat u jait jingbam lait noh 
u khaw, ki ju phroi bad u soh khaw de haba ki shet, ne ki shu 
taw pynwai da ka ja. la ine i jingiaw-ja nc jingbam ja khyndiat 
tang kum ban shu pynwai iaka jingbam, ki kynnoh ka Ja-pynwai 
ne ka Ja-set. 

Thynroit : Ka jingmut jong kane ka kiien ka long kaba ia- 
lang bun shi jaka, lada ki maw ne ki dieng ne kiwei pat kiei-kiei. 
Na kata ka daw ki tymmen Khasi ki kynnoh ne jer ‘thynroit’ ia 
kawei na ki Jynnong-khlur, kaba pyni ia ka jingialang bun tylli 
ki khlur shi jaka. 

Maw-prem : Ka jingmut jong ka kticn prem ka kham thew 
ia ka jingialang bun kiei-kiei shi jaka tangba dang lah ne dang 
suk ban hiew bad bunsien ka kham thew ia kiei-kiei kiba kham 
hch. Prim pat ka mut kumjuh hi tangba ka kham thew ia kiba 
kham rit. Prip pat ka thew ia kiba la bun lajan bym lah shuh 
ban niew, bad prain bunsien ka thew ia kiba ym Jah shuh ban 
niew thikna. Nangta, ki sa kynnoh pynshoh-tar, prem-rem-rem, 
prim-rim-rim, prip-rip-rip bad prain-rain-rain. Ka prip rip-rip 
ka ia sriem jingmut bad ka prai-rai-rai. Ka ktien Trem* ki 
pyndonkam ruh kum ha kaba ong prem-mict, prem-shai, prem- 
tlang, prem-lyuir, prem-dum, ha ka jingmut ba kaei-kaei ka 
dang shu sdang. 

KI MAW MON SING NE MAW MON SHUT 

Ka kyrteng tynrai jong unc u khlawait ka long u Mon Sing. 
Don kiba ong ba u dei na ka jaid Shanglong. Hynrei na ka daw 
ka jingkhlain bad bor met jong u haduh ba la palat briew, la don 
ki shipai dkhar kiba sin ia u, u Mon Bhut, kaba mut ba ka bor 
jong u ka long kum ka bor ksuid. Ka kyrteng jong unc u nong- 
iapom, ka long ka jingtriem, bad ka biang ban pynkhynnuih bad 
pynkyiuh ia kiba bun ki nongshun haba ialeh thma ha ka por 
jong u. Katba lah ban tip pateng, une u Mon Sing um shym da 
heh briew eh. Ha ka rynieng ryniot, ka met ka phad, u long 
sriem hi kumba long ki para rangbah Khadsawphra. Tang ha ka 
jingkhia, te la ong, u iaryngkat bad arbriew kiba katjuh ka met 
ka phad bad ka rynieng kum ma u. Ka daw ka long ba ka met 
jong u ka tylli da ki dohksah bad ki shyieng-met ruh kiba heh 
bha. Shiwat ki shipai kiba ap kdong ki la ioh pduh klep ia u da 
ka suloi na shadien ha lew Langstieh-rim. La iathuh ba ki la 
pduh tyngeh da ka suloi na phang khlieh, hynrei um man kyllon 
satia bad ong (kiba iohi da la ki khmat) ba u la pyniap kylla ia 
kita ki nongpduh. 

Haduh kine ki sngi, ki dang don artylli ki Mawlong halor u 
lum kynthong, hajan ka Bir ba Mawpiah kiba ia pajih antad 
kumba 100-200 pruh uwei na uwei pat. Dei halor kine ki maw 
ba u Mon Bhut, u ju kilan met kilan phad ban pynkhlain ia lade, 
bad u ju ialehkai khlain da kaba rynsied halor jong kine ki maw. 
Na kane ka daw, sa tip ia kine ki mawlong kum ki maw Mon 
Sing ne Maw Monbhut, haduh kine ki sngi. Lah ban iohi ia ki- 
ne ki maw na ka surok kali na Nongkhlaw sha Patharkhmah. 

Katkum ki nongthoh Phareng, ka bynta kaba kut ka jingim 
jong une u khlawait ha ka iapom kai-khlaw ne u kynja General ha 
ka Guerilla Warfare ka long ka bym sawa sngewiynnad : te kum- 
ta ka donkam ban iawad-iathud, iatih iakhlong ban lap ia ka 
jingshisha katba dang lah ei ban lap syrwet. 

Ka don kawei ka jingrwai (poem) kaba la tip pateng kum 
“Ka Jingrwai Ka Tnga U Mon”, ia kaba la ngeit ba la rwai nyng- 
kong eh da ka tnga u Mon Bhut ha ka por ba u tnga jong ka u 
dang leit ialeh thma. la kane ka jingrwai la rwai pateng da ka 
Jin Mahadei, ka tnga u Syiem Kine Sing jong ka Nongkhlaw. Kane 
ka Jin ka dei na Nongrmai na ka jaid Mawnai Jarain ne Mawnai- 
ain, kumba ki ju kynnoh lyngkot. Ia kane ka jingrwai ka tnga u 
Mon la pynmih teng ha ka Pansara bad la kylla ruh sha ka ktien 
Phareng bad shon ha ka Souvenir U Tirot Sing ba la pynmih da 
ka Khasi Cultural Society, Shillong ha ka snem 1984. U nong- 
thoh u la kynthoh ruh ba lehse ka lah ban long ka Poem kaba 

nyngkong eh ba la thaw da ki Khasi, kata shuwa vvat ia ka jing- 
rwai ba thaw u Lar Sing Khongwir. La ngeit ba la rwai ia ka da 
ka tnga u Mon Bhut hapdeng ki sncm 1829-1833, kata shuwa ban 
wan u Sahep Thomas Jones bad ruh shuwa ia I Farad Rabon Sing 
Kharsuka. 

Ka Kor Ngon : Ka don kawei ka jaka ha kyntoit Maw-Koh 
Diang ha Nongrmai hapoh ka Hima Khadsawphra kaba ki tip 
kum Kor-Ngon. Don ruh kiba khot ia kata ka jaka ka Pyndeng- 
Kongor. Ka ktien Pyndeng ne Pynden ka kham thew eh ia ka 
jaka kaba long madan, long pynthor, long thad. Ngon pat ka 
mut ba-i-sih i-sait-met, ba-i-bein. 

Kane ka Kor Ngon ka don ka lynter, antad, 1 50 phut la 50 
phut ka pynkiang. Kham ha pajih pat don sa iwei i lum kyn- 
thong bad don ruh ka kynja kynton jyntep ha kaba la ngeit ba la 
tep hangta ia ka kpieng ka ksah ne ka spah ka phew jong uta u 
nongkhaii bah hyndai, uba kyrteng u Ngon. U lah ban dei na ka 
jait Nongsiej ne Jyrwa Nongsiej. Ki ju tip ia u kum u Ngon 
Kongor, namar ki ong la ring kongor teng ia u. Don pat kiba 
khana ba u la siew noh sha u Syiem shi-stieh-tyngka namar ba 
uni treh ban long kongor, Ki patcng jong une u Ngon Kongor, 
ki la thmu shiwat ban leit tih noh ia ka kpieng ka ksah ne ka 
spah ka phew, hynrei u Syiem Kine Sing u mana ia ki bad u ong, 
kam bha ban leit tih pat ia ka spah ka phew kaba la sah slem sha 
lum sha wah, namar ka lah ban shong ksuid shong khrei. 

U Syiem Kine Sing ka Hima Khadsawphra u long uba riam 
bha riam miat sriem ia u Syiem Hajon Manik jong ka Hima Soh- 
ra. Kiba la iohi ki ong ba u boh da ka khor, u spong da ka 
khor bad u deng u paila. Uwei pat u Syiem Khadsawphra, U 
Syiem Bidor, u long uba riam bha bad uba smat ban deng bad u 
paila uba heh, U ju riam kumne haba u wan sha sor Laban. Li- 
ne u Syiem u la iadon lang ha ka por ba iathoh-kurim I Bah Tho- 
mas Bareh ha ka snem 1938. Ka long kabamyntoi ban tip ba ki 
dkhar ki leh burom shibun ia ki syiem Khasi. Haduh ka por u 
Syiem Bidor, ki dkhar ki pynshong ia u Syiem halor u hati haba 
u Syiem u leit peit leit i ia la ka it ka hima sha ri thor Assam. 

Ka Shnong Nongkhlaw : Kane ka shnong ka long kaba sa- 
wang bha, bad na kawei ka dong jong ka, lah ban shynna shaduh 
ki Lum Mangkashang bad ka Them jong ka Ri Thor Bramaputra. 
Ka long ka shnong kaba bit bha ban shna kut namar ka kynjang 
kumba 2 hajar phut na ka them kaba syndah jong ka shaphang ri 
thor. Ki tymmen ki khana, ba ka thain Khadsawphra ka donnam 
bha ha ka Hang jong ka jingsaifi nar bad pynmih ia ki kamar kiba 
tbit bha ban shna wait shna sum. Dei rub ha kine ki thain ba ki 

Khasi ki la pynliem bun ki shipai ha ka thma Nongkhlaw kyn- 
thup ia u Lieutenant Burlton bad u Beddingfield ha ka jingiakhun 
ha ka snem 1829. Don ruh ka khana kaba jlan bad sngewtynnad 
kaba ia snoh bad ka jingiapoikha hapdeng U Jidor Syiem Nong- 
khlaw bad ka Tulamai kaba na ki Syiem Mylliem ia kaba yn sa 
thoh bniah hadien. 

U Lum lai khoh madot : Hyndai ki tymmen ki don la ki 
rukom kumno ban pynsah nam-sah kyrteng lada ia ki bricw ne ki 
jingjia kiba pher. Ka jingeh ka long ba kiba bun na kine ki kyr- 
teng la shu tip hi satang ia ka kyiteng, hynrei ym lah tip ia ka 
daw balei ba la jer ia ki kumta. Ki tymmen ki batai ia ka jing- 
shim por jong kawei ka thma ba ka long haduh ban da lut lai 
khoh u duma dih (kata u duma ba dih ki nongialeh thma kiba 
shong kut halor uta u lum). Na kata ka daw^ ki sa jer kyrteng 
kumta ia utci u lum, U LUM-LAI-KHOH-MADOT. 

U Lum lai prah Lmein : Kawei pat ka thma ka long ba kaba 
ki Khasi ki sloit kawei-kawei ka bniat (kaba ki ong ha ka ktien 
shnong ka “Lmein”) na man uwei uwei u shipai Dkharuba ki ioh 
pyniap. Ynda la wai ka thma bad lum lang ia ki bniat- baroh 
dap lai prah kynton. Kumta sa ioh kynnoh, “U LUM LAI 
PRAH LMEIN”. Kane ka jaka ka don hajan Ri Khen ha Masar 
kaba hap hyndai hapoh ka Hima Myriaw. 


Ki Ain bad Ki Adong : Katba lah ban tip, ki Khasi ki bud 
pyrkhing bha ia ki aifi bad ki adong shnong na ka bynta ka bit- 
lang bad ka bha-lang jong u shnong u thaw. Niar eh ban don u 
ban tam-sneng ne pynlah ia kaba ki ia rai lang. Dei na kanc ka 
daw ba ha ki juk kiba kham ha shuwa la ju pyndonkam kynrei 
ia ka ktien, “Jong-shnong” kum “^Shoh-Jong-shnong” (kabamut 
shoh doh ne shoh dohkha), ‘beh-jong-shnong’ (kabamut banbeh 
mrad da ka shnong), shna jong-shnong, khang shnong, ap-shnong, 
ieng-da-ka-shnong, khyrdop shnong, ka um tong shnong, ka ma- 
dan shnong, ka skul shnong, ka khlaw shnong (lada ka khlaw 
kyntang ne khlaw adong) bad kiwei-kiwei. Shisien ong, la Jan ha 
bun bah kiei-kiei, ki kham sngewbha ban ieng nongrim ne ban ta- 
lywiar ia ka pyrkhat pyrdain ha ka nongrim jong ka shnong, wat 
ban pynithuh ialade, bun ki kham sngewbha hi ban ong. Ngadei 

u Nong kaba mut ban kdew iaka shnong. Kane kam ia snoh 

pat bad ka ktien ‘Nong’ kaba u briew u kdew ia ka kam ne ka 
jingtrei kaba u trei ne kaba im bainong ne sbai-nong, kum Nong- 
trei, Nongkhaii, Nong-bylla, Nongkfiia bad kumta ter-ter. 

Hapdeng kiba bun syrtap ki aifi bad ki adong shnong, kawei 
kaba ki Khasi ki bud pyrkhing bha, khamtam eh ha ki por kiba 
mynshuwa ka long ki adong kiba ia snoh bad ka rep ka riang. 

Kim ju pynhap pynnoh symbai, bet ne ot Jait tang ha ka sngi, ka 
por, ka la, ba la da buh kyrpang bad pynbna ruh da ki briew 
kiba la pynkhi m-ti ban pyndep ia kata ka kamrara. 


Ki Dak Ki Shin jong Ka Mariang : Ki Khasi ki bud pyrkhing 
bad bishai I niah na ki dak ki i hjii, ka lali ban long na u Bnai, 
l a S.'gi, ki Khlur, u Slap, ka Lyer bad ki jingthaw ka mariang 
laiphew jail kumno ki trci, kumno ki rwai, kumno ki long ki man, 
ki laid ki khih, ki im ki roi ki par, bad ki pynhap-matang la ka 
jingim ban iabit iabha Ling. Kumta, bunsicn kiei-kiei ki long 
ryntih bad ki iaid ryntih. Ki bi>har bniah ruh ia ka lynti kaba 
bunsicn ki shu jer kyllum bad lyngkot, “Ka Lynti jong ka Lyer- 
lang hari”^ — kata ka mill kumno ki sim ki doh kiba wan teng-tcng 
(migratory bird) ki wan bad ki leit phai pat. Nangnc ki Khasi 
t :i khem ia ka jingkylla ki por badki aiom. Habashukren lyng- 
kot, ki tymmcn liaba ki kynnoh “ka lynti jong ka lyer langthari” 
ka lah ban ihew shaduh kici-kiei kiba long palat ia ka jingshem- 
phang uba bun ii!;a la.ig (super natural). Ki tymmen ki siigcw- 
thui biang-niang bad ki shcmphang kumno ka K ng ka man ka 
pyrthei Ka maiiang bad kijingkylla iaiphew skit tanjg da kaba 
pule bad bisba-' na ki jingiliaw ka mariang kiba biinsien ki shu 
kfcn kyllum da I aba mg, “Ba ka maw, ka dieng, ka sim, ka 
doh, ki dang krca bricvv'”. Ha kiwei pat ki ktien, kaba mut, ba 
lia uba shernphang, lah ban iakrei ia sngewthuh wat bad ki maw 
ki die g, ki sim ki d di, ki nirad ki mreng, syricm kumba ia kren 
nc ia sngewthuh hi para-lriew. Dei kineKi jait jingstad kiba dang 
dv.akam baa wad ba i thud bniaa lyngba ki por. 

Lkng Sholi-Kha ne Khlieng Shoh-Kha : Tip na kano-ma-kano 
ka doW, ki tymmen Khasi, khamtam kiba sha ka th^ in Sepngi jong 
1 rnc ka Ri, ki jer kyrleng kumtei ia ki kynja han kiba ju wan 
kiew sha Ri Khasi ha ka por lyiur bad kiba leit phai noh sha ri 
Dkhar shuwa ban hap thah. Kine ki Licng Shoh-kha (kiba ha ka 
jingshisha ki dci ki symbai han) ki ju her ryntih bad her don dur 
ba da ithiang hi ban peit ia ki haba ki her. Ka don kawei pat ka 
jait khlieng kaba bam ia kine ki Lieng Shoh-kha, badia kata pat 
ki tymmen ki sin ka Lieng-sngi. Haduh mynta-mynne dang lah 
ban iohi ia kine ki Lieng-shoh-kha ba ki her khamtam sha ki 
thain Langrin. 

Ki Maw-Iaw-Iang : Ki don ki mawbynna ha shnong Mawblei 
ba ki tip kum ki Maw-Iaw-Iang, Ki tymmen ki khana ba ha ka 
por ba thung ia u Mawbynna uba jrong eh, kim man lah satia 
ban pynskhem. Ynda la knia, ka jingkfiia ka pan da u Lang- 
long-Khlieh. Ynda kim banse shuh, ki la wad da kawei ka mraw 
dkhar ; ki phah tarn aiu-re-aiu napoh ka thliew ba la pynkhreh 
ban thung ia uta u maw, bad hamar ba ka dang tam, ki la sher 

kynsan da uta u maw bad u la neh den.^ Ki tymmcn ki khana ba 
ki ring ia ki mawbynna na Maw-Phan-Niew sha Mawblei, ki da 
ong haba kup ka nia te tang da u jyntang-pathaw ruh la lah hi 
ban ring, namar umaw u i kumbashu wan hi. Hynrei lada pher 
ka nia, hana u Maw u lah ban leit phai kylla sha la ramew. Ym 
lah satia ban ioh jingshai kaba thikna, ki mut aiu haba ong, “U 
Maw u leit phai sha ka Ramew”. Naduh hyndai, ki tyramen 
kham bunsien kim ong satia ba ka jingkhia ka pan da u briew 
ne ba ka kwah briew^ hynrei ki ju kham ong, U Lang Thoh 
Khlieh, ne U Lang long Khlieh. Kane ka long ka jingkhia kaba 
kor tarn kaba ki ngeit ba u briew u lah ban ai sha U Blei, bad 
shisicn ong, long kumba ong ba U Blei ruh um banse khlem da 
pdiang haba la ai da kaei-kaei kaba kor tarn (Supreme sacrifice). 

Ka Japieh : ka long syriem ia ka jakoid tangba ka kham 
heh. Ki ju tba da ka ding mynmied haba ki kem Japieh, namar 
kam nang ban phet haba thaba ka ding. Don kiba shet, don 
ruh kiba shu thang, ki suh kyndang da u narsuh. 

Ka Hynroh : Ka Hynroh pat ka long lam heh kpoh. Ka 
long thoh rcw bad soh-kbruh bad kaba sniew dur bha. Kumta 
sa ioh kynnoh ‘Bam Hynroh’, lada ia u Bnai ne ia ka Sngi. Ka 
kham mut eh, ba ki long sniew dur ne jngut ne dum rong ne ba 
la kah da ei-da ei syriem kumba da don kaei-re-kaei, kaba bam 
kaba shrut ia ki. Kane ka jingong ka lah ruh ban don jingiasnoh 
bad ki puriskam Khasi hyndai. 

Jakoid : Ka kham rit, ka kham p’uiig bad kham lam stem. 
Don kiba bam bha ia ka doh jong ka khamtam eh ia ka doh 
Ibong. La don teng-teng ka juk ha kaba ki briew ki la ia bam 
jakoid palat kat haduh ba U Syiem Khyrim u hap ban da mana, 
namar ba ki la jan duh jait ki jakoid bad la sdang ktah ia ka rep 
ka riang. Ki tymraen ki ong ba ka jakoid ka iarap ban pyniap la 
ki khniang ki ksiah kiba long ki nongshun jong ka rep ka riang. 
Don u jait kynbat uba ki jakoid haba ki lait na ka shyntur u 
bseifi ki ju leit bam bad jyllud ia lade da uta u jait kynbai, bad 
ki nongai-dawai-Khasi pat ki pyndoiikam ban shna dawai puh 
breift da une u kynbat. Na kane ka daw ki sa jer ia u ‘U kynbat 
jakoid’ ne ‘bat jakoid’. 


KA NIAM — KA THOH KA PULE KUM KA TNAT 

Kum ka jailbynriew ngi long ki briew kiba smat bha ban 
pakhet ne pynlyngkot ktien, bad ia kane bunsien la leh da 
kiba bun rukom — ki lah ban long da kiba shu mait, shu pom 
ne shu sloit tang ia ki dak, bad na kane ka jinglch lane kane ka 

jingpakhet ka pynkulmar ia kito ki nongwei ki bym pat nang bha 
ia ka ktien Khasi. Kum ban shu ai nuksa, — u ong (i) (Ngan 
leit sha Jowai da ka Bus State Transport, (ii) U pakhet pat — 
Ngan leit da ka state bus, (iii) U pakhet shuh-shuh — Ngan leit 
da ka state. (Ki nongpule kiba kwah ban tip bniah ki Jah ban 
shem ha ka Shlem Ktien kaba la mih ha Ka Pansara, sien shon 
December, 1981). 

Na kitei ki daw ngi hap ban da pcit bniah ia ki ktien — lada 
ki wan naphrang ne nadien, namar, dei na kine ki ktien-batai 
kiba iarap ban pynshai bad pynsngcwthuh ia ki jingiapher jong ki 
jingmut, kum kiaw bad kiaw-kurim. Lada shim pat tang ia ka 
ktien kiba la shah pakhet ne shah sloit, ka long shisha kaba eh 
ban sngewthuh, kum ka nuksa — haba ngi ong ‘lang' tip dei kaba 
na u blang ne u phlang ne u sohphlang bad kiwei-kiwei ; kumjuh 
ruh lada ngi ong ‘lieng’ hato ki sloit na u khlieng ne u theng 
ne nawei pat. Kawei kaba ngi ju shem ka long ba ynda haba la 
mlien bha ban pyndonkam tang da ka ktien lyngkot ne ktien 
pakhet hateng-hateng ngi thap klet noh lada ym ong eh kat 
haduh ba ym tip shuh ia ka tynrai, kum ka nuksa ; — kaba ngi 
ong “ka rong” ha ka jingmut kaba kyrpang, ban thew ia kaei- 
kaei kaba tang na sla ha kaba paw shabar (nalor kiwei-kiwei pat 
ki jingmut kiba kane ka ktien ka lah ban kit) ngi lah ban klet 
ba kane ka ktien ide ka wan na ka ktien “shynrong-shyn-taw” 
bad kumta hateng-hateng ngi ong ka ‘rong-ka-taw’ ia kiei-kiei ki 
kam kiba iasnoh eh ha kaba pynpaw pyrthei ne pynpaw shabar 
ba ki briew kin tip bad iohi. 

Kaiba lah ban tip, ki tymmcn ki ju ong ‘ksiew’ ia kiba 
shi-pa-teng na ki khun ; ‘ksiew-tun’ ne ksiew ar-pateng ; ‘ksiew- 
jap’ ne ksiew lai-pa-teng. La leh ia kane khnang ban pyniapher 
la kawei ka paieng bad kawei pat ka patcng. Hynrei, imat, na 
ka bynta ban nang pynjem shuh-shuh ban sngewthuh, ki tymmen 
ki shu ong noh — kito ki dei ki khun-miaw (ksiew ar pateng) ha 
ka jaka ban ong ksiew-tun : khun-khnai (ksiew-lai-pateng) ha 
ka jaka ban ong ksiew-jap. Hynrei kane kam imat ban don 
jingmut ei-ei ruh ban long ha ka rukom kumba khein-bein ne 
pynhiar-kyrdan ia la ki khun ki ksiew. Ia kane ka rukom khein 
ksiew-tun ne ksiew-jap ki ju kham ong eh haba dei na ka liang 
ka khun kynthei. U nongthoh um poi tip saiia ban don shuh- 
shuh ki kyrteng palat ia ka lai pateng ksiew, namar ide ym ju 
kham don koit ki briew ban ioh ksiew palat ia ka lai pateng ksiew 
ha ka rta Jong ki. Don kiba kynnoh ‘khun jynrein’ ne ‘thapbawa’ 
ban mut ia ki ksiew palat lai pateng. 

Tip haduh katno ka shisha ym lah ban ong thikna, hynrei 
haiieng harum ki don ki jingsawa lyngba ki khanatang ba u l^un 
Khasi lane u khun u ksiew u Hynniewtrep u nang ban iam briew 

da kaba pyrthuh na ki mrad kum ka sier, ka dngiera bad lehse 
kiwei-kiwei ruh. Haduh mynta-mynnc dang don ki lymmen kiba 
khana ba ka dngicm ka long kawei na ki mrad kiba ju jaw ummat 
shuwa ban dkut mynsiem. 


Kumba la kdew shakhmat, lehse kan iarap shibun kjda ngiii 
pcit bniah ia kine ki kyntien harum ryngkat bad ki kyntien batai 
ba pyniapher ia ki jingmut kawei na kawei pat ; — 


Syngken-kha bad Syngken-kurim, Khun-ruit^ Khun-ksjew, 
Khun, Khun-kha, Pyrsa-trai, Pyrsa-kur bad Pyrsa-kurim; Nia- 
kha, Ba-kha, Kmie-kha, Pa, Parad (ne Pa-kynrad), Pahep, 
Pa-men, Pa-pun, Pa-khynnah bad kiwei kiwei de, Shi-para-kur, 
Shi-para-kha, Para-shong-kha. 

Kawei na ki rukom kyrkhu kyrdoh Jong ki tymmen Khasi ka 
Jving : — Ban roi ban pa. Kumta kane ka nongrim, lehse kan 
iarap ban shop ban weng ia kano-kano ka syrngiew jingmut kiba 
long tohmet ha ka jingpyrshang ki tymmen ban jer ia ki khun ki 
ksiew. 

Haba shu kren kyllum, ka ktien Khasi ka long ka jait ktien 
shi kynnoh, kum ban shu pynkynmaw ia kaba iatip lem, ngi ong 
U Biei, krlia, jer, shat, khein, em, ding, wah, lum, bam, dih, 
shong, Icit, wan, bad bun kiwei-kiwei pat kiba kum kita ler-ter . 
Ki don shisha hangne hangtai ki ktien kiba palat ia ka shikynnoh, 
hynrei lada bishar bniah yn lap ba wat napdeng jong kiba kum 
kita ruh, bun hi pat kiba dang iah ban pharia, bad kito kiba ym 
lah ban pharia shuh ruh, ki don hi la ka daw kaba kyrpang balei 
ba ki ong kumta. 

U Khasi u long uba la don la ka niam bad ka jingshai naduh 
ki sngi u Hynfiiewtrep Hynniewskum. U la nang kumno ban 
rep ban riang ban sain pyrthei, ban seng hima haduh u pud ba 
ki ri kiba lashai ruh kim lah khlem da pyrto ia ka jingstad bad ka 
buit synshar jong u. U la lah ruh ban saiil ban tiah biang-pa- 
biang ia ka rukom kheifl-kur kheifi-kha, khein-jait, khein-kynja 
ha ka rukom kaba stad shibun bad u da jer kyrteng bin ia ki jait 
jingiakam bad jingiadei baroh la ha ka liang kur ne ka liang kba. 
Nalor nangta, u da lah ruh ban jer kyrteng bin-pa-bin ia ki jing- 
thaw baroh naduh sahitbneng haduh poh-ramew. U jer kyrteng 
lin ia baroh ki jingthaw jongkamariangkat kibau la shem naduh 
shynrong khlieh haduh pohjat. U la jer ruh ia ki blei ki dken 
bad ki ksuid ki khrei. Hato sngew-shongnia hi ban ong pat, ba 
ka jaitbynriew kaba lashai katne ba kan ym don ktien wat tang 
ia ka ‘Niam’ ruh ? Ka Niam Khasi ka long kaba la rim, wat 

lada ngi shim ba ka rim tang kat ki maw-bynna bad ki maw-niam 
kiba don kylleng kanc ka Ri Lum. 

Kumta, halor kine ki nia ba la pyni, ka paw shai kdar ba u 
Khasi hi um shym iapan nano-nano ruh ia ka ktien niam, kumba 
don kiba pyrkhat. Hynrei kaba lah pynban ban ong, ka long ba 
kiwei ki la lah lehse ban shim kylliang na ii Khasi. 

(U Nongthoh u la kren ia kane ka phang ha ka Seng Jingtip 
Hall ha ka snem 1968, bad ia kaba la shon ruh ha ka Seng Khasi 
Magazir.c, (1969). 


— : 0 :— 

iDgkhoog-ShyllaDg-inat ne lah ban ong, Ingkhong-Shyllang-Khmat : 

Kawei pat ka ktien — Pynryngkang-par : 

Kine ki long ar tylli ki ktien Khasi kiba sngewdum jingmut 
haba pyrkhat ia ka jingmut Jong ki, namar uba bun, lehse, un 
kylli, kumno ka Jeit ingkhong ka shyllang-mat ? Balei ba don- 
kam sa ban da par hadien ba lahap ban ryngkang ? 

Katba lah ban lum jingtip-synei lyngba ki phew snem ba la 
leit noh, yn shu pyrshang phalang jingmut kumne : 

Ingkhong-Shyllang-inat : Kumne ki ai saja hyndai ia uno-uno 
u briew uba leh ia ki kam pap kam sang kat haduh ba ki la iarai 
ia-mynjur lang ba ym dei shuh ban shah ia u ban shong ryngkat 
im ryngkat bad u para shnong para thaw, bad na kata ka daw, 
la donkam ban beh ne pynmih noh ia u napoh shnong, khnang 
ba un ym lah ne ioh lad shuh ban leh ei-ei kaba sniew pyrshah ia u 
shnong u thaw. Ym ioh jingshai ne jingtip ei-ei, slem katno ki 
beh shnong, ne lah mo ban pain shnong ne shah pat ba un rung 
shnong hadien ba ki la beh. Tang katba lah ban tip ia u symbai 
briew uba kum une, ki ju khi ia ka khlieh jong u lai-snuid ne lai 
nuid. Don ruh ba ki shu kynthah ne thang da ka tyllaw-ding 
kaba rhem bha na pyrshah ka shyllang-mat, khnang ba ki briew 
da kaba iohi ia ka jingshah-khi-lai-nuid ne lai-snuid bad shah 
thang-shyllang-mat, kin ithuh badsngewthuh shaiwat naba khani 
pajih ba dei u briew uba la shah beh shnong. 

U Babu Soso Tham u la sngewdei ha ki jingthoh jong u ban 
jer : Ingkhong-Shyllang-mat ia u briew uba la leh ia kano kano 
tang ban bit, ban myntoi, ban phoida tang ia i met la jong khlcm 
salia, khlem khuslai, khlem pyrkhat ia kiwei pat ki para-briew 
kin long kin man kumno. Lehse, ha kiwei pat ki ktien, u dei u 
jait briew u ban ong, tang ban bit ma nga, iap uba iap, im uba 
im, ka mat ia dep shato. La fiiew ia u ryngkat bad u mrad. 
Kumta, kumba u la im kum u mrad, u donkam ban iap ruh 
kum u mrad. Kumta, ka mariang, u pukni bhur bad ki ’kain- 
iong kin leh ia kaba donkam ban pynkhuid ia ka pyut jong u. 

Pynrypgkang-par : Ym ioh jingtip kaba thikna, ki leh kum- 
no haba ki pynryngkang-par. Haba shu batai kyllum, ka kham 
thew eh ia ka jingbeh noh ia u briew ym tang shabar shnong, 
hynrei shabar u pud ka hima kaba u ju don. Na kane, ka siat 
jingmut ba katei ka kyntien ka kham thew eh ia kino-kino ki 
kam kulmar kiba u briew u leh kiba ia snoh de bad ki kam hima 
sima, ym dei shuh tang ki kam shnong kam thaw. Don ki tym- 
men kiba khana ba haba ki pynryngkang-par ki leh kumta ia u 
briew uba leh be-aih be-adong ia ki aifi jong kata ka hima. Ia 

uta, ki ju pynshong-kulai da lyndet halor jong u masi, nangta u 
dei hi, la kumno kumno, ban ryngkang ia u pud jong ka nima, 
'wat lada u hap haduh ban da par sa bad kti bad kjat. 

PyAdait-diengsong : Kane ka long kawci na ki rukom ai saja 
ia ki nongkam sniewia kabala ju pyndonkam da ki Syiem Sohra. 
Ki tymmen kiba la iohi da la ka khmat, kata ha ka por ba syn- 
shar U Syiem Hajon Manik, ki batai ba ki don artylli ki dicng 
syriem kum ki dieng sawdong (lehse, kiba la thaw na ka jait 
dieng song) ia kiba la shna kyrpang ha kata ka rukom ban bsuh 
ne thep ia ki kjat jong u nongkam-sniew hapdeng jong kine ki 
dieng artylli, nangta pat, ki sa khnap bad pyndait pynskhem ia ki 
baroh ar, bad ki kjat u nongkam-sniew ki sahkut hangta haduh 
ban da don ba weng nc pyllait pat ia ki. 

Ka Nar Ka Bili : Ki tymmen ki batai ba la ju kham pyndon- 
kam ia kanc ka ktien ha ka jingiasnoh bad kaba ai saja ne kaba 
kien shaphang ka kynja kput. Ki Khasi naduh hyndai ki kiar 
kaba thud-kput ne leh kput da lade wat ia u nongkam-sniew^ ki 
da ong. ‘Un sa ai hi U Nongai bad Un sa siew hi U Nongsiew’, 
kaba mul ba uno-uno uba leh ia ka kam sniew, uta un sa shah 
leh sniew kylla ha kiwei pat. Kumta ia ka nar ka bili kaba bun- 
sien ka ieng na ka bynta ka jingpynhiar kput, ki Khasi ki pashat 
sha u Syiem bad ki ong, ‘leh un leh u Syiem’. Dei na kane ka 
daw ba ki sa da pynkhamti kyrpang ha u Syiem ba un hap bat ia 
ka nar ka bili haba u long Syiem. Dei ruh na ka daw ba u Syiem 
u hap ban bishar bad rai, ba ki Khasi ki sa kiar ia ka kam long 
Syiem namar ki ngeit bau briewhium lah ban shu biang nadong- 
shadong wat la u tip ne stad katno-katno ruh. 

Ka Dabf ne Dabia : Ka Dabi (kaba ki nongjan lane ki palat 
shnong ki ong Dabia) ka dei ka kynja khiew kaba rit kaba ki 
shna da ka rnong-lieh bad kham bunsien eh ki biih duma-dih. 
Hyndai ki syiem Khasi, kumba leh lem ki para-syiem sha dkhar, 
ki don u briew uba thep duma bad ka dei ka kamram jong u 
nongthep-duma ban sumar ia ka dabi. Hyndai niar eh ba kin 
thung ia uno-uno u shakri palat ia kawei ka kam. la u Syiem 
uba dang phah ia ujuh u shakri ban leh palat nalor kawei ka jing- 
kam, kata kim pat khein ba u long u Syiem uba khraw. Ha ka 
Kot Bah ha ka Testament kaba thymmai, ngi iakynduh ia ka 
dabi-alabasCar, kaba mut ka dabi ba la thaw da ka ‘alabastar’ 
(Markos XIV : 3). 

U Dieng Bilat High School : Kane ka long kawei na ki myl- 
lung ne poetry Khasi ba la kynthup ha ka kot Duitara Ksiar ia 
kaba la pynsahnam pynsah kyrteng da u Babu So So Tham. Ha 
kaba nyngkong, u nongthoh u la jer kyrteng ‘U Dieng Eucalyptus 
High SchooP. 

La jer kyrteng kyrpang ia une, ‘U Dieng Bilat High School’, 
khnang ban pyniapher ia u na ki para-dieng bilat (eucalyptus) ba- 
roh kiba don ha sor Shillong bad khamtam ha ki thain Mawkhar 
ha kato ka juk. Kham pajih khyndiat na ka jaka ba u ieng une 
u dieng-bilat-high school (kata hajan mar-pdeng ka kynroh kaba 
pyniakhlad ia ka Mawkhar Christian High School mynta, bad ka 
lingmane Mawkhar kaba rim) ki don ruh sa arlylli ki dieng bilat 
ha Compound I Kmie u Hoping (I Diarimai). Uwei u ieng sha- 
phang ba don ka Salem Hostel, bad uwei pat u ieng ha syndah 
ka compound I Kmie U Eril (I Gracemon Laitphlang). la kane 
ka ling I Kmie u Hoping, hadien, i sa thied noh I Kpa ka Do 
(Rev. Siang Blah). 

Ym lah tip thikna shuh mynno bad mano ba la thung ia u 
Dieng Bilat High School. Hynrei ka thikna bha ba u la ieng 
hangio — la u dang kham samla — naduh shua u Jumai bah, 
1897. Une u Dieng Bilat High School uba radbah eh napde-ig ki 
para-kur para-jail dieng Jong u bar oh. Ka syngkai Jong u ka 
long antad kumba ar piam star, ki don lai tylli ki inat kiba kham 
heh, kawei ka phai shaphang Goverment High S:hool, kawei ka 
phai shaphang lingmane Mawkhar bad kawei pat shaphang ba 
don ka Fuller’s Industrial School. Ha ka tnat kaba shaphang 
lingmane la sdien ia ka baje-ring Jong ka Baking Mawkhar. U 
nongsumar lingmane ha kata ka por u dei u tymmen Maha Shrieh, 
uba sneh shibun ban kiew dieng. U ju kiew ia u diengbilat da f- i 
prek kiba u la sah snar. Ka tnat kaba khein ka dei kaba kham 
heh ch bad ka don ruh kham sha irai bad ka kot salid hiiduii ka 
tnum iing jong ka Industrial School, tangba kam shym pynjulor 
ei-ei da ka jinghap jong ka. 

Naduh ki pateng kiba la Icit noh, ki Khasi ki ju sngewbha 
ban pynia-sriem ia u kynja riew rangbah ba u long kum u Dieng 
bah, kumta la ju phawar laju hiewtang wat da ki nongiam-wai 
(kata ki kynthei kiba da Vv^er khnang da ka nong na ka bynta ban 
lam briew haba iap briew) ba uta u long kum u Diengbah uba la 
pat noh, bad ki da oh ki da kynnoh kumno ba ka shnong ka 
thaw ka la shong syier shong smiej bad sah-khynnah ynda haba 
kiba kum kila ki briew ki la iap noh. Dei halor kane ka nong- 
rim bad ka rukom pyrkhat Khasi ba ii babu So So Tham u la 
thoh ia kane ka poetry kumba la batai. 


Ka rai da ka smai, kaba iasmai kaba bam-smai : 

Naduh ba dang kham khynnah la ju sngewlyngngoh balei ba 
ki tymmen ki da kynnoh ia-bam-smai. Kumno yn bam haba ia 
smai. Lyngba ka jingwad bad jingthud shitora na kiba bun ki 
tymmen lyngba ki por, kane ka long ka jingbatai kaba lah ban 
thoh kyllum. 



Ka rai da ka smai : la kanc ki leh tang ha ki jait mukotdu- 
ma kiba jwat eh ha kaba u nongbishar, lada u Syiem, u Lyngdoh 
ne uno-uno, u la poi ha ka khep kaba um sngewnang shuh ban 
rai. Haba jia kumta, u shu khot ia ki arliang mamla bad u ong, 
‘‘Kum u briew uba duna te ym lah shemphang shuh ia ka hok ka 
pap, te to pbin shu iasmai noh”. 

Ha ki por kiba mynbarim, ki smai da kaba ong ia kajuh ka 
kyntien lai sien lai wat, ki da jliah ne bam artad ia ka mluh kaba 
la kyllan bad ka umphniang ha ka wait ne tari. Ka jingmut jong 
kanc ka long ba uno-uno uba smai lamler un dkut ka ryndang. 

Lada jia ba kawei ka mamla ka kloi ban smai, katba kawei 
pat kam nud, u nongbishar u rai pynksan ia kata ka mamla kaba 
shlan ban smai. Kumne ka la jia teng ha ka Hima Sohiong dang 
katto-katnc phew snem ba ia leit noh. 

Ka la don ka mukotduma kaba la pynbeit ban rai da kaba 
ia-bam-smai. Hynrei namar kawei ka mamla kam treh, kumta 
la rai ksan noh ia kata kawei pat ka mamla. 

La don teng ruh ki jingiasmai ha kaba ia kiba dang bat ia ka 
niam tynrai, ki pynsmai hakhmat u kiong, bad ia kito kiba la 
kylla niam pai, ki pynsmai hakhmat ka Bible. 

Ki tymmen Khasi ki da kiar horkit hordang ban lamler ha 
kaba ai la ka juban, lada ym ong eh kat haduh ban da smai, na- 
mar ki ju kynnoh, “Wei la dkut u thylliej, la dkut u ryndang”. 

Paidbah eh hi, (kaba mut kham bunsien) ka smai ka kham 
leit siew tang ha kaba rai ia ki kynja mukotduma. Hynrei don ki 
tymmen kiba batai ba wat haba leit beh mrad leit tyur (kumba 
ong mynta-mynne leit Sikari) ruh, hadien ba la ioh ia ka mrad 
bad la dep pharia, shuwa ban sam ki da kylli, mano ban ioh ta- 
bla, mano ban ioh tdong, kaba thew ia ki nongsiat kiba dei 
khnam nyngkong ia ka mrad. Lada don kiba iaknieh ki don ki 
shnong kiba ki da pynsmai. Uba smai u hap ban ong, “Lada 
ngam dei ma nga u ban ioh tabla ne ioh tdong, kata kan bam 
kylla kane ka skei lane kane ka khiat ia nga”. 

Katei ka jingbatai, I A KIBA DEI KHNAM NYNGKONG,. 
kam thew tang ia kiba siat da u khnam, ka lah ban long ba shu 
pom da ka wait, ne bom da u dieng, ne tynrah da u sum, ne siat 
da ka suloi. Ka long tang ka rukom kren. 

Ka rukom Jer-kyrteng : Ha ki juk kiba kham mynshuwa, ki 
tymmen Khasi ki pyrkhing bha ia ka rukom jer kyrteng. Ki ju buh 
pynap lai tylli ki kyrteng ha ka por ban jer ia ino-iho i khunlung. 

U nongkfiia u da nguh u da dem ia U Blei U Trai Kynrad, U 
Nongbuh U Nongthaw, u theh ia ka sapoh ha u skaw ne u klong 
bad ha kano ma ka kyrteng ba ka jingjaw ka kiad ka soh lane ka 
neh, kaba mut, ba ka jaw tang shisien jaw ne shijrop, da kata ka 
kyrteng ki pynskhem, namar ki ngeit ba kan neh kan shan. La- 
da jia pat ba ka kiad na u skaw kam soh, kaba mut ba ka jaw 
jrop-jrop (kata ba ka jaw ar lai drop shisien jaw) ia kata ka rukom 
jaw kim kheift bha bad kim ju jer da kata ka kyrteng. 

Ka sum ka sleh : Hyndai, kata haduh kaba sdang jong kane 
ka spah snem kaba mynta; ki dang don paidbah ki shnong ha 
kaba ki briew, khamtam kito kiba la iaw met, ki ju sum tang 
shisien shi taiew ne shisien ar taiew ne shisien shibnai. ki dang 
pyndonkam paidbah ia u maw haba ki sum. la uta u maw ki 
khot u MAW-KYRKHUD ne MAWKYRJUID namar u iarap 
ban pynkhuid ia ka tngit. Don lei-lei ki kynthei kiba lada ym 
ioh bad u maw, ki ong ym sngewkhuid, wat ha ki porkiba kham 
hadien haba ki la sdang pyndonkam bad ka sabon dc. la u soh- 
prew bun ba kim ju da salia eh, lada ioh ne ym ioh. Ki ju da 
kham jied ia ka sngi kaba kham lait khnang ban sum ban sleh. 
Kham mynhyndai, ki ju pyndonkam paidbah da ka soh-nub bad 
u main-sleh. 

Ka Sum-Da-Ka-Syep : Don pat ki tymmen ki bym ju sum 
lait tang kaba ki ong, ka Sum-Da-Ka-Syep. Ia kane ki leh ha ka 
por ba la shit bha ka sngi, hadien ba la mih bha ka syep, bad ka 
tngit ka tngar ka la mih lut na ka met. Ki khur ia ka syep, ki 
niat da ka jain bad pynkhuid ia lade kumta. Ia kane la iathuh 
ia u nongthoh da ki briew kiba dang sum hi da lade ha kane ka 
rukom haduh kaba sdang jong kane ka Spah snem kaba mynta. 

— : 0 :— 


KI KOT lALEH KAI (Playing Cards) NE KI KOT BRUT : 

Paidbah, ki Khasi ki jer ia ki saw ki rong jong kine ki kot, 
kum ka sawdong, ka pyllun, ka tham bad ka shiria. la kine lai 
shakhmat ym da sngewdonkam ban da batai ; hynrei ia ka shiria 
lehse kan bha, lada pyrshang bat^i ioh ba kumno-re kumno don 
ki bym pat tip. Katkum ka jingbatai jong ki tymmen kiba ju ai 
dawai Khasi : Ki kynja nongkhia, bad ki tymmen kiba ju leit ai 
dawai ne leit sumar hyndai, ki ju rah ne kieng ia ka pla kaba long 
syrietn ia ka iarong ne ia ka tynsong, tangba ka dur ka long lyn- 
ter kat ban bit rah ne kieng. la kane ka jait pla ki ong *‘Ka shi- 
ria”. 

Hapoh hangne ki thep ia ki turn ki tarn bad ki jingdonkam 
baroh kynthup lang ia u kwai u tympew. Kum-ei-re-kum-ci, ki 
tymmen haba ki poi iohi nyngkong ia kane ka rong ‘SHIRIA’ ki 
i don jingiasyriem bad katei ka jait pla ‘shiria’; nangta kisajet 
ka Rong-shiria, bad ka sah kumta haduh mynta mynne. 

Ka ju long ka rukom haba kine ki kynja doktor ki mih na 
kano-kano ka iing, ki nongshah-sumar pang ki ju da pynkhylliap 
kwai ban thep hapoh ka shiria. Hyndai eh, kim ju siew bainong 
na ka bynta ka jingiarap ba ki briew ki ai katkum ka sap ba ai 
U Blei. 

Wat lada dei ban lut mict lut sngi ki nongshah sumar ki kit 
khlieh tang ban pynbiang ia ka pylleng, ka syiar bad ka ja ka 
doh na ka bynta ki doktor. Ha ki snem kiba kham hadien, te 
don teng ba ki nongshah sumar ki siew katba ki mon bad lah bor 
ia ki nongiarap ; ki nongkhia kimju shang shnong ; kiwei ki 
leit wad ia ki na ka bynta ban pynloit pynlaw. 

Ka lew Luri Lura : Tyndi-tynda lyngba ka khanatang kaba 
iasnoh bad ka lew Luri-Lura, ki tymmen Khasi ki siat pharshi ba 
ka Meng ka Hangamei, ka Sarong ka Kyreit ka don la ka ma, 
namar uba rit uba tlot, uba ym i myntoi ruh, u don hi la ka kyl- 
la, lada ban bein ia u. 

Ka skei kaba sngewsarong ia la ka jingbha briew, namarba 
ka don ki pung kjat kiba itynnad, ka la leit iuh ia ka ktung-rym- 
bai ha ka shang ba wan die ka kscw ha kata ka lew Luri-Lura. 
Ka ksew pat, kaba ki Khasi ki jer kyrteng ka Dum (kynnoh jlan 
kum ia ka ktien Phareng, ‘Dome’) bad ia ka kmie jong ka ksew 
pat kaba ki jer ka Malisi, ynda ka la shah leh bein, ka la leit pan 
jingiarap na u khun bynriew namarba ka shong shakri bad u, 
lane ba ka leit tyrwa ban shong shakri, lada un iarap. (Don ruh 
ka khanatang kaba ong ba ha kata ka lew Luri-Lura, ka skei ka 
die jain, ka sngewsarong, ka fiiew bein ia ka ksew namarba ka 
wan die da ka ktung rymbai). 

Ka ksew ka leit ud leit nam ha u khun-bynriew. U khun- 
bynriew u lum dorbar bad u rai ba ka ksew kan leit beh, kan 
shang, kan buddien. U ksew na ka ksew, ki lah ban lap ia kai 
skei, namar ki ong ba ka khnap jong ka, ka sma ktung-rymbai 
haduh mynta mynne. 

Lyngba kawei pat ka khanatang, ka skei ka kop ka sarong 
bad fiiewbein ia u Lun ba u long u jingthaw uba alhia. Ynda la 
iakob mareh, la jop pynban u Lun da ka buit jong u. Ka skei 
naduh kata ka por kam da don kblein thikna bad u ksang jong 
ka ruh uba rit bha haba ianujor bad u jong kiwei pat kl para 
mrad kiba iasyriem katjuh ka jingbeh met. 

Ka jingmut jong kiba bun kiei-kiei, ka shong shibun ha ka 
rukom ba la pynkylla ne batai ia ki, katba kum ka jingiapher ki 
por bad ki jaka. 

Mukjin : Ka wan na ka ktien Phareng, MAGAZINE, kaba 
mut ka ling-buh-bakhor ne jingsiat. Halor jong u lum uba ki tip 
kum u Lum Mukjin ha Jowai, (Mynta ka Ja ieng ka Jowai Go- 
vernment Boys’ High School), ka ju don hyndai ka iing-muk-jin 
kaba ka jingheh jong ka, ka long kumba 2500 sq.ft. La tei paka 
ia ka da u kynja maw-it. Ka tnum jong ka, ka long madan kaba 
don ka jingker kynroh baroh sawdong ha kata ka rukom ba ka 
bit ia ki shipai ban pahara bad syntiat ia ki nongshun. Ha kata 
ka iing-mukjin ki ju sah ki shipai Gurkha wat hadien ka Thma 
Synteng. Kane ka iing-mukjin ka khyllem noh ha u Jumai Bah 
1897. Ki tymmen kiba la ju leit jngoh ia kata ka iing-Mukjin^ 
ki iathuh ba ki shong hangta kumba 300 ngut ki shipai. 

Ha Laban (Shillong) ruh, kala ju don hyndai ka iing-mukjin 
hajan ka jaka ba ieng mynta ka Anjalee Cinema. Kham hadien, 
ki sa pynkynriah noh ia ka shawei. Ka lah ban dei kata ka iing- 
buh-bakhor kaba don hajan jingkicng doi-doi shajan ka Military 
Hospital shuwa ka lad ban leit sha Jhalupara. 

Ngop-Trong : Hyndai, ki tymmen ki ong, ki Khasi ki khap 
ne khi lut ia u shniuh-khlieh baroh, ki ieh tang khyndiat na sha- 
phang pdcng-khlieh, lada ia u shynrang; na shaphang lyngkdong 
pat, lada ia ka kynthei. Ki tymmen ki ong, ki ju khi da ka tari- 
dab bad, kham hadien, ki don kiba shu khap da ka khanshi la 
une u shniuh-khlieh, uba la iehnoh kyrpang, ki khot ia u, u shniuh- 
trqng, ne lyngkot, NIUH-TRONG. Don kiba kkot ia une ujuh, 
u Niuh-blei. Hyndai don bun ki tymmen Khasi, khamtam kiba 
dang bat la ka Niam tynrai (Niam-tre), kiba ich ia une u niuh- 
trong, haduh ba kin da iap. Na kane ka rukom ieh niuh-trong, 
ka sa mih ka jingong, NGOP-TRONG, kaba mut ba la ngop hit 
baroh shi-rynieng. Ki ju kynnoh kumne, lada u briew u ngop 
ha kano-kano ka jingpyrshang ha kata ka rukom ba um lah khie- 
khlieh shuh (completely ruined). 

Nakra : Katba lah ban tih, imat, ka ktien, NAKRA, kaba 
la ju tip ruh kum ka ‘ksing’ ne ka ‘bom’ ka wan pateng na ka 
ktien Phareng, ‘NAKER’, kata kat, kumba la pyndonkam da U 
Chaucer naduh kaspah snem kaba Khadsaw, ha ka jingthoh Jong 
u, ‘The Knight^s T&le\ 1386, La batai ruh baka ktien NAKER, 
pat ka wan na ka ktien Arab, ‘NAGOAREH’ (La shim na ka 
jingkren u noogthob kum u Chairman jong ka Paper, Literature 
8l Music, da u Bah Victor O. Bareb ha ka Symposium on Khasi 
Literature ba la pynbeit da ka N.E.H.U. ha ka snem 1975). 

Sdien-Phan-Niaw t Kane ka long kawei na ki rukom ai saja 
ne saja-sasti, kumba ki ju kynnoh, jong U Syiem Sohra hyndai. 
Kat kum ka jingbatai ki tymmen, ia uno-uno u briew uba la leh 
ia ka kam sniew kam smeh, ia uba kim pat rai kat haduh ban pyn- 
iap da u tangon u lymban, hynrei ban ai saja tang kum ban shu ai 
jingsneng, ki ju teh ia uta u briew bad thep ia u hapoh ka ruh. 
Nangta, ia kata ka ruh pat ki sa sdien ha kliar jong ka dieng 
phan-niaw, kaba long kawei na ki jaid dieng kiba jrong eh kiba 
ju mih ha ki thaifi War Khad-ar bad Khad-hynriew shnong hapoh 
kallakaU Syiem Sohra. la kaneka rukom, “Sdien-Phan-Niaw'’ 
ki ju ong ruh ka sdien ne teh madia kaba mut kaba sdien ne teh 
doi'doi, namar ki sdien ia ka ruh, ha kata ka rukom ba ka lah 
ban padoi shane shatai. Ynda u men-shahteh u la pan map, ki 
sa pynhiar noh ia u. 

Bam Kwai ha Dwar U BIci : Don ki nongthoh nongwci kiba, 
imat, na ka daw ba kim lah satia ban sngewthuh janai ia ka pyr- 
khat Khasi, ki la shlan ban ai jingbatai ba ka jingkmen kaba jpalat 
eh kaba u Khasi u angud ka long ban ioh ban leit bam kwai ha 
ting U Blei junom la junom. Kiba kum kine ki nongthoh, haba 
ki iohsngew ia ka jingong; Bam Kwai Ha ling U Blei — ki pyr- 
khat belt beit ba u Khasi uba lada biej da shida sat ba u khmih 
lynti dik-dik ba ynda kut ka jingim, un ioh pdiang kum ka bai- 
nong ban ioh leit bam kwai ha ling U Blei. Kane ka jingbatai ka 
long ka jingbymlah jong ki nongthoh ban kem ia ka jingmut kaba 
shisha. Ka jingiasong kwai hapdeng u khun Khasi Khara ka ieng 
kum ka dak ka j ingpyneh-bok pyneh-rngiew, kajingsngew lok, 
ka jingsngewburom, kajingpdiang burom, ka jingpdiang sngew- 
bha bad ruh kum ka jingpynia-ithuh-ithaw kumba ju leh da kaba 
pynphai-iarong ha ka poikha poiman. Kumne ki ju leh haba ki 
ia shem haneng-harum, haba leit kai sha iing ki lok ki jor, haba 
poikha poiman, bad kumjuh ruh haba iap, Haba ki Khasi ki 
noh ‘wai kyntien’ haba iap briew kam mut satia ba ki iasong kwai 
ban bam u men-iap, hynrei tang ban pynpaw ia ka dak ka jing- 
sngewjan ka jingsngcwieit bad ka jingsngewburom na ka bynta 
jong u. Kumta ruh haba ki ong ‘bam kwai ha dwar U Blei’ ka 
mut ba ki pynpaw ia ka jingsngewburom ia uta u briew uba ki 
ngeit ba U Blei Un pdiang sngewbha ia u katba kum ki kam hok 
ki kam donburom kiba u la kamai bad leh ha kane ka pyrthei. 

(La sot na ka jingkren u nongthoh halor ka phang ‘KA 
NIAM BAD KA THOH KA PULE’ kaba u la kren ha ka Seng 
Jingtip, Mawkhar, Shillong, 1968). 

Ka Ktien Sing : Ki tymmen Khasi ki don ka kynja jingniew- 
kor kaba kham pher ia u Sing napdeng ki laiphew rorad baroh. 
Kumta, tynda-tyndi, donjia krkiba sngewbha ban pynsyriem da 
kaba jer kyrteng ia la ki kbun ki kti da kane ka kyrteog ne ban 



22 


pyniasoh ia ka teng-teng na khmat ne nadien katba ki sngewiahap 
ne kumba ki ju ong, ‘katba soh ka kyrteng’. Kumta, ngi shem 
bun pateng ia ki briew, khamtam ia ki shynrang, ba la jer da 
kane ka kyrteng, kum Lur Sing, Kam Sing, Bor Sing, Suba Sing, 
Burom Sing, Sing Manik, Tirot Sing etc. 

U Lar Sing Khongwir (uta u rangbah Khasi uba nyngkong 
eh ban leit sha Bilat) u long uba la jer kyrteng ia u halor kane ka 
nongrim ha ka snem 1838. Ka ktien ‘LAR’ ka mut poi ; kumta 
Larsing ka mut ba u Sing u la poi ne la wan poi u Sing ha ka ling 
ka sem. Ki don pat ki kur ki jait kiba pynkapia kane ka kyrteng 
(kum ka title) ha la ki khun ki ksiew ban pynsah-nam sah-kynmaw 
ia la ki kthaw-lang ne kpa-tymmen kiba don ia kane ka kyrteng. 
La ha kano-kauo ka nongrim, ki kyrteng ba ki tymmen ki jer, ki 
long kiba kit bad ka jingmut. 

U Khasi u don bun ki kyrteng : Ki nongwei khamtam ha ki 
pateng kiba la leit noh ki lyngngoh shibun ban shem ba u Khasi u 
don bun kyrteng. Nalor ka kyrteng ba la jer, ynda u la don 
khun, ki ong, u kpa kata-kata, ynda u la don ksiew pat ki ong, 
ukthaw (ne kparad) uta-uta, kumkanuksa, ia u Thule Laitphlang, 
ki ong, u kpa ka Hir Lakadong ne u kthaw u Bhaju. Na kane 
ka daw, don ki pud ha kaba la shitom ban tip ia ka kyrteng 
tynrai, namar wat ha ki bui ruh la thoh da kitei ki kyrteng 
pynbud kum u kpa ka Bari (uta u tymmen uba la iarap ia u 
Sahep Dr. John Roberts ban pynkylla Khasi ia ka Bible baroh 
kawci). Ka kyrteng jong u ka long u Ruton. 

Haba dei badei pat, ki kyrteng ki kylla haba ki briew ki leit 
kylla niam : Ha ka spah snem kaba la leit noh ne lehse wat kham 
hadien rub, ki don ki hud ha kaba la ai noh da ki kyrteng niam 
(thymmai) ha ka jaka ki kyrteng Khasi kumne : — 

Ka Phuhbamon — kylla sha Ka Tiewrah. 

Ka SiarbamoQ — kylla sha Ka Martha. 

Ka Lahbamon — kylla sha Ka Sarah. 

Tang ia u ne ka khun nyngkong la pynsah kumba la jer, 
namar ioh kulmar ynda khot u kpa uta-uta ne ka kmie kata-kata, 
kum ia u Donrai Diengdoh — kim shym la kylla kyrteng wat 
ynda u la long khristan ba u dei u khun nyngkong. 

Khi-Lai-Nuid : Ki tymmen Khasi ki khana-pateng ba haba 
khi ia u shniuh khlieh, bunsien ki ju pyndonkam da ka tari-dab. 
Haba ki khi ia u shfiiuh, ka jingthmu kaba kongsan ka long ba ki 
khynoab kin shait kin khlain kin kbie kin san, kin eh ka rogiew ka 
rwiang, kumjuh ruh ba u shniuh un mer un bha. Ki ju leh kumne 
ia kiba dang khie dang san — ki ieb kbyndiat ba mar phang tyr- 

wiang-khlich la u shynrang, bad hai eng lyrgthohdoh pat ia ka 
kynthei. la one ki ong u Aiuh-thong ne tliuh-blei ne niuh-trong. 
Hynrei ia uno ma u khynnah u batam sneng ne leh ia ki kam kiba 
i-sait-met, ia u kynja uta pat ki khi kham pher na ki para khyn- 
nah— kata ki ieh ki snuid ne ki khi-lai-nuid, kumta ba ka khlieh 
jong u hi ka iathuh ia ka jinglong jong u. Suki*suki, ki pyndon- 
kam da kane ka rukom ban khi wat ia u rangbah briew ruh, lada 
jia ba u lajeh ia ka kynja kam sniew ne ka sang ka ma, haduh u 
pud ba ki ia hiew ia uta kum u bym bit shuh ban ia im-lang sah- 
lang. 

Kana : kawei na ki rukom pyndonkam ia ka ktien Kuna ne 
Kuna-Kuni, kumba ki ju kynnoh ka long ban mut ia ka kynja 
*‘dong” jong kaei-kaei. Kumta haba ki rah ia ka kynja tabut ne 
tasia, ki da teh bad kdoh bha da ki ksai ne lyllai na baroh saw 
tylli ki kuna ne ki dong khnang ba kan skhem ha kata ka rukom 
ba kan ym kyllon na kaba lah shiliang. I'e, hadien-hadien, ia 
kine ki ksai ki shu ong lyngkot ki ksai-kun ne‘sai-kun’ ha kajaka 
sai-kuna. Nangne ki sa pynsyriem ia kaei-kaci kaba iskhem ka- 
ba ibiang thew, ka bym isyier kaba ihap-dong idap-dong, kum 
kaba ishongkun bad ia kaei-kaei pat ka bym idon-nongrim ne 
iskhem ki ong ka long syricm kum ka tabut-khlem-sai-kun. Don 
ruh sa uwei pat u tyllai ba ki ju kham pyndonkam ha kaba teh 
ne pynskhem ia ka lieng ba kan neh ne ban ym phet haba ka sa- 
ngeh ha wah, uba ki khot u Sai-gun ne u sai-kun namar ki Khasi 
ki shitom ban kynnoh ia u *G\ 

Ada-Dak : Kawei na ka jingmut jong kine ki ktien katkum 
ka jingiathuh ki tymmen, ka long kajaka sangeh, kajaka sbong- 
thait, ka jaka bujli ia ‘ka Dak’ lane ka jaka kylliang kulai haba 
kit’dak. Hyndai, ki ju kit ia ka *Dak’ (Mail) da ki briew naduh 
Gauhati sha Laban (Shyllong). (Ki Phareng ki hikai ia ngi ban 
spel dak Shillong ia ka Shyllong). la kine ki briew kiba kit dak 
ki khot ki Dak lane ki Nongphet Dak (Dak Runners) : sngewmat 
ki nongphet dak na Gauhati sha Shillong ki iadon lai ne saw ngut. 
la ki jaka ba ki nongphet dak ki ia aiti-pateng ia ka ‘Dak’ ki khot 
ki Ada (Stage). Hadien pat ynda la kit dak nob da ki kulai, ki 
ju kylliang kulai ha kitei ki Ada. (Kane ka kyrteng Ada ka mih 
ha ka kotkhubor, ka Pyrla Jymmang 5, 1984 ha kaba la thoh 

kumnc : “ Ka pynlyngngoh ia ngi ban iohi ba ka Sorkar ka 

shah ban pynieng kali ha G. S. Road ha ka shnong kaba ki khot 
Ada harum Damsite”). Kumta ruh, ki tymmen hadien-hadien, 
ki ong, ada-pa-ada haba ki mut ban ong shi-thait-pa-shl thait, he 
ban Ieh ne trei ia kano-kano ka kam ym dei shisien trei, hynrei 
ban da sangeh artat pateng-pateng. Ki tymmen ki khana ba 
ha ka por ba ka Sorkar Phareng ka !a mut ban pyhrung noh da 
ki kulai ban kit dak ha ka jaka ki briew, kita ki nongphet-dak 
(kiba dei ki Khasi) ki la ong ia ka Sorkar ba ki ruh ki lah ban poi 

stet katba poi ki kulai. Ka Sorkar ka la pynbeit ban da pynlong 
da ka jingtynjuh. Ha kata ka sngi la ialum bun u paidbah ban 
jngoh kai ia kata ka kam. Ki Khasi ki march na ki lynti-khasi, 
katba ki kulai ki iaid na surok, bad kaba biria ka long ba ki iapoi 
mar ryngkat thik, bad briew bad kulai. Ki sahep ki la shaiong 
ngaifi kumno ban rai. Khadduh ki ong, ba ki briew ki la kham- 
thait ban ia ki kulai, ki sa buh noh da ki kulai. Kumta sa kit 
dak sa da ki kulai, la kumno-kumno, haduh ban da iaid pat sa 
ka motor-car lehse ha ki snem 1904-1905. Kawci kaba phylla 
ka long ban tip ba, kumei-re-kumei, ki tymmen, kat kiba la lah 
ban shem, kim ialap ia-riew satia shaphang kaba kit dak da ki 
‘Be-nge’, lane ki ‘accelerated cart’. Ha ka surok na Gauhati sha 
Shillong, ka don ka jaka kaba ngi tip haduh mynta kum ka 
‘Ada-dak’. Don ruh kawei pat ka jaka kaba hyndai ki ong ka 
‘Number-Ten’, ia kaba ki tymmen Khasi ki kynnoh ka ‘Myrten’ 
namar ba kim lait kynnoh ‘number ten’. 

Ka-Ang : Ki tymmen ki batai ba ha ki katto-katne phew 
snem ba la leit noh, haba ki iasiat khnam ha ka Rong-biria, ki 
don ki jaka ha kaba ki da thew da u kynja thri na ka thong ha ka 
thong. Ia ka jaka ba ki nongsiat kin shong ruh ki da pruid jylli 
bad buh dak, ba ka khyndew ki khot ka ‘Ang’, bad u nongsiat 
urn bit satia ban tab ne jam palat ia ka ‘Ang", katba lah ban 
sngewthuh, ka jingbuh ia ka Ang ka long ba ki nongiasiat, la ki 
shong hangno-hangno, ka jingjngai na ka jaka shong ka long 
katjuh thik na ka thong ne ka skum. Don ruh kiba pyndonkam 
la kane ka ktien ban mut ia u kynja lain ne ai-lain; tang haba ka 
mut ia u lain, ki ong ‘U Ang’ ha ka jaka ‘Ka Ang’. 

Ka Wah Ryndi ; Katba lah ban kynmaw naduh ki snem 1950 
ei-ei, paidbah ki briew ki rwai ha ki jingrwai (Poetry), ki phawar 
bad ki kynnoh 

“Naduh Rilang haduh Kupli 

Baroh ka dei ka Ri jong ngi”. 

Hadien kitei ki snem la don tcng kiba ialap-iariew ba kaWah 
Ryndi ka pyniakhlad ia ki katto katne ki shnong kiba don ha ki 
thain Lyngngam ha Khasi bad ka Garo Hills. 

Katba lah ban iohi bad tip na ka jingleit jngoh ia katei ka 
thain Lyngngam ha ki snem 1960 ci-ei, ka Wah Ryndi ka long 
ka Wah kaba rit kaba ka kynjang ka long antad hapdeng 10 
bad 12 phut bad don jaka-jaka baka kdan haduh kumba 20 phut. 
Ki trai shnong ki batai ba ka mih na shaphang Laogdongdai na 
kjat Lum Dubir bad ka leit hap ba ka Wah Kangsieh. Yin pat 
lah satia ban kem jingmut balei ba la jer kyrteng ia ka Ryndi ; ki 
Khar Garo pat ia kane ka juh ka Wah, ki kham tip ia ka kum ka 

*Rongnga’. Don kiba batai ba, hana, la don teng u briew uba 
kyrteng u Rongnga uba la shah rong ha u bscift-um, bad naduh 
nangta ki sa jcr ia ka Rongnga. 

Ki shnong kiba don harud ka Wah Ryndi : Nong-um-kap; 
Nong-mi-sei; Nong-kabur; Por-thyrnang; Nongrthaw; Jynru- 
Niangbrah; Rengshiang bad kiwei-kiwei, shapoh Garo pat ki 
shnong kiba harud ka Wah Ryndi ki long ka Rongchong; Neng- 
khram: Ronga-apal; Rong-gisim; Mongo-daso bad kiwei-kiwei. 
(Ki don bur tylli ki shnong kiba la ju hap tcng hyndai hapoh ka 
Hima Khasi, hynrei na kano-ma-kano ka daw hadien ki la hap 
noh hapoh Garo Hills. Ki tymmcn ki ong ba ha ka shnong Neng- 
khram kaba sha shiliang ka Wah Ryndi la ju shong mynwei da ki 
Jong u Bolsuram jaid Pashi, hynrei hadien pat sa thied noh ki 
Garo bad mynta ka hap hapoh Garo Hills. Ki nongpule kin 
sngewbha ban kynniaw ba kajingjer ha kijingrwaine phawar ia ki 
lum ki wah, ki jaka ki puta ka lah ban iahap ne ban ym iahap 
sbiak bad u pud u sam Jong kano-kano ka hima ne ka bri, namar 
bunsien ka kham thew eh tang ia ka phang ne ka thaih). 

— : 0 :— 

KA RUKOM TYNKAI MET-IAP 

U Aron, jaid Kliarbani uba la longSordar la bun phew snem 
ha Nong-um-kap, u khana ba haduh ki snem ba khie ka Thma 
Bah Pyrthei kaba Ar, ki briew ha kilo ki thaih ki ju tyngkai ia ka 
met-iap slem-slem, kata da ki bnai ne wat da ki snem ruh. Ki 
briew ki ap haduh ban da lah ban kynshew pisa khnang ban lah 
pynbiang ia baroh ki jingdawa ki jingdonkam kynthup ia ki jing- 
dah jingdang kiba donkam ban pynieit niam ha ka jingknia. 

Ki ju buh ia ka met-iap ha ka iing ne ka sem ba lashna kyr- 
pang harud-nong bad katba lah, ki jied ha ka jaka ba ka lyerkan 
ym beh shaphang shnong. Kiba ha iing u men-iap ki ap ia ka 
met bad kirn sum kim slch katba ym pat lah ban pynkhuid bad 
thang ia ka. Lada jia ba iap noh u tnga, ka tnga jong u ka ap ia 
ka met bad lada ka palat ia kane, ki kur u nongiap ki khein ba 
ka long kumba klim bad ki lah ban daifi kuna. Hyndai ki bud 
pyrkhing bha ba lada jia ba jah wat tang i dkhot met iba rit, ong 
kum i shympriahktL ki kur u nongiap ki lah ban daih kuna. Don 
ki iing kiba thung maw kum ka dak ban pynsah nam ia la ki 
longshuwa. 

Katba ki riewtymmen ki lah ban kynmaw, kawei na ki jing- 
thang-briew kaba khadduh ba la pynieit niam ha katei ka rukom 
ka long kaba thang ia u ktbaw (kparad) u Kansing Borshukrei ha 
Nonghawei hadien ba la tyngkai ia ka met hynriew bnai. 

Haba shu kren kyllum, ka rukom tyngkai-met-iap, idi^ ka 
long salonsar hapdeng u khun Khasi Khara, kata wat hapdeng 
kito ki bym bat shuh ia ka Niam Khasi. (Ki tymmen Khasi kiju 
kynnoh, “Ka jingiap kam ju thala^’). 

Ki daw kiba hham paw ki long ba ka jingpynleit-niam pyn- 
leit-rukom, lada ka long ha kano-kano ka dur, bunsien ka dawa 
bad ka iasnoh bad ka jinglut. Nalorkata, donkam ban pyntip 
ia ki kur ki kha bad ki lok ki jor ban pynkhuid ia ka met. Kawei 
pat ka long ka kynja jingngeit, ba don u kynja kyrwoh uba maian 
hapdeng kiba im bad kiba iap, kumta kim ju leh thala ia ka met- 
iap. 


Ngi iatip ba hapdeng ki Syiem Sohra, ia ka met-iap la tyngkai 
bun snem namarbaka thang (cremation) k^ iaid ryngkat bad ka 
thung (coronation) bad kum ka nuksa, ia u Syiem Ram Sing uba 
la iap ha ka 23 laiong 1875, la thang haduh ka 5 bad 6 tarik 
Lber, 1908 da u Roba, u da shim ram Rs. 15,000.00 (khadsan 
hajar) na ka Sorkar bad u paid nong-on-thang u long kumba 
10,000 ngut. 

Hapdeng ki Syiem Nongstion ruh ki ju tyngkai ia ka met-iap 
haduh ban da lah ban pynbiang ia ki jingdawa. Ki tymmen ki 
khana ba ia u Syiem Don ne Don Raja la tyngkai kumba 9 snem: 
ia u Mon Syiem 3 bnai bad ia u Byrson Syiem 2 bnai. 

Ha ki thain Nongstoin ruh ki thep hi ia ka met hapoh kn 
shyng-oid syriem kumba leh ha Sohra bad ki jiar ia ka pyut shapoh 
khyndew, tangba ki kham pyndonkam da u skop soh-riew na ka 
bynta ban set ia kaba pei. Ki tymmen kim shym batai eiei la ki 
pyndonkam ne em ia ka ngap bad u sohjew ha kaba tyngkai raet- 
lap, kumba leh sha ki thain Sohra. 

U Rthaw : Ha ki thain Lyngngam khap Garo ju jyllei bha 
u siej uba ki jer kyrteng u ‘Rthaw’ bad don bun ki jaka ba la tap 
khlaw da une u jaid siej. 

Ki Jaid Thien - Ki don kumba lai jaid ki thlen lum : u thlen 
ktieh uba thoh bthuh ; u thlen-ni ne thlen syiem uba thoh stem; 
u thlen-krem uba thoh-lieh thoh-iong. Ia ka khlein jong u thlen- 
lum ki shna dawai» bad don kiba ngeit ba ka long dawai ruh ia 
kito kiba ngeit ba ki pang thlen. Kitei ki jaid thlen ki kham don 
kynrei sha ki thain Lyngngam. 

Ki Jaid Dieng : Haduh kumba 20-25 snem mynshuwa dang 
don bun ki dieng bah kiba sbi-piam,^ ar-piam star sha kine ki 
thain Lyngngam^ hynrei nadoh ba la lait kali la shitom ban iohi 
ia ki dieng-bab. 

U Koh-Na-Hei : Ha kine ki thain Lyngngam, ki trai shnong 
Jci ialap ruh shaphang u jaid-ksuid uba tip kum u Koh-Na-Hei 
Uba ju paw ha ka dur kum u kulai. Unc u jaid ksuid, ki ong, 
lada u jliah ia uno-uno u briew, uta uba shah jliah u sah satang ka 
shyieng suda. 

Sohra : Ki don kiba batai ba kane ka shnong ka ioh ia la 
ka kyrteng na ka briew kaba kyrteng ka Soh-ra. Hynrei lyngba 
ka ji ^gthud bniah, ki lymmeii ki batai ba ka ktien ‘Ra’, bunsien 
ka thcw ia kaei-kaei ka bym-long bym-man, ka bym-sei-soh, ka- 
ba lyugki, kaba ym-Iarkam shuh bad kiba kum kita ki jingmut. 
Kumta, ka Sohra ka kham mut ia ka jaka kaba khlera-soh lane 
bym-sei-sob. Kane ka thain ka long kumta na ka jinglong ka 
ram-ew hi ba ka Jong ka kynja sa-tap mawsiang bad shong maw- 
ramsong bad ba la nang iarap ban pynlong syllen shuh-shuh ia ka 
da ka jingtrei ki bor ka mariang, kum uslap, u phria, kasngi, ka 
Iyer bad kiwei-kiwei. Lelise ki stad ram-ew ki lah ban ai jing- 
batai bniah shaphang ka jinglong ka ram-ew ha kane ka thain. 
Ka ktien ‘Ra’ (nalor kiwei-kiwei pat ki jingmut ba ka kit), ka kit 
ia katei kajuh ka jingmut ha ka jingiasnoh bad ka ktien ‘Leng-ra’, 
‘Nong-ra’, bad kiwei-kiwei kiba kum kita. 

Soh-ra-rim : Ki tymmen ki khana ba ka shnong Sohra 
ka ju long ha katei ka jaka naduh ki juk sbuwa ban wan poi ki 
Phareng. Ka don kawci ka jaka hajan ban leit sha Palong Ka 
Ber kaba kikhot Mawpun-Sobra-Rim, namar ki ong ba dei nang- 
ne ba ki iaid Jynti hyndai ban leit sha Snhra-rim. Ki tymmen ki 
ong ba ynda jop noh u Khadsawphra ia ka Sohra-rim ki Sohra 
ki la iakhun tyngeh hajan Riat Mawiew. Hangta ka don ka kha- 
rai shakhmat bad ka Riat Mawiew pat shadien, bad dei ynda la 
poi hangta ba u Khadsawphra u luin bad um nud tur shuL Ki 
tymmen ki iathuh ba hajan jong kane ka kharai u don uwei u mot 
uba ki tip kum u Mot-Ka-Iaw-Tira. Une u mot u don ha ka jaka 
kaba ki khot ka Maw-rin-rin, hajanjongka shnong Kyntur-sniang. 
U ieng ruh ha ka jaka kaba kham lum na kaba lah ban shynna ia 
ka Shnong Sohra kaba mynta. 

Ka-Rynsan-U-Buh : Katba lah ban tip, kane ka rynsan ka 
ioh ia la ka kyrteng na u Buh Singh Syiem, U Syiera Mawsmai uba 
ju leit shongkai bam Iyer ha kane ka jaka. Hadien ynda wan poi 
ki Sahep Ropeway, namar ba kim lait ban kynnoh Khasi Rynsan- 
U-Buh^ ki kynnoh pynban ‘Rang-Sna-Bo’. 

Nong-saw-lia : Ki tymmen ki ong ba kane ka shnong ka ioh 
ia la ka kyrteng namar ka jingdei sngi naduh dang step phyrngap. 
Ka sngi ka noh-kjat ba kane ka shnong bad ka dob ia ka naduh 
ka por ba ki kjat-sngi ki dang lung bad dang sawlia. Ka jingmut 

jong ka ktien ‘Sawlia’ ne ‘Saw-lia-lia’ ka long kaba saw malu- 
mala. Ka don ruh kawei ka phud hajan Pomsohmen kaba ki 
khot ka Um-Saw-Lia, Kham sharum jong ka Nongsawlia ka don 
ka ksaid kaba tip ia ka kum ka ksaid Noh-Sngi-Thiang. 

Ka Siat-Bakon : Ki tymmen ki khana ba ka Raj Shabong ka 
dei hyndai ka jaka jong ki Synteng bad u Bakon u dei u khlawait 
ki Synteng, uba ki ioh siat ki Shabong ha kane ka jaka. Ki tym- 
men ki iathuh ba ki syrwet jong kata ka thma hyndai ki dang don 
ha Ryngksai. 

Sait-Soh-Pen : La jcr kumta ia kane ka shnong namar shi- 
sien ha kawei ka por la jia ka nemsniew ha ka thain Sohra haduh 
u pud ba ki briew ki la donkam ban pynkdang ialade da u Sohpen. 
Ki don kiba kyllon iap ha ka por ba ki dang leit tih ia une u soh- 
pen bad sait ha ka wah duid kaba mih na shaphang ka dong ka- 
ba ynda wan ki Phareng ki pynlong ia kata kajakaka lum-jingtep 
Phareng. Ki sait ia ki soh halor jong ki mawsiang kiba don shi- 
lynter jong kane ka Phud-wah bad naduh kata ka por ki sa khot 
ka Sait-Soh-Pen. 

Nong-Wei : Ha ki thain Sohra ki ong ki ‘Nongwei’ ia ki 
khun soh-syiem kiba shabar ka Hima Sohra. 

Nong-Jan : Ka kham mut ia ki shnong kiba hajan ka Nong- 
bah ne ia ki briew kiba shong ha kita ki shnong synem kumba ki 
ong sha ki thain Jowai, ki Palat Shnong (kata ia ki briew kiba na 
nongkyndong). 

Ra-Won : La bun snem mynshua, u la don u briew ha Jaiaw 
uba kyrteng u Rawon. Ki tymmen kim shym iathuh thikna nang- 
no une u wan ban shong shnong ha Jaiaw. U long u briew uba 
im da kaba khwai dohkha bad u ju leit ban pynlut ia ka miet sha 
ka Wah Umiam, U long u briew uba minot ha kata bad uba 
iaw ruh. Une, ki ong, u la pyrshang ruh ban wad jingstad da 
kaba leit sah sha wah bad ap ia ka por ba ka wah kan thiah, na- 
mar ka don ka jingngeit ba uno-uno uba ioh ban tong urn ha ka 
por ba ka wah ka ioh thiah, un ioh jingstad. Une u la iap ynda 
u la beh tymmen. Na ka kyrteng jong une u briew sa ioh kynnoh 
‘Rawon’ ia uno uno u briew uba brai eh ha ka kam khwai doh- 
kha haduh mynta mynne. 

U Ra-Don : Une pat, ong ki tymmen, u long uba khlain 
palat ban bam mluh bad ia uno uno uba bam mluh palat ki sin ia 
u, U ‘Ra-don’ haduh mynta mynne. 

U Ra-Jon : la une pat, ki tymmen ki khana ba u long u ba- 
riam rynjain haduh katta-katta. Kumta ia uno-uno uba leh ryn- 
jain ki sin ne pyniasyriem kum u Rajon haduh mynta mynne. 

Ka Surok-Tup : Ki lymmen ki iathuh ba ha ka por ka thma 
Synteng, ka Sorkar, ynda haba ka la shem ba jwat ban jop, kam 
banse ban pyrshang ban leit lam noh sa da ki tup na Laban 
(Shillong) sha Juwei (Jowai) lyngba ka surok ba la da shna kyr- 
pang. La leit rah ia kine ki tup ; hynrei shuwa ban ioh ban pyn- 
donkam, ka lap bakut noh ka thma. Ia kata ka surok ki khot 
ia ka, ka Surok-tup. Kane ka surok ka iabud lang bad ka surok 
kulai tangba don pat ki bynta ba ka kdat lad. 

— : 0 :— 

Duitara : Ym lah ban ong thikna mynno ki Kbasi ki la sdang 
ban pyndonkam ia kane ka jingtem Duitara. Ka jingshisha ka 
sah tang ba ka long kawei na ki jingtem kiba la rim bha. la ka 
Duitara bunsien ki ju tern ne bsiat ksai ba kan sawa ar-synrap nc 
ar-tara bad, imat, dei na kane ka daw ba ka sawa ar-sur ne ar-tar 
ba la jer ia ka, Ka Duitara. Kum ban kyrshan ia kane ka jing- 
ong, ki tymmen ki ialap ruh ba ha ki por hyndai ki don ki briew 
kiba lem ia ka jingtem shi-sur kaba ki tip kum ka Ek-tara. 

Ia ki jingrwai kristan (Khasi Hymn) ha ka ktien Khasi la pyn- 
mih nyngkong eh da u Sahep Thomas Jones I ha ka snem 1846 
bud sa ka kot jingrwai ‘Khasi Hymn Book’ ha ka 1853 da u Rev. 
William Lewis. Hadien la nang pynbun sha ka 75 tylli ki jing- 
rwai bad la pynmih ha ki snem 1860 bad 1866 da u Rev. Thomas 
Jones II. Nangta pat la pynmih sa kawei ka kot jingrwai kaba 
kham heh ha ka snem 1876 da u Rev. Hugh Roberts. Katba lah 
ban lum jingtip, ia ka rukom ban synran ia ki jingrwai ha iing- 
mane da ki kynja jingtem-jingput la sdang pyndonkam nyngkong 
eh ha Nongsawlia ha ki por khyndiat snem shua u Jumai Bah 1897 
bad ka jingtem ba la pyndonkam dei ka folding organ ba wanrah 
bad tern u Missionary uba trei ha ki thain Shilot (Sylhet). Lehse, 
u lah ban dei u Sahep Pongwern Jones. Ha lingmanc Mawkhar 
la pyndonkam nyngkong eh da ka organ ha ka por I Miss A. W. 
Thomas, kata hapdeng ki snem 1897-1900. (La sot na ka Jing- 
kynthoh u Rangbah W. R. Laitflang kum u Chairman halor ka 
paper XII ka subject : “Literature and Music” ba la pule da u 
Rangbah V. C. Bareh ha ka Symposium on Khasi Literature ha 
ka 27th May, 1975 hapoh ka jingpeit ka N.E.H.U.) 

Ka Khlam : Ka khlam-ka-ngoh : Ki tymmen ki ong ka 
khlam ia kano kano ka jingpang kaba ktah ne sar ne pyniap bun 
ki briew — ka jingpang kaba la khie ha ka dur ka epidemic. Ki 
tymmen ki kynnoh ka khlam ka ngob, kata ba ka long kaei-kaei 
ka bym ju jia koit barabor, hynrei ka wan ‘Jngoh’ ne ‘Ngoh’ teng- 
teng. Kawei na ki jaid jingpang kaba ju khie ba kane ka dur ka 
long kata kaba ki khot ka pang-iap-them lane ka kynja cholera. 
La jer kyrteng kumta namar ki tymmen ki ong ba kham bunsien 

ki briew ki ju kham ioh kem ia kane ka jingpang ha ki jaka them 
jaka thor ne Ri-Them. Ha ka khlam bah (lyngba ka pang-iap- 
them) kaba la khie ha Laban (Shillong) ha ka snem 1879, la ong 
ba la iap 144 ngut tang ha shnong Mawkhar. la kiba iap ki pyn- 
kit ia ki halor ki kali-bordi, ki tap da ki jain lieh bad leit rah sha 
rud-nong shaphang Mawlai. Katta ka trei ka jingshepticng ia ki 
briew ba hapdeng kata ka jinglyngwit, la don teng ba wat ia kiba 
ym pat dkut mynsiem ruh la rah bad pynkit lang ia ki bad kiba 
iap ; hynrei sngewbiria, ba wei ‘bym pat lut hi la u khaw’, don hi 
uba lait im tang kat ban sah iathuhkhana. Ki tymmen Khasi, 
khamtam ha ki por kiba dang shitom ban ioh jingsumar kumba 
long ha ki por mynta, ki don ka jingpyrkhat tyndi-tynda ba ka 
long kaei-kaei kaba sngewsang-sot sngewngiew ruh ban iap da ka 
khlam, namar ba bunsien kim lah ne ym shah lynti satia ban da 
pynleit niam ne leh niam leh rukom thikna. Lehse, kane ka lah 
ban long kawci na ki daw ba sa mih ka kynja kticn-tim — ‘U 
ban da shoh ka khlam’ lane 'Ka ban da shoh ka ngoh’ ne haba 
kren shai, U khun ka pap ; U ban da shoh ka ngoh. Ha ka 
pyrkhat Khasi, niar eh ban don kaba kin sngewbuh-khoh ne niew 
palat nalor kata kaba haba u briew u iap, pynban ym lah satia 
ban pynleit niam. Ki tymmen, ia uno-uno uba iap khlem pynleit 
niam shuh tdot, ki ju ong — ‘Uta u la ryngkat ka mrad’. 

Ka Adong bad Bidong : Ki tymmen ki ju kham pyndonkam 
ia ka ktien ‘ADONG’ ban mut ba ka long ka jingmana ne ka 
jingkhang kaba dei lut ia baroh kiba hap ha kajuh ka jylli, lada 
ka shnong ka ilaka ne ka hima. 

Ka Bidong : La ju kham pyndonkam ban thew ia ka jing- 
mana tangba kaba ym da pyrkhing eh kat ka ‘ADONG’. Ka 
ktien ‘Adong’ ka kham iajan ka jingmut bad ka ktien Phareng ; 
PROHIBITION. ‘BIDONG’ ka kham iasyriem jingmut bad ka 
ktien RESTRICTION. 


— ; 0 :— 


Ki Tymmen Saw-Khmat : Ki don ki briew kiba kham mih 
phylla kiba don ka sap kaba kham pher ba ki lab ban iohi ia kiei- 
kiei palat ban ia kiba bun ki para-briew ki iohi. Kumban ai nu- 
ksa, ki lah ban iohi ia kiei-kiei ki ban sajia, ki iohi ia ka jing- 
iaid-jingieng jong ki briew kiba ym don rta shuh, kata kiba Iajan 
iap. la ki kynja briew kiba kum kine, ki tymmen ki sin ia kL 
‘KI TYMMEN SAW-KHMAT’. Kum ban shu ong ar-khmat 
ki iohi kumba ia iohi lem ki para briew baroh, bad ki don pat 
sa ar ki khmat kiba ngi ngim iohi, bad la ngeit ba da kita ki iohi 
ia kiei-kiei kumba la kdew ha neng. Haba shu kren kyllum, kine 
ki Tymmen Saw-Khmat ki don ka jingiasyriem bad kita kiba ki 
Phareng ki khot ki ‘Clairvoyant*. 

ttyndai ki lathuhkhana ba don u ‘Luna Kulai’ uba hajan 
jong ka shnong Mawsmai kata hamar Nongthymmal ha Sohra. 
Ki ksuid ki ju pynlong Dorbar halor jong une u lum bad kine ki 
^van sha Dorbar ki da shong halOr ki kulai. Kinc ki jaid briew 
kiba ong ki Tymmen Saw-Khmat, ki iohi ia kinc ki ksuid ba ki 
iashong kulai bad dei na kata ka daw ba ki sa jcr ia uta u lum, 
‘Lum Kulai’ haduh mynta mynne. 

U Thuia : la ki sner heh ba ki pyndonkam ha u Thuia, ki 
ioh ia ki na u Sim Ryphud ne u kynja Phud ne kynja sim-puh* 
dohkha uba ju kham shem kynrei ha ki bir (kiba mynta ki la hap 
noh shapoh Bangladesh). la u Thuia ki shna da ki sner jong u 
Sim-Riah-Sei ne u Sim Rynhiaw. la ki iop-iop sner pat ba ki 
pynnoh, ki shna da ki sr.er syiar. Katba lah ban tip, ka dor u- 
wci u Thuia ka long antad 50 tyngka kata kumba 25 ne 30 snem 
mynshuwa. 

Pen Ryngkew : U don u jait Sohpen uba paw sha Ryngkew, 
kata uba la paw lypa ha khyndew, ia une u jait soh, ki ong u 
Soh-Pcn-Ryngkew ne lyngkot u Pen Ryngkew. Na kajinglong 
une u jaid Soh Pen, sa ioh ia ka rukom kren ne Phawar ‘Ka Shun 
ruh ym pat pei, la paw pen ryngkew’. Ha kiwei pat ki ktien ka 
mut ba ka kam ka lah da paw shabar, haba ki briew ki nang pyr- 
khat badang lah ban buhrieh. Lehsc ka jingmut ka iasyriem bad 
kaba ki Phareng ki ong, ‘The cat is out c f The bag’. 

Dungkura : Ki Khasi hyndai kim ju tip satia ia ka rukom 
iashoh iadat da kaba shu sah shu ia bok ne ‘boxing’ kumba ong 
ki Phareng. Ki Khasi ki tip tang ka ialympat, ki ia thab bad 
kiwei-kiwei kiba kum kiia. Dei ynda ki la iohi ia ki shipai doh- 
lieh kaba ki dkhar ki ong ki ‘Gora’ bad kiba ki Khasi ki kynnoh 
‘Kura’ ba ki ia bok, ba ki Khasi ruh ki sa pyrthuh ban iashoh 
kumba ialeh ki shipai Kura, la kane ka rukom iashoh da kaba 
shu ia bok kaba wanrah ki Phareng, ki sa ong kaba sah-kura ne 
dung-kura kaba mut ban sah ne ban ia ‘box’ kumba ialeh ki shi- 
pai Gora, bad kham hadicn-hadien ki sa shu ong lyngkot noh ka- 
ba ‘kura’, 

Ha ki por ba ka sor ka dang don ha Sohra, ka don kawei ka 
madan kaba ki shipai Phareng ki pynshad shipai (Parade) ia ki 
shipai Gora ne Kura. Nangta sa ioh kynnoh ia kane ka madan 
kum KA MADAN PYNSHAD GORA, ne pynshad Kura haduh 
mynta mynne. Don pat ruh kiba ia kane kajuh ka madan pyn- 
shad Ghora ne Khora kata ban mut ka madan pynshad kulai na- 
mar ki dkhar ia u kulai ki ong Ghora, hynrei imat ka jingbatai 
kaba kham tynrai ka long kumba, la batai sha khmat. Hadien- 
hadien, don ruh kiba kynnoh Pynshad-khurai. 



32 


Sah-Khir : Ki tymmen Khasi hyndai baba shun iano-iano 
ki ong ‘To kata, ngan shu sah khir nob’. Ym lab ban shemphang 
thikna kumno ki leh baba ki sah khir hynrei sngewmat ba ki shu 
sah pynskhem hapoh khyndew ne ha u kynja dieng ne hangno- 
hangno da u prek ne u kynja khir ryngkat bad ka kren ka khana. 

Tbung-Tasam : Ki tymmen bunsien eh ki pyndonkam ia ka 
klien ‘Tasam’ ban mut ia kaei-kaei kaba kynja nar ki da kynnoh 
ruh kum ‘KHRIAT TASAM’ kata kaba khriat la kum u nar, ‘EH 
TASAM* kata kaba eh la kum u nar, ‘BIEIT-TASAM’ kata ka 
long kaba shong jwat ne eh banpynpra nepynpaitia ka jingshong 
bieit kaba la shong-eh shong-jwat kum ka tasam. Haba ong pat 
‘THUNG TASAM’ ka kham mut eh ka dak. 

Ki ju kham pyndonkam eh bad longne ieng kum ka sakhi ne 
kum ka dak ia kano kano ka kynja jingiasmai ne ia-tang ia-tait, 
ia kut-jingraut, pynwai-nia ne pynwai-jutang, ne kylla jingiadei 
ne kylla jutang noh na kaba ju leh ia kiei kiei sha kaba yn ym leh 
shuh bad kiba kum kita. Haba ki thung-tasam ki ju leh ne pyn- 
donkam ia ka wait-lymbuit kata ka mut ka wait ba tang ka nar su- 
da khlem sping ne jingsop eiei. la kane ka wait lymbuit (kata ia 
ka bynta badei ban leit hapoh ka sping) ki sieh ne sub hapoh 
khyndew. Kham bunsien ki ju thung tasam da ka wait ba kim 
pyndonkam shuh. Don ki shnong kiba sieh ne thung ia ka wait- 
tasam ha ka dieng. 

Mawtheogkut : Ki tymmen ha ki thain sepngi ki batai ba 
kane ka shnong ka ioh ia ka kyrteng na u Mawkhia uba don ha 
kane ka jaka. Kawei pat ka kyrteng kane ka shnong ka long 
‘Nong-kyn-a’. Don ki shnong kiba kynnoh ‘Iheng’ ban mut 
thung. Kumta Mawthengkut ka mut Maw-thung-kut. 

Ka shnong Mawthengkut ka don ha West Khasi Hills Dis- 
trict. Kane ka ktien ‘Theng’ ka long kaba iasnoh bad ka jingpyn- 
dep niam dep rukom. Kumta haba ki ong U Maw Theng ka 
thew ia u Maw Thung uba iasnoh bad ka jingpyndep niam kham- 
tam ha ki thain sepngi. Une u Maw u lah ban long u Maw-pyn- 
ieng ne u Mawpynthiah. 

Ki Jhur Kiba Sdang Da Ka Ktien ‘Ja’ : ki tymmen ki kha- 
napateng ba hyndai eh katba ki lah ban tip pateng, ki ju pyndon- 
kam ia ka ktien ban mut eh ia u kynja jhur bad lehse dei na 
kane ka daw ba ngi sa ioh ia ka ktien kynnoh ka ja-ka-jhur, na- 
lor kaba ngi kynnoh ruh ka ja-ka-doh, lane ka ja-ka-dohkha. Ki 
tymmen ki ju ialap ruh ba ki fiiewkor shikatdei eh ia ki jhur kiba 
sdang da ka ktien ‘ja\ Ki ong ba kine ki jaid jhur lane ki ‘ja’ ki 
long hapdeng ka jaid jingbam ba la rim eh bad kiba la kyrshan 
ruh ban pynsah snap pynsah mynsiem ia ki briew jong ngi kham- 

tam eh ha ki por bajia ka nem-sniew, Hapdeng jong kine ki Ja, 
ti don ruh uba ki jer u Jali bad une u long u jaid jhur uba jem shi- 
bun eh kumta imat na ka jingjem jong u ngi sa ioh ia ka rukom 
kie i ‘Jali-Jaum’ ban pynpaw la ka jingjem. La bun napdcng jong 
icine ki jaid ‘Ja’ ki long ban pyndonkam ban bam, hynrei imatna 
ka jingiaid ka por, ki don ruh kiba ym ju kham pyndonkam shuh 
ban bam. Ka lah ban long namar ba ym lip shuh kumno ban 
pyndonkam ia ki ne ba ki briew kim ju bam shuh ne ba ki don hi 
ki jaid ‘ja’ ki bym long ban bam. 

Jkih ; Kane ka long ka rukom sumar pang ha kaba ki briew 
kiba don sap ki iarap kum ha kaba Jnang shiah ne jnang shyieng- 
doh da kaba ki shii bat ra shaphang ryndang bad pynmih ia u 
shiah ne shyieng napoh u pdot jong u briew uba jnang shiah ne 
shyieng doh. la kane ka rukom khniot ne kliem ban pynmih ia u 
shiali ki ong kaba ‘Jkih’. 

Jakoit : Kaba Jakoit pat ka long kawei ka rukom sumar da 
ki briew kiba don sap ia kino-kino ki briew kiba pang-met pang- 
phad, ne bakla ki thied ki jaw bad kiba kum kiia ki jaid jingshi- 
tom da kaba shu kliem shu jyllucJ shu khnoit pynbeit thied pynbeit 
jaw bad kiwci-kiwei de ki rukom sumar kiba syriem ia kane. Ym 
lah ban ong thikna, hynrei imat tyrdi-tynda ki don kiba spel ia 
kane ka ktien Jakoit da ka ktien ‘Jakoid’ bad kumta ha ka jaka 
ba ngin tip ia kinc ki bricv/kum ki clokt or Jakoit^ ngi kynnohpyn- 
ban doktor Jakoid, 

RiaMam-Kynthai : Ki tymincn kiba na ki thain Pamra (Jain- 
tia Hills) ki khanapaieng ba hyndai la don arngut ki briew, kawei 
ka kynthei bad uwei pat u samla shynrang kibaia iaid lynti daka 
kjat na Jowai sha Laban (Shillong). Ym pat lah satia ban ioh 
jingshai ne jingbatai la kine arngut ki briew ki don jingiadei ei-ei 
ne em hapdeng jong ki, namar ka rukom ha ki por hyndai, kham- 
tam ha ka jingiaiaid lynti kaba jlan, bun bunsien ki briew ki ju 
da ia ap lok ban iaiaid ryngkat khamtam eh lada don ki kynthei- 
briew kiba na kano-ma-kano ka daw ki hap ban leit lynti wei 
briew ne sah marwei ne dkut noh ki nongleit lynti. Kumta ruh 
uta u rangbah sngewmat, u la shu poi iaiaid lynti ryngkat bad 
kata ka kynthei. Te, hamar ba ki tang shu lait ia ka shnong Po- 
mura ban kiew ia u riat Rynseng (ka bynta kaba bud lang bad ka 
surok kulai) bad hamar ba ki poi ha syng-it jong ka riat Maw- 
khlir, ha ka bynta kaba hh ban shynna ia ka wah Umngot, kata 
ka kynthei ka la lap kynsan ka jingthrang-um kaba jur haduh kat- 
ta-katta. Uta u rangbah haba u ia iohi ia kata, mar-mar u la 
shim da ka tyndong, lehse ka tyndong tympew bad phet kyrkieh 
arsut ia ka riat ban leit tong urn na wah Umngot. Ynda u la 
tong ia kata ka urn, u la kiew stet haduh katta-katta artet ia ka 
riat, bad ka la wan lap kynsan ka jingshitom ba ynda u la poi ha 



34 


kata ka jaka, u la lah ban kyrda tang kat ban shu ai ia ka um ha 
ka kti jong kata ka kynthei. Um shym lah shuh ban kren. Kata 
ka kynthei ruh ka lah tang kat ban shu shim ia kata ka um bad 
peit ia u bad uta u rangbah u la kyllon hangta. Hadien ba ka la 
dih ia ka um, bad ba ka la kham ioh bor, ka la pyrshang ban 
kren ia uta u rangbah hynrei ka shem ba u la lah dkut mynsiem. 
Hangta ka la iam pait-dohnud bad hadien katto-katne por, kiwei 
pat ki nongleit lynti ki la wan lap ia ka ba ka iam pait-dohnud, 
bad ka la iathuh ia ki ia kaba la jia baroh. Naduh kata ka por ia 
ka Syng-it Mawkhlir ki sin ia ka, ka ‘Riat-Iam-Kynthai’ (kaba 
mut ka riat iam kynthei). Naduh kata ka por bad haduh ki 
snem shuwa u Jumai Bah 1897 bad wat kham hadien ruh, la ju 
kham tip ia kane ka jaka da kane ka kyrteng. 

— : 0 :-* 

Ka Bor Ka Por : (Kynnoh ia u ‘O’ kum ha kaktien Dabor). 
Kane ka long ka kynja Jain spur kaba ka kynian ka long kumba 
3 pruh bad ka lynier 6 pruh. Ki tymmen ki ju smat bha ban kup 
ia kane ka jain ha ki por hyndai. Don kiba ong ba ka clei ka 
jain ba thain hi ki trai ri. Kane ka wan na ka ktien Dkhar, 
‘Bara Kapra’, kaba mut ka jain kaba heh (a large cloth). 

Ka Ktang-Tliari Ne Tang-Thari Ne Tadong lushor : Kumne 
ki tymmen ki khot ia ka bynta jong ka kor-thaiivjain nc ka tiar- 
thain-jain kaba ha ka ktien Phareng ki ong ‘Shuttle’. Ha ki juk 
kiba kham shadien pat ki ong ‘U Khnai’, namar u i lam syriem 
ia u khiiai uba phet ne siat kadiang-kadiang kamon-kanion ha 
ka por thain jain. 

Ka Ri-Lbong : Ki don ki tymmen Khasi kiba ong ba ka 
ktien ‘Ri’ ka dei tang ka ktien lyngkot ne pakhet jong ka ktien 
‘Bri\ la kawei ka jaka kaba ha ki thain Laban ha Sor Shillong, 
hyndai eh ki tip ia ka kumne ka ‘Khlaw-Ri-Lbong’. Mynla myn- 
r.e pat ki ong tang Ri-Lbong, Tip haduh katno ka jingshisha, 
don ki tymmen kiba khana ba ha ka por ba ka Sorkar ka shim ia 
kane ka khyndew, ki rangbah Sorkar ki da iakhawai kiad bad ka 
bam doh masi, bad siew artad katto katne tyngka. Sngcwmai, 
hyndai ka dei ka Bri jong ki jaid Sohtun. Don ruh kiba khana 
ba la don teng ka por ha kaba ki la jer ne thmu ban Jer ia ka da 
ka kyrteng, Cosgrave-para, tang hadien ba la don ba ujor pat, 
ka sa neh ka kyrteng Trai-Ri. 

Shain Dkhan : Ki tymmen ki ju kynnoh thait la kumba shoh 
dkhan. Kito kiba ju leit tih dkhan (u ju kham shong hatrai jong 
ki kynja kdait) ki kubur ia kane ka jingong, la kim lah ban pyn- 
shai ia ka daw, namar haba leit tih dkhan, lada ym ioh, ka met 
ka pbad ka thait palat. Lada jia pat baioh, ka jingthait ka jah 
noh. Don ruh kiba ong ‘SHAIN-DKHAN’, namar ba ki shain 

ia ka met jong u dkit^n tyllan snep haduh ba kan da jem hi jai. 
Ki ong kumne haba ki mut ba la jur eh ka jingpang met pang- 
phad Ka lah ruh ban mut ba la sngew hvet lut ka met ka phad 
la kumba shon-dkhan. 

U Myng-ngor : Ki tymmen ki iathuh ba ki Khasi naduh 
hyndai ki la tip bha shaphang ki ‘MUGOL^ ne ‘MUGHOL’ kiba 
ki khot ia ki ki ‘Myng-ngor’. Ki ju niew burom bha ia ki haduh 
u pud ba ki ju jer kyrteng khun, kyrteng kti da kane ka kyrteng 
da kaba ki da thew ba kin long khraw kum ki ‘Myng-ngor’. I 
Babu Wilson Rcade, shiwat, i la iathuh ba uwci u rangbah Khasi 
uba im ha ka por jong i ha Mavvkhar uba ki tip kum u Babu 
Myngor, ia uba la jer kyrteng da ki kmie ki kpa halor katei ka 
nongrim. Na kare ka jingong, sa i<'h ia ki kynticn, Synticw- 
Myngngor, Phan-Myngor, Sliong-Kyllain-Myngngor bad kiwei- 
kiwei de. 

— : 0 :— 

Ka Jingiangam-Um : Ki tymmen ki iathuh ba hyndai haba 
jia badon ka mukotduma kaba kim lah lap sabut shuh kaba 
biang, ki sliii iamynjur noh ban shu iaich-nusib nc ban shu ia- 
ngam-um. Ha kane ka rukom bishar, ki ju song artylli ki jing- 
song kiba kumjiih-kunijuh. Ha kawei ka song ki buh da ka lyng- 
khot-ksiar, ha kawei pat da ka lyngkhot rupa. Ki thep ia kine 
ki jingsong baroh artylli hapoh u kynja khiew ne u kynja khra. 
Nangta ki s:i khot ia ki ar mamli ban iasei mar kawei ka song ha 
khmat u paidbah. Ka niamla kaba ioh ia ka song ksiar ka ksan 
bad kaba ioh ia ka song rupa ka rem. Kham mynhyndai eh, ki 
ong ba ki leh ia kane ka jingbisharha wah. Ki jujied ha ka jaka 
ba long ihwci ne long pung. la ki song artylli ki pda shapoh ka 
thwei bad ki bricw (kiba ki sin ki Ksih) ba la jied na baroh ar 
mamla ki sa ngam nc suh khlich bad sei mar kawei-kawei ka jing- 
song. Dei na ka jingbishar kaba kum kane ka rukom ha kawei 
ka mukotduma hyndai jong u briew uba kyrteng U Lah ba sa jer 
kyrteng ia kawei ka jaka ha ki thain Sohra (kaba don hapdeng 
Mawmluh, Mawsmai bad Maw-ki-syiem) kum ka ‘NGAM-UM- 
U-LAH’ haduh kine ki sngi. Ki tymmen ki iathuh ba ki da ia- 
lum paitbah la-la-ka-mamla ha kane ka jingbishar, bad ka liang 
kaba jop ka iarisa bad shad kumba shad-iasiat haduh ba ki kyn- 
thei kiba iashad kin da p;a sa ka pankhyllong, 

Leh-Sulan : Ha ki pateng kiba la leit nob, ki tymmen kham- 
tam ha ki thain Sohra hateng-hateng ki ju sin ne kynnoh ‘u la leh 
Sulan’ kata ban mut ia uno-uno u shynrang Khasi uba la leit-poi- 
kha bad ka Mem ne ka kynja dohlieh. Kane ka mih na uwei u 
briew uba kyrteng u Sulan. Haba u dang khynnah, u Sulan u la 
trei kum u bera bad uwei u Sahep Barik uba long u Engineer. U- 

ta u Sahep u ju ialam ia u Sulan ha man ba u leit Survey ne jurip 
bad ha ka jingiai-leit-bud kumta, u Sulan u la nang katto-kati e 
ia ka kam Survey haduh u pud ba la don ki khep ba u la ai jing- 
mut ia uta u Sahep bad uta u Sahep ruh u pdiang da kaba sngcw- 
bha namar ba ki long kiba dei. Tc ynda u la iohi ia ka jingtbit 
ha kaia ka kam, u Sahep u la nangailad shuhshuh ba un pyntbit 
ha kata ka kam. Te ynda u la tbit bha, u la iawer ia u ban leit 
sha Bilat bad u Sulan ruh u la kohnguh. Ynda la poi ha Bilat, 
u Sulan da ka jingtrei minot bad jingtbit u la kiew kyrdan irat ha- 
duh ba la org ba la Ihung ia u kum uwci u ban iakitkhlieh ban 
shna ia kawei ka bynta jong ka jingkieng halor ka wah Thames 
ha Bilat. U Sulan u la ia-poi-kha bad kawei kasamla Bilat, bad 
ha ka por ba u thoh shithi sha la i kmie sha Sohra,^ u iathuh ba u 
la ioh iwei i khun kynthei, iba u jer i ‘Kyntiapmon\ Kane ka la 
jia katlo katne snem shuwa u Jumai-Bah 1897. 

Kaba Siat-Bnn : Ki tymmen ki batai ba ka jingmul tynrai 
jong ka ktien ‘Ban’ (kynnoh ia u ‘a’ kum ha ka ktien Tan’) ka 
mut u ‘Khnam’. Dei na kanc ka daw, ba haba kiialap shaphang 
kaba ‘ban’ ki ju kham shait ong ‘Siat-ban’ bad ym ‘ioh ban’ ne 
‘ai ban’. Ki tymmen ki ong ruh hana ba ka don ka jingngeil ba 
La ‘ban’ ka her kumba her u khnam. Mynta-mynne ki don bun 
kiba shu ong beit tang ‘ban’ bad la sngewthuh hi. Ki don kiba 
pyrshang batai ba ka ‘ban’ bad kiwei-kiwei de ki kam kiba kum 
kinc ki jait, ki bud ia ka lynti jong ka Er-langthari. 

— : 0 :— 

Don bun ki ktien, ki kynticn bad rukom phawar ne jingon^- 
tymmen kiba ha ka jingpyrshang ban pakhet ne pynlyngkot ia ki 
da kaba shu pom dak, dain, sloit ne da kiwei pat ki rukom pa- 
khet, ki la kylla dur nob, teng teng haduh u pud ba la shitom ban 
tip ia ka dur tynrai bapura jong ki. Kiwei pat, ka ju jia ia iiba 
bun uba lang ba haba ym kham pyndonkam shuh, klet noh wat 
la kaba la tip. 

Don ki briew kiba na kano-ma-kano ka daw, la ju kham tip 
paidbah ia ki da ka kyrteng sin ne khot ieit donakor ban ia ka 
kyrteng kumba la jer la thoh ia ki ; i de hateiig-hateng ka long 
syriem kumne mo bad ki katto-katne ki ktien, 

TANG KUM KA NUKSA YN SHU JER IWEI AR 

Mynshuwa Ka kylla Nangta pat 

1. Kpa-kynrad Pa-rad Rad 

2. Kmie ne Mei i;e Meipun-kyflrad Mei-rad Rad 

3. Kiaw-bei law-bci law ne Bei 

KAWEI PAT KA RUKOM POM PAKHET 

Mynshuwa Ka kylla Nangta pat 

1. Ngan leit sha Jowai Ngan Icit sha Jowai Ngan leit sha Jo- 
da ka Bus State da ka State Bus wai da ka State 
Transport 

Note : Ki khynnah kin kynmaw ba ka ktien *Kiaw’ ka mut 
ruh kmie-rad, bad ka ktien ‘Kthaw’ ka mutruh kpa-rad. Dei na 
kane ka daw ba ki sa da ong kthaw-kurim, kiaw-kurim khnang 
ban pyniapher. 

U Pyrsa-Sepsngi : Kumne ki tymmen ki ju sin ne kynnoh ia 
u shongkha uba tip tang kumno ban pynwir ne pynsyrwa ia ka 
spah ka phew ka tnga, khlem salia ban pynmih ei-ei pat. Kane 
ka jingong ka iasyriem ka jingmut bad kaba ki ong u Shongkha- 
pynjot. 

labeh-Iew : Kumne ki tymmen ki sin ia u samla-briew uba 
lap miet jyiidei tang ha laki kam-samla syriem ia u nongkhaii uba 
um i don por wat tang ban iakren briew ha ka rukom kaba 
tiei, namar u pynleit jingmut ha ka khaii-pateng bad u bun kam 
ha kaba leit die leit thied ha bun tylli ki iew. 


Dang Saw Ka Bneng, Dang Riew ne Pah Ka Tyngab : Kum- 
ne ki tymmen ki ju ong ia ka por mynstep hamar ba kynjat shai, 
ka por ha kaba ka bneng ka ishat saw namar ka kern ia ka rong 
ki kjat-sngi kiba dang lung bad byrsaw ; dei ruh hamar kane ka 
por ba ki tyngab ki pah bad sdang her sha la ki jingleit. Kham 
hadien kim ong shuh baroh kawei, hynrei ki shu pakhet da kaba 
sliim tang ia ka bynta kaba na khmat nc nadien. Suki-suki pat 
sa don kiba ongsyndon dang-saw-tyngab. Nangta shuh-shuh, sa 
mih dang saw-byrhuin tyngab. 

Lait Sa Da Ka Said : Kane ka long ka lad kaba khadduh eh 
kaba ki tymmen Khasi ki ju pyntreikam ynda ki shem ba ki jing- 
pyrshang baroh kim trei shuh ban ai jingiarap ia uno-uno u briew 
uba la hap ha ka pang ka jhia ne ha kano-kano ka kynja khim 
kynja apot. Ka lad kaba khadduh ka long satang da kaba shu 
iasaid b?d la U Nongthaw, Na kane ka daw kham bunsien haba 
ki ong "Lait Sa Da Ka Said’ la shu shim ne sngewthuh beit ba u 
lait na ka jingiap satang da kaba shu iasaid. 

lad-Tang-Snem : Katkum ka jingtip-pateng kane ka kynja 
kiad ba la sain kyrpang ne pynkhrch kyrpang bad la ju kham pyn- 
clonkam bunsien ha ka jingiadei bad ka jingngeit thlen u Khasi. 
Ym don satia ba la batai thikna ia ki jingmut jong kane ka ktien, 

hynrei katba lah synei ban lum jingtip, ki don ki tymmen kiba 
batai kumne : Ka dei ka kiad kaba ki nongai nongsam bad 
nongdih nongbam ki da don da ka kynja jingiakut ne jingiatang 
aiu-re-aiu hapdeng jong ki, bad ka bor ne ki kyndon jong kata ka 
jingiatang ka neh bad trei kam shisnem. Don ruh ki tymmen ki- 
ba iathuh pateng, hana ba ka don ka bor ban pynlong ia u nong- 
dih ban iohi ia kaei-kaei ha kawci pat ka dur kaba pher. Lehse, 
ka lah ban long syriem ia ki kynja jingdih bhang kiba mynta ki 
ong ‘Drugs^ 

— : 0 :— 

Phareng : Lehse ka wan na ka ktien Ferengces ne Farengies. 
kaba haba shu kreii kyllum ka mut ia ki Doh-lieh (European). 

Katba lah ban ioh jinglip na ki dulir kiba rim, kane ka ktien 
ka lah ban wan pynban na ka rukom khot ia ki Finnghis, kata ia 
ki briew kiba hiar pateng na ki kynja Portuguese kiba wan poi 
sha Dacca ha ka snem 1617 bad kiba la leit poi shong poi sah ha 
ka jaka kaba ki tip kum ka Fanghi Bazaar kaba hajan Munshi- 
gang. 

Ki tymmen Khasi ki khot ia ki English ki Eng-re-ji ne Eng- 

reij. 


Kyndang-Kwah : Ki tymmen ki ong, haba ioh mrad, lada 
don Khadar ngut ki nongbeh-mrad, ki ju sam khadar thri ka doh, 
nalor nangta ki buh kyrpang sa uwei u thri. la uta u thri kyr- 
pang uba ki khyrwait sha kadiang, ki shuiehnoh kumto. Kiong 
ia uta, u kyndang-kwah, kaba mut ba u dang kwah mrad shuh. 
Kumne la ju sin ruh ia uno-uno u briew uba kwah ia kaei-kaci 
kaba um lah ne kot bor ban ioh, 

Kwah-Kyndang : Ka mut ia uno-uno uba kwah ban ioh byn- 
ta ne ioh myntoi na kaei-kaei kaba um don hok ban ioh. 

Bha-La-Lah : Ki don ki nongknia kiba ong bad batai ba la- 
da ka jingkhia ka la shu bha than eh nadong-shadong, kata ba ki 
dak ki shin baioh ki long thik kumba iapan, kata ka jingkhia 
kam bha shuh. la kaba kum kane ka jaid, ki ong ka Bha-La- 
Lah. Kane ka kyntien ka siat pharshi ia ka pyrkhat Khasi ba ha 
ka Long-briew-man-briew, ym ju don kaba shu janai naduh ha- 
duh. Ym don ruh ka ban shu sniew pat naduh baduh (absolute). 

Ka Thoh-Ka Tar : Kane ka kyntien kaba la pyndonkam 
paidbah ban mut “Literature” ka long tynrai ka ktien knia. 
THOH, ka mut kaba thoh ne thoh-dak (marked or a mark), kata 
ka bym khuid lane ka bym tlem. TAR, kaba mut kaba don ka 

kynja dak ot ne pruid ne tar. la baroh ar kine ki dak ki shin, la 
fiiew ne khein kum ki dak kiba sniew haba ki paw ha u dkhot u 
dkhai jong kano kano ka jingknia, lada ha u syiar ne uno-uno. 
Mynta pat ki la mih sa kiwei pat ki kyntien ban mut “Literature”, 
kum ka Tule-dangle, Pule-dangle, ka Thoh-ka-pule, ka Pule-ka- 
puthi bad kiwei-kiwei. 


— :0 — 

U Slap-Beh-Mrad : Une u long u slap uba bunsien u ju hap 
ha ka por ba la wai ka Tlang lane haba sdang ne khmat Pyrem. 
Ka daw jong kane ka jingjer ka long namar ba ka Jinghap jong une 
u slap ka iarap ia ki nongbeh mrad ban ithuh ia ki dien thymmai 
jong ki mrad. 


U Sew-Suri : Ki tymmen ki ialhiih ba don ki shnong ha n 
Khasi ha kiba ki suri ki ju leit pynjulor jan man la ka snem kham- 
lam ha ka liang ki masi ki blang. Kine ki sun kham bunsien ki 
uiid da ka kynhun. Ki don la ki buit ban beh bad khang-kdong 
ia ki mrad ha ka rukom syiiem kumba ai-ksew ki briew. Kham 
bunsien, u ju don uwci hapdcng jong ki uba pynkhie ia ki mrad 
syricm kumba leh u ksew, katba kiwei pat ki nang ap ktem. Ia 
unc u suri uba pynkhie ia ka mrad, don kiba pyrkhat ba u dci u 
kynja nongialam : kiwei pat ki ong ba u dei u kynja shakri. La 
kumno-kumno u dei u jaid u long uba kham rit met rit phad ban 
ia kiwei pat, bad dei ia une ba ki sin u Sew-Suri. Ia kano-ma- 
kano ka mrad ba la ai dak une, baroh kin iuthwit lang ia kata. 
Haduh katta u am dukhi une u Sew Suri ba ia kynja ka mrad ba 
u la kthong, an ym ieh satia wat lada jia ba ka la iaphet lymbrum 
bad iakhlch bad kiwei pat. U suri u ju kham mlien ban kynrup 
na shaphang tdong (khamtam ia ki mrad kiba kham hch), u snoh, 
u kbong bad ynda u la ioh kdong, u khlong khlem aili haduh ba 
u mrad uba hch kat u Masi-kyrtong ruh u da pat hi kdur. Nang- 
ta ki don shuh-shuh kiba iathuh ba haduh katta ki sian buit ki 
suri banthap mrad, namar haba ki ap ktem ki ju pharait da ka 
urn kynsha ne um pynjhieh ia u kynja phlang kynja sder ha kata 
ka rukom ba ka mrad lada ka poi leit phet shala : kan sat syllang 
ki khmat bad kumta kan shitom ban lait na ka jingbeh jong ki. 

Dum-Dagiem : Ha ki katto-katne ki thain War, ka ju don 
ka kynja jingdum kaba la pynlong da ka jingwan kah-dum jong 
u lyoh khyndew bad kanc ka shait kham jia ha ka por basdang 
ih u krai u sohriew. Dci ruh ha kum kane ka por ba ki dngiem 
ki ju wan kiew. Na kanc ka jingjia, sa ioh ia ka jingong, “Dum- 
dngiem”, kaba mut bunsien ba shitom ban iohi, ba kah dum u 
lyoh, bym lah sngewthuh ne pei lyngba, ba la poi ha ka lyngngoh, 
ka shaiong ne dum ka jingmut-jingpyrkhaU 

Kup-shiliaog sem-shiliang : Ym lah ban ong thikna naduh 
mynno la pyndonkam ia kine ki ktien, hynrei katba lah ban tip 
pateng la pyndonkam ia ki ha ka Soskular jong ki Syiem Sohra. 
Kawei na ki kamram jong u Syiem, kata nalor ba u bat ia ka nar 
ka bili bad kiwei-kiwei de, u dei ruh ban leit jngoh ia ki rangli ki 
Juki. Ki tymmen kiba la iohi bad iohsngew da lade hi, ki iathuh 
ba ha ka por bathung syiem ia u Syiem Roba ha khmat ka Dor- 
bar paidbah, u Syiem Roba haba u ai la ka Soskular jong u, u 
ong, “Nga kular ban bishar hok, ban synshar hok, ban ym leh 
shiliang iano-iano, ban peit ia ka kup shiliang ka sem shiliang 

” La nang kyrshan shuh shuh ia kane, haba ki tymmen ki 

iohi ba u Syiem Hajon Manik dalade hi u leit jngoh ia ki khun- 
swet ki rangli, tangba um ju leit weibriew, u ju leit ryngkat bad 
ki myntri kiba synran ia u. Katba nangiaid ki por, ka rukom 
riam rukom bcit ruh ka la kylla, hynrei ha ki por ba kham myn- 
shuwa ki tymmen ki da pyrkhing ba ki kynthei khamtam haba ki 
mih shano-shano ki dei la kumno-kumno ban da sem ne kyrshah 
shiliang (ki khein khlem akor, lada ym leh kumta). Mynta myn- 
ne, lehse, kane ka kynticn kup-shiliang sem-shiliang kan iasyriem 
katto-katne ka jingmut kaba ki ong mynta ha ka Phareng, Econo- 
mically weaker section of the society. 


U ’Tiew-Dohmaw-Laiphew-Na-Ar-Jingmut : Kane ka jingong ka 
thew ia u sla jong u Tiewdohmaw bad ym dei ia u syntiew jong u 
uba phuh lieh. Ki snur jong ki sla une u syntiew ki long ki ba- 
phyrnai lam shat ksiar ; ka lyngknep sla ka long kaba dum rone. 
Kine ki snur ki don 28 tylli, khadsaw shiliang-shiliang. Dei na ka- 
ta ka daw ba sa kynnoh kyrpang laiphew-na-ar kaba mut laiphew 
duna noh ar. Kane ka long ka rukom kynnoh ki tymmen Kha- 
si ; 50-2 (Sanphew-na-ar), 20-2 (Arphew-na-ar) ; tang ba kim ju 
kynnoh 10-2 (Shiphew-na-ar), ki ong beit 8 (phra). Ha ka Pa- 
teng kaba rim, kata ha ka spah snem kaba la leit noh, ki sin 
kumne ban mut ia u briew uba iong, tangba uba bha mynsiem. 
Ha ka Pateng kaba mynta pat, ka kham mut eh ia u kynja riew- 
pyrkhat. Ai kan long katba ka long, ka siat pharshi ruh ba u 
briew hi u duna, la u proh, u nep ne u stad katno-katno. 

— : 0 :— 


lapli Ne lapein-Nongra : U ju don u kynja nongkhaii ne 
nongdie nongri-non^a, kata uba iapeifi ne iapli ia ka mar kaba 
thymmai bad kaba rim (kat kum ka jingiapynbeit bad mynjur ki 
trai). Na kane ka rukom khaii ne iapeih, ki tymmen ki sa kyn- 
noh “ba ka long kumba iapeifi-nongra,” lada jia ba u ne kano- 
kano ka briew kaba la kham iaw haba ki leit iapoi-kha pat bad 
kiba dang kham khynraw ban ialade. 

Kulai-Thoh-Lir : Ha ku juk badang pyakit jingkit bha da ki 
kiilai na Sohra sha Tharia, bun ki kulai kiba mong ha ka jwar 
bad la ju tab da ka dawai kaba ka rong ka long kum u lir. Nangne, 
ki sa kynnoh kumtei ia kino-kino ki briew kiba trei shitom palat 
haduh ba i kum ban khoi sa ka doh. 

U Kha-Thli-Thad : Ha kawei ka jingiashong-kai, kildiynnah 
sainla ki la kylli ia iwei i tymmen, ‘Ko Parad, ngi iolisngew phi 
ong ba kata ka ‘Kha-iap-saw’ ka lah pom-daw biang, te haba 
kumta ka ioh iano mo?’ Oh ! ong i Parad, ‘Nga sngewmat ka 
ioh ia u Kha-thli lhad’. 

Ki Bok-Wala : Hyndaihadienba lakynriah kaSor na S”)hra 
sha Laban (ngi ong Shyllong mynta), ki ju don ki no.igkhaii ne 
nongdie jingdje kiba rah la ki mar ki mata bad ki luri lura baroh 
tang hap^h ka synduk (box), ki da iaid tyrwa kyllengka Sor. Ki 
Pharcng ki khot ia kine ‘Ki Box-wala’, Nangne sa mih hadicn ki 
klien ne kyntien kum ka ‘Dukan U Bok’, bad kiwei kiwei. 
(Ki Khasi hyndai ki shitom ban kynnoh ia u ‘X’). 

Lal-Cbarai : Kane ka lor.g ka kyrteng Jong kawei na ki 
shnong kiba don ha ka su/ok na Shyllong sha Gauhali. Katba lah 
ban tip pateng na ki tymmen kiba la ju leit trei ha ka por ba shna 
ia kanc ka surok, la jer kyrteng ia katei ka shnong kumta na ka 
daw ba ka don kynrei ch ka khyndew-saw ha ka bynta jong ka 
surok badon katei ka shnong haduh mynta. Kane ka long naduh 
ba dang sdang pyntrei ki ka surok-kali ha ka snem 1877-78. Ka- 
nc ka kyrteng, ‘Lal-Charai’, namarkata kam don jingiasnoh ei-ei 
bad ka jingbatai pynwan ba ka mut Law-Sharai nc Lad-Sharai 
masi. 

Lepton Bad Adjiiton : Kanc ka long ka rukom kynnoh ki 
t}'mmen Khasi hyndai ia ki ktien Phareng ‘LIEUTENANT’, bad 
‘ADJUTANT’. Ki tymmen ki iathuh badon bun ki Khasi, kham- 
tam kilo kiba hapoh ki Ilaka kiba don ka jingiajuh-lok bad ki 
Phareng, kiba niewkor katta-katta ia ka rukom im (discipline) ki 
shipai, ba ki don ruh kiba da ang-nud ba ki khun-shynrang jong 
ki kin long kum ki shipai. Te, kum ka sakhi ne ka dak, ki 
pynsnoh bad ka ktien ‘Ton’ ha ka kyrteng jong ki khun kum, 
‘Rulon’, Jiton, Saton, etc. Na kane ka daw ka sa kham kynrei 
ka “Ton” bad ki shynrang, bad kham niar ch ban lap ia ka ha ki 
kynthei. 


— :o:— 

Thad : La ju kham ong ia ka kynja madan ka bym don jing- 
kah, kaba siik ban iohi shynna jngai bad sawangkdar. Ka Thad 
ka long ka kynja pyntha ne paham ne lyngkien, kum ka Thadla- 

skein. Don ruh kiba ong Thad ia ka bynta jong ka wah kaba 
long thar ne tharia ; kata ka mut ka jaka ha kaba kham suk ban 
klan ia ka wah. Ngi ong 'U Dkhar u lyngkien’, namar u shong 
shnong ha ka jaka madan kaba Thad, kaba longpyntha ne paham 
ne lyngkien. 

Na ka jinglong kane ka jaka kumba la batai hareng, ngi sa 
ioh ia ka rukom kren — Thad-lad, Thad-madan, Thad-rong, 
Thad-ha-u-maw-u-dieng, kaba mut kaba pyntip ne pynpaw paid- 
bah, pynpaw madan khlem don jingbuhrich. 

Ngi pyndonkam ruh ia kane ka ktien kum ha kaba thad ia 
kaei-kaei khnang ban pynlyrkhong, pynrkhiang, pyn-eh, pynih, 
pyniaw, pynsti bad kiwci-kiwei kiba kum kita. 

Don pat ruh ki ktien kiba kynnoh syricm kumici, tangba kim 
kit satia ia ka jingmut. Kawei na kita, ka long ka ktien Thad- 
thari ne Thad-thari kaba mut ia u nongtrei-rnong ne u bania- 
rnong uba shna rnong. 


Pynshad-Khaw-Iang : U khaw-Iang u long u kynja jing- 
thung uba u sla jong u long syricm ia u sla-siej. Une u man 
bha ha ki thain War. Hadien ba ki la syang ne thad tyr- 
khong, ia u sla jong u ki dung bad khleh lang bad u khaw-pdem 
na ka bynta ban shna thyiat bad ban pyndonkam ha ka kam shei 
kyiad, Na kane ka daw ki sa kynnoh ia uno-uno u briew uba 
kren, ne leh kulmar, ne leh king, kum uba la buaid kiad, ba u 
leh ne kren kumba Pynshad-Khaw-Iang. 

Ki ong kumne, ym dei tang ia u briew uba la buaid kiad shi- 
slia, hynrei ba u leh syriem ia u nongbuaid-kyiad kumba ki kyn- 
noh ia uno-uno ba u leh kumba khie-bhang, kata ba u briew u leh 
syriem kumba leh u briew uba dih ne uba la buaid bhang. 

Ki nongrep Khaw-Iang ki kdew badon arjaid : u khaw-iang 
kynthei bad u khaw-iang shynrang. Don ki shnong kiba ia u 
khawiang u jait baheh ki ong u khaw-iang-bah^ bad ia"u jait barit 
pat, u khaw-iang-sisia, U bhang pat u long u kynja jingdih ne 
kumba ong ha ka ktien Phareng, u kynja 'Drugs’. 


Teh Mu-Sorkar Laoe Teh-Mu-Sorkha : Kane ka long ka ru- 
kom ban teh ne adong ne bidong ne pyrkhing da ka ain ia uno u- 
no u briew ba um lah ban iaid mon, ieng mon na ka daw jong 
kano ma kano ka kam bc-ain ka ba u la leh. Ka long ka kynja 
jingmaham. U briew uba byrngem byrsit iano iano, lah ban teh 
ia u da ka aifi, ba lada jia ei-ei ia uta ne kita kiba u bymgem, ka 
jingjia kaba sniew kan long halor ka khlieh jong u. 

Mynsain : Ka Mynsain ka long ka bynta jong ka khlaw ne 
ka bri ba la pynkhuid ne ieh kyrpang syriem ia kaba ki Phareng 
ki ong ka Tire-Line’. Kane ka long ruh ka jingiapynkhlad pud 
(no man’s land) hapdeng ki marjan. Ki tymmen ki batai ba hyn- 
dai ka ju don ka jaka ba la pyllait kyrpang hapdeng uwei u maw- 
bri bad uwei pat. Ki ong ba ki pyllait kumba shi-phanang-wait 
kaba antad kumba 200 ne 250 phut ei-ei. Ha ka por hyndai, ia 
kane ka jaka ba ki ong ka Mynsain kim ju die, namar ka jing- 
thmu ka long ba la buh khnang ia ka ba kan long ka jaka rep ja- 
ka riang ia u thab-u-dab u bym don jaka rep. Ki ju ai-ding ne 
sain-ding ha ka Mynsain shisien shisnem ban ia ithuh ia u pud u 
sam. Haba ki leh ia kane, ki da kynto, ki da pyrta shnong ban 
i'lmih lang ha kaba pyndep ia kane ka kam. 

Ngi ioh ia kane ka kyrteng Mynsain, lehse ka lah ban long 
na ka daw ba ki da sain-ding. 


Khan-Shanam : Kane ka long kawei na ki rukom khan ha 
kaba u nongkhan u pyndonkam ia ka shanam (kynja khiew ne 
jyndiang kaba la ju kham shna da ka rnong-Jieh ban buh shun). 
U Nongkhan u bat na u kynjri ne kyrwoh jongi siang ne shamoit 
iba khat shun bad nangta u sa pynshad pynkhih, pynsawang ia 
ka shanam ha ka por ba u khan u kyntip. Ki khan shanam kum 
ha ka por jah masi, ne shuwa ban ktah kti ne kynrup ia uno-uno 
u briew bad ha kiwei-kiwei de ki kam. 


Morsha : Ki ju kham kynnoh tih ne tei Morsha. Kane ka 
long ka rukom tih, ne tei, ne seng ia ka khyndew ha kata ka ru- 
kom ban iada ia ka um ba kan ym lah ban shop ne pyiijulor ia ki 
pynthor. Ka Morsha ka long kum ka kynton ne kynroh da ka 
maw bad ki stong. la ka kper ne ka lum kseh ban ithuh ia ka 
jong bad ban iada na ka jingtur ki jingri, ki trai khyndew ki ju 
shna ne kynroh ne kynton morsha. La kham pyndonkam paid- 
bah, ha ka por mynta, ia kane ka ktien ‘Morsha’ da ki briew kiba 
shong ha ki thain Jaintia. 


Shala : Ka jingmut jong kane ka ktien ka kham thew ia 
kaei-kaei ba bym long satia kumba ka dei ban long, kata kum 
kaba kdor, kaba lah-shiliang, ka bym hap matang, ka bym beit, 
kaba kyllain bad kiba kum kita ki jingmut. Ki ju kham pyndon- 
kam paidbah ha kaba kren shaphang ka lyntang ne dieng ha kaba 
shna ling shna sem. 

Ki ong ruh uba shala khmat ban mut ba ki khmat baroh ar 
ki don ka jingshong-pher haei-re-haei. Ki khmat uba shala ki 
thew sha kamon, hynrei u mut sha ka diang. 

Jaiaw : U JaiaW u long u jynthung uba san haduh kumba 
10 haduh 15 phut. U phuh syntiew lieh bad u ju long kynrei eb 
ha ka shnong kaba la tip haduh mynta kum ka Jaiaw, kaba ha 
Sor Shillong. la u sla jcng une u Jaiaw ki ju phon ha ka um 
sum, namar ki ong ba u long u dawai hiangdait uba bha. Ha ka 
ktien science (botanical) ki jer ‘Artemisia Vulgaris’. Une u Jaiaw 
u met bad u plung bha khamtam halor u Lum Aspatal Jaiaw 
bamynta, uba ki tymmen ki tip ne ong u Lum Ceredic. Ki 
kynnoh kumta na ka kyrtengjongu Sahep Missionary, u Rev. 
J. C. Evans uba la shong iing teng halor une u lum hadien ba la 
biihai ia katei ka shnong ha ka spah snem ba la leit noh. 

— : 0 :— 

U Noi : Ki ong ia uno uno u kynja ktangnetyndvmg(pipe). 
U lah ban long da ii kynja sicj ne dieng ne nar nc plastic ne jri. 
Ki ill kham ong eh ia u noi uba pyndonkam ban shew ding. 
Don ruh kiba ong ka tyndong ne dong sliew-dingha ka jaka ban 
ong u noi. Ki ong ruh u noi ia uba ki tan-diima haba dih 
ktang-diima. 

U Nor-Sha Ne U Noi-Sha : Ki kham ong ia u noi uba ki 
pyndonkam haka ktang-duma. laime u noi-sha, ki lit reng iau; 
nangta, ki sa sieh ha ka thiiew jong ka maloi snepkor, ki da 
marg bad thew ha kata ka rukom ba un ym tyngkhuh ia ka trai 
jong ka maloi kaba ki la pyndap um. Ia ka um hapoh ka maloi 
ruh ki da thew thik kat ban biang ban dih duma. Halor u noi-sha 
la pynshong ia ka shilim (shi-lim) duma. la u ktang-duma don 
kiba da pynshong halor u syrv/iah uba ki la da shna kyrpang. 
Sha ki thain ba pahuh siej, don kiba pyndonkam da ka tyllong 
siej ha ka jaka ka maloi-snepkor. Ki don ruh ki kynja riewdon- 
spah kiba leh maloi da u kynja bilor ne rupa langba kham niar 
kum kine. 

U Lum-Rai-Kynthong : Une u lum u don hajan ka jaka ba 
ju lip kum ka Sung. Ki tymmen hyndai ki ngeit ba ka dci ka 
jaka-shong-ksuid. Halor une u lum ka don kawei ka krem bad 
haba pynlyllun da u pathaw na kata ka krem, u pathaw u Icit 
mih pat sha trai lum sha ka thwei um rang-mat kaba don harum 
ia ka jaka ba iashem ka Wah na Khasi bad Synteng. Don kiba 
phawer ba ka ktien ^Sung’ ka lah ban dei ka ktien ki Nong- 
Burma kaba la wan bsuh ha ka ktien Khasi naduh hyndai. 

Ha kane kajuh ka thain, ka don sa kawei pat ka thwei kaba 
ki tip kum ka thwei Um-mluh-Sohiong. Kane ka don hamar 
ba iakynduh ka Wah Umkhen bad ka Wah Sung. Ka long kaba 
jylliew bha. Hangne ki hati (khamtam ha ki phew snem ba la 
leit noh) ki ju suh khlieh bad kjit ia ka um-roluh hapoh thwei, 
nangta ki sa mih shabar. 

U Lyngka-Phra-Dong : Ha ki por kiba khani mynshuwa, ki 
tymmen ki smat bha ban pyndonkam ia une u jait Shalyngka. U 
jrong, antad, hynriew phut bad u diamctre jong u pat kumba shi 
inshi shiteng. Ki lit ncp ia kawci ka liang bad ia kawei pat ki lit 
lyngknep. la ka khyndew kaba eh, ki tih da ka liang kaba nep; 
ia ka khyndew kaba kham shong jem, ki tih da ka liang kaba 
lyngknep. la une u jait shalyngka, ki pyndonkam bha ha kaba 
sad ia ki maw kiba ki kynroh habashna ia ki jingkieng maw hyn- 
dai khamtam sha ki thain Sohra. 

Wait-Lyngngan Ne Wait-Lyngkut : Kane ka long ka jait wait 
kaba heh had khia. Kam don khmut satia kum ka wait-khmut 
ne wait-bnoh. Kiju pyndonkam eh ia ka ha kaba shiah dieng, 
pyngngat dieng, pom dieng bad thlieh dieng. Ia kane ka wait 
kumba long lem kiwei-kiwei de ki jait wait, kiju shna rit ne heh 
(size) katba kan bit ia ka rukom pyndonkam jong ki bricw ha la 
ki thain ki thain. 

Ka Wait-Lyng-en : Ki ju kham ong ia kaba ka syrti lane ka 
bynta kaba nep ka shong hamar ka bynta jong ka waif, kaba 
long syriem kum ka kpoh kaba at ne tarn. Ki ju kham pyndon- 
kam sha ki thain kiba rep tyrapew. 

Ka Wait-Prat : Ki ju kham pyndonkam tang shiliang kti 
na ka bynta ban prat lyngkha, ban pynman bun ne ban prat lynii 
bad bun kiwei de ki lukom pyndonkam. 

Wait-Sfeyrti : Kiju kham pyndonkam tang shiliang kti haba 
shyrti khlaw na ka bynta ban rep shyrti. Ki tymmen ki ju kham 
kynaoh p at-lyngkha bad shyrti-khlaw. 

Wait-Bnoh Ne Wait-Khmut : Ki ong ia kaba don khmut na- 
mar dci ka jingdon jong ka jingkdor khmut kaba pynlah ban bnoh 
ne ban woh ; lane, ha kiwei pat ki kticn, ka mut ba ka don ka 
khmut kaba long ban bnoh. 

Wait-Lyngkai : Ki kham ong ia ka jait wait kaba long dur 
kynshloin syriem ia ka siar-kait ne ia u ka-jor, kata lada heh na 
tiui, ka nangrit artet, lada heh pat na khlieh ka nang rit arsut. 

Wait-Tyngkrong : Ki kham ong ia kaba don bad ki kjat la- 
ne ki jingkyrshan ne ki tyngkrong. 

Ka Jamdor : Ki kham ong ia ka kynja wait-lam, tang kaba 
kham lyngkot bad rit, lane ia ka wait kaba syriem ia ka shuri. 
Na kane sa ioh ktien kynnoh ka shuri ka jamdor. 

— : 0 ;— 

Ki Nongriam-Pukiii Ne Nongsiat Pukni : Katto katne phew 
snem ba la leit noh bad khamtam ha ki por bad jaka ba ka jing- 
iasiatkhnam ne ka rong biria ka dangrasong bha(nalor kiwei pat 
ki rukom pyndonkam ia u khnam) ka jingdawa khnam hapdeng u 
khun Khasi Khara ka long kaba jur bha. Kumta, don ki briew 
kiba da pynleit sngi pynlcit por ha kaba wad ia ki sner pukni na 
ka bynta ka jingdonkam ban riam ia ki pukni da ka kynja jing- 
riam syrwiah kaba ki khot kyrteng Ka Jonti lane Ka Jorti. Ia 
kine ki briew la tip kum ki nongriam pukni. Ki don kiwei pat ki 
briew kiba smat ban shu slat ia ki pukni ia kiba la tip kum ki 
nongsiat pukni. Kine ki briew ki ju leit sha kano kano ka jaka 
baiap masi iap blang. Hajan hangta, ki thaw da i kynja trep, ki 
rich hapoh ita i trep bad hangta^ ki siat ia ki pukni kiba wan ban 
puh ia kita ki mrad ba la iap. Ia ka met iap jong ka mrad ki ju 
buh ha ryngkew ha ka por mynsngi, bad mynmiet pat ki leh shi- 
tom ban tan noh ia ka shapoh urn ne wah. Ki leh khnang ia ka- 
ne ba ka met iap kan kham shan slem, bad ki ruh ki ioh lad ban 
siat kham bun. la ki sner pukni kiba ki la jied ki leit die sha ki 
nongpur-khnam, Ha ki jaka bashaphang lum, kham bunsien ia 
ka ryntieh ki shna na u siej raniai ; ia u ksai siej ki shna na uba 
ki khot paidbah u siej bri namar u kham jwat ; ia u khnam patki 
kham shna na u stew. U stew u long u kynja kdait uba lyngkot, 
wat la ki sla jong u ki long syriem ia u sla siej. Une u long uba 
khah mat bad paidbah, u long uba beit bha. Don kiba pyndon- 
kam ia u stew na ka bynta ban sar phyllaw. 

Nong-Kylla-Khnam : Lada ha ka iasiat ’nam-hali ne iasiat 
’nam spah, ki don ki briew, kham bunsien, sawngut na kawei ka 
liang kiba da jied kyrpang kiba ki khot ki Nongniew-khnam. Ki- 
ne ki briew ki niew ia ki khnam shwa ban siat. Ki nongniew ki- 
ba na ka liang jong u ’nam-iong ki niew kylla ia kiba na ka liang 
u ’nam-saw, kumjuh ruh kiba na ka liang u ’nam-saw ki niew 
kylla ia kiba na ka liang u ’nam-iong shuwa ban iasiat. Dei na 
kane ka daw ba ki sa kynnoh ia ki kum ki nongkylla khnam. Ha 
ki juk kiba mynshuwa, kata haba kim pat pyndonkam ia ki baje, 
ki shu ai dak ban sdang da kaba ong ‘sdang’ ne ‘siat’, bad 
ynda haba la lut khnam pat ki khang noh da kaba ong ‘sangeh’. 
Haba ki siat-thrap ne siat-brap, baroh ki nongiasiat kim ioh kat- 
juh tylli ki khnam. Kham bunsien, ki ju ai kham bun tylli ki 
khnam ha u nongsiat uba kham tbit bad uba sting kti, kaba mut 
uba kham stad ban siat. Namarba ka liang kaba la lut khnam ka 
khang noh ia kawei pat ka liang ban siat. Hadien hadien ia kane 
ka rukom la shu tip lyngkot kum ka Khang-khnam. Kane ka 
bynta : hap khang khnam, ka long kaba ki da leh sumar bad ka- 
ba ym dei ruh ban bakla. Shisyn-ong kyllum, ki don bun kiei 
kiei kiba phylla bad maian kiba iasnoh bad ka jingiasiat, tangba 
sngew kynduh-mawsiang ban pyrshang ai ia kino kino ki jingbatai 
kiba thiicna. Don teng teng ba wan mih da u masi ha khmat jong 

ka skum ; don ba ka bneng ka dum shiliang bad shai shiliang ; 
don ba wan dem da ka sim halor skum ; don ba wan kyllain da u 
bsein ia u skum bad kiwei kiwci de ki jingjia khyllah. La 
don teng ruh ba ki nongiasiat ki bitar ban wan pynwit ia ka 
jingiasiat haduh ba ki siat ia uta u briew da u khnam (hadien ba 
ki la maham bad urn sngap satia) bad kaba phylla ka long ba uta 
u khnam u dei na mat-iong hi plak bad uta u rangbah u im mat- 
lah shiliang khmat baroh shirta kat ban sah iathuhkhana. 

U Dak Lane U Nongphet-Dak (Postal Runner) : Kumne ki ju 
khot ia u briew uba la thung da ka Sorkar na ka bynta ban leitai 
ia ka dak (kaba bunsien ka kham thew eh ia ki kynja shithi ne 
parcel ne kiba kum kita ki jait) na Laban sha Guwahati, ne La- 
ban sha Sohra, ne Laban sha Jowai nalor kiwei kiwei pat ki jaka. 
Une u dak bunsien u ju march shop-shop baroh shilynter lynti 
ryngkat bad la ka jingkit bad u dieng-duh uba la teh bad iwei i 
shakuriaw ba riew khriaw-khriaw katba u dang march ha lynti. 
Ia ka rukom jingmarch ne jingphet Jong u dang iohsngew ba ialap 
haduh mynta mynne da kite ki briew kiba la kham iawba ki ong, 
“Mynta ha kine ki sngi ba bun kam eh, nga shu march kumba 
march u Dak lane phet kumba phet u Dak’^ Kane ka rukom 
phet dak sha Sohra ka la duh la slem, kaba sha Jowai ka dang 
duh dang kham shibit. U Dak uba dei sha lynti Jowai u ju ia- 
kylliang ia ka dak ha Mawryngkneng bad uba wan na Jowai. Sha 
Sohra pat ki ong don arngut kiba leit na Laban bad arngut pat 
kiba wan shaw na Sohra. Ki buh arngut dei na ka daw ba kin 
kham iashngain, ne ka lah ban long bakham bun ka dak sha ka- 
ne ka lynti. Ka jaka iakylliang ka long ha Tyng-am-masi. Hang- 
ne la ju don iwei i iing rit iba ki tymmen ki khot ia i ‘I ling u 
Dak’. Ha ki pateng bakham mynshuwa, ka Sorkar ka ai ka riam 
ka beit kaba kham kyrpang ia kine ki briew kiba trei ia kane ka 
kam, bad katba lah ban tip, u panpoh uba ki ai ia u Dak u long 
uba ki niewkor shikaldei eh. 

U Dieng-Sohphan : U dieng-sohphan u long uwei na ki jaid 
dieng ba ki tymmen ki ju smat bha ban shna jingshna, kum ki 
palong-jingthiah bad kiwei-kiwei, khamtam ha ki juk ba la leit 
noh. la u jaid diengsohphan uba khlain bad iong shapoh ki niew- 
kor bha namar ba une u jait um ju kham pyut wat da ki phew re 
spah snem ruh. U neh ar ne lai rta briew ne palat. Um lei lei 
haba u sah hapoh khyndew bun bun phew snem. Ynda la khlong 
pM wat ka dien bapom wait ka sah kumjuh. U Nongthoh u kyr- 
shan ia kane ka jingbatai namarba haba leit jngoh ia ka iing 
syiem kaba don ha ka thain Mysore, ki nongsumar jong kata ka 
iing syiem ki batai ba ka long ka iing ba la thaw 200 ne 300 snem 
mynshuwa, bad ki don ki bynta ba la shna da u dieng-sohphan 
ki dang neh haduh mynta. Nalor kiwei kiwei pat ki jaid dieng 
bach bad jwat, ki tymmen ki jer kyrteng ruh ia u bliat bad ia u 

kreit bad ia u kseh Khasi de, kata tang ia kiba tylli bad long 
khlein ryntih baroh shirynicng. 

Kaba Pynphai Khmat la Ka ling Shaphang Mihngi : Ha ki 
juk kiba mynshuwaj ki tymmen Khasi ki ialeh katba lah ban pyn- 
phai khmat ia ki iing shaphang Mihngi, ki da ong ruh ba kam ju 
bha ba ka iing (kaba mut ka khmat iing) kan phai lyndet ia ka 
sngi. Ki don lei lei kiba kham pyrkhing bad kiba ngeit ba ka 
lah ban poi sha kaba iap-duh. Ki tymmen ki khang ruh ba ka 
khmat jong kawei ka iing kan pom napdeng jong kawei pat kaba 
la don lypa. Kane ka jingbatai ka thmu tang ia ki iing kiba ki la 
da shna thikna. la kiba ki shu shna shipor te kim ju khein satia. 

Ai Bam Ryngkat Bad Ka Ksiar : Ym lah tip thikna shuh la 
ki dang don ne em kiba dang leh ia kane ka rukom, liynrei ha- 
neng harum ki la ju don ki tymmen kiba khana ba ha ki por hyn- 
dai ki briew kiba don baem, ki kynja syiem kynja lyngdoh, ki ju 
khleh bad i ksiar khyndiat ha ka kait ban ai bam ia ki khunlung, 
namar ki ngeit ba da kaba leh kumta kan ai jingkhlain ia i khun- 
lung. Lehse ka lah ban long ruh tang ka dak ban pynpaw ia ka 
jingriewspah. Haba ki khleh ia ka ksiar bad ka kait ki ong ki 
shu kyrsliut ia ka ksiar ha u maw nc u nar bad ki phngit ksiar ki 
iakhlch lang bad ka kait. 


— : 0 :— 


Ka Moi : Ka jingmut jong kane ka ktien ka long ban pyn- 
madan, ba kan iaid level ka pynthor ha kata ka rukom ba u sym- 
bai un ioh urn ryntih. laka MOI ki thaw da u siej, lah ban long 
u siej-raniai, ne siej-bri ne siej-iong, tangba u dei ban long uba la 
iaw ba un ym pyut kloi. Lada ioh, ki kham jied da u siej-skong. 
Ki thlieh arliang ia u siej uba ka syngkai jong u kan long antad 9 
nc 10 inshi. Lada ioh ki jied ia ki siej kiba iabiang pung biang 
mat namar ka suk ban sam thliew. Ki pynphai ia ki arliang siej 
ba kin long mar pyrshah. Ka pyngkiang ka MOI ka long bunsicn 
kat kura ka jingheh jingrit ka pynthor. 

Na ka liang kamon bad kadiang ki sam thliew ban teh da u 
thri ha kata ka rukom ba kan bam ryntih ia ka khyndew. Ki 
pyniar kumba saw inshi. Na ki siang-rnoi baroh ar, ki kdoh da 
u jyrmi uba ki ai kyrteng u JUT. la kine ki jut ki syrwoh ha u 
bnoh jong u PHYRDAP, khnang ba kin tan ki masi. Ia u bnoh 
jong u phyrdap uba narum ki pynang shapoh. Haba ki teh jut 
bad woh ha u phyrdap, ka dei ban hap hapdeng ka JWAR. Ka- 
ba ki ju leh kalong ban lur shuwa da ka lyngkor haduh ban dani 
ka ktieh, haba moi pat ruh ka sted, bad ha ka shisngi ki lah ban 
pyndcp ia ka lyngkha ka ban biang kat ban bet shibyrni symbai. 

Ka Jwar : la ka JWAR ki ju kham shna da ka jaid dicng 
kaba kham sling, kum ka ping-wait ne kano kano tang kaba jwat 
bad ka bym pait biej. Hapdeng ka JWAR, ki buh kyndon ban 
leh jut (mynhyndai ki ju kham pyndonkam da u jyrmi soh-lyng- 
kait), ki leh ia kane khnang ba ka Jwar kan ym kynriah. Ka 
bynta jong ka Jwar kaba shong ha ryndang masi ka kham lam 
pyllun : kaba hap shaphang syntai pat ka kham long lyngknep 
khnang ban ym ban dong ia u masi. Kham bunsicm u masi uba 
smai u rah ka khlieh. Katba lah ki ju ialch ban ioh da ki masi 
kiba iaryngkat ryuieng ban ym lah shiliang ka Jwar. Lada jia ba 
ki masi kim iabiang bor ne iahap ka rukom jam, ka pynshitom ia 
ki masi bad u nong-moi ruh u shitom. Ha ka Jwar, ki sam thliew 
sawtylli ban suh ia ki dieng swali, ar ia uwei-uwei u masi bad ka 
jingiar ka lo ig kat ban biang kat ka ryndang masi, tangba kam 
dei ban khapngiah. Ki leh da ki tyllai swali khnang ba ki masi 
kin ym lait. Paidbah hi tang u rangbah uba moi ; hynrei haba 
lur lyngkha, te don teng ba ki kynthei ruh ki lur. 


U Phyrdap : U Phyrdap u don artylli ki mat. Ia ki Jut na 
ka Moi, ki syrwoh h i u mat jong u Phyrdap. la u mat uba sha 
kliar; ki pyntam kumba arphut ne. Na u Jut uba wan na ka 
Jwar, ki syrwoh ha ka met jong u Phyrdap, tangba un long ha- 
poh jong ka Jwar. Ka daw ka long namar haba tan jut ia u 
Phyrdap, un ym kdiah namarba u leit napoh. Ia u Phyrdap ki ju 
kham pyndonkam da u siej-’aniai nc da u dieng, lada ba ym ioh 
siej. U Phyrdap u jrong artad kat san phut, ne katkum ka lyn- 
ter ki raasi-moi. 


Ka Lyngkor : la ka dieng ban shna lyngkor, ki jied da ka- 
ba kham long jyriieng, kata ka bym lv>ng matang. Haneng ka 
khongdong jong ka dicng-lyngkor, ki sam thliew banthcp ne sieh 
pynskhem ha ka it. Kumta, haba ki masi ki tan ia ka it, ka 
lyngkor ka bam ia ka khyndew. Kumba shiphut shitcng ne duna 
na khongdong ka lyngkor, ki ot kyr-oh ia ka lyngkor ba ki thep 
ia kata kaba ki khot ka KYNTA, bad ki ksah pynskhem ha kata 
ka rukom ba haba rah ia ka lyngkor naka Kynta, ka lyngkor kan 
ym hap. la ka kynta ki ju jied da ka tnat kaba lam dem sha ka 
Hang u nonglur khnang ban suk haba rah ne pynphai ia ka lyng* 
kor. 


Ka Phar : Ki ong ka Phar ia ka nar kaba tap slait nalor ka 
Lyngkor. la ka Phar ki ai rong ban ithuh nangno at bad nangno 
them. Nangta ki sa sah pvnskhem da u kynja prek-sawdong u- 
ba ki khot u KHOR-KA. Une u Khorka u don kyr-ngong hamar 
khlieh ne shata. la ka Phar ruh ki da sain dur kyrpang ha kata 
ka rukom ba u shyiap un ym ioh dong eh ban bam. 

U Bhang : Une u long u kynja tiar ne u siej uba jrong antad 
hapdeng ar phut shiteng ne laiphut duna u don u pnat-woh ban 
tan ia ka Moi. Na trai u ang shaneng, nanengpat u ang shapoh 
kuinta ban lah ban pynphai sha kamon ne kadiang ne ban phyr- 
nop um ia ka Moi ban pynkhuid ktieh. U nong-moi u bat ha ka 
kti kadiang ia u BHANG bad ha ka nion pat ia u dicng sympat 
masi- Ki ktien-kynto ia ki ma$i ki ju kham long, ti-ti haba ki 
pynphai na kadiang sha kamon, bad dr-r-r-r pat haba pynphai na 
kamon sha kadiang. 

Ka Jathra : Ha ki bynta kiba ym long ban pyndonkam da 
ka MOI, ki pyndonkam da kaba ki khot ka Jathra. Ki teh lyng- 
knep ia ka dieng antad kat laiphut ei ei. Ki sam thliew napdeng 
bad ki teh na u siej ha baroh arliang ka lyngknep dieng. la kane 
ka jaid ki shu niat da u briew. 

Kslng Sder Ne Ksing-Dieng-Phong : La jer kyrteng kiimne 
ia kanc ka jait ksing ne jyntem namar bunsien ki shna ia ka ra u 
sder nc u phong. Ki ju jied da u sder uba ryntih ka jingheh, 
nangta ki ot ryntih antad kumba shiphut shiteng ka rynieng bad 
shiphut ka pynkiang. Ki phiah-snieh baroh arliang, shadien bad 
shakhmat bad ki thain-khap da u kynja thri ban pyrskhem ba u 
sylli un ym kad. Da uwei pat u kynja thri ki pynieng ia u khyl- 
lieng ba un ym kynrong bad ang. la kanc ka jait jyntem, ki bat 
da ka kti kadiang bad trud artad ; katba da ka kti kamon pat, ki 
bsiat ksai bad ki kynthrung. Ka liang kaba bat kti ka khani heh 
ka sylli, katba ka liang kaba tern pat kakham rit (ka sylli). Ynda 
la dep phiah-snieh, na trai ha khlieh ki khap ban pynkhlad shipung 
shipung. la kane ka jait ksing ki ju tern ne kynthrung hai ud 
dpci bad ki pynhap tar ryngkat ka duitara. 

U Ne Ka Sylli : Ki ju kham ong ia ka bynta jong ka snep- 
.siej ne ka lor siej. Don ki jait siej kiba u sylli u khain ; don pat 
kiba u kham jlih, don pat u jait siej kyrpang uba ki jer kyrteng 
u sylli uba ki ju pam lit. Namar ba u nep har-har bad u eh, ki 
pyndonkam syriem kum u kynja sum. Ki kynthei ruh ki pyn- 
donkam bha ia une u jait kum u tiar iada na ki riewsniew ne ki 
nong-shohnoh, khamtam sha ki thain Sohra. Nangne sa mih ka 
kyntien (phrase)— “U SPEH-SYLLI PAM-SHI-WAIT”. Haba 
ngi ong u Speh-Sylli Pam-Shi-Wait, katakamut, ia u briew uba 
ym long ban shu khein-kai ne khein-jem ia u, namar ba u nep 
bad u eh. Dei ruh da ka sapied jong une u jait siej ba ki pyn- 
donkam ha kaba ot soh-pet. 

U Ne Ka Khyllieng : Ki ju kham ong ia u doh-siej ne poh- 
siej. Kham bunsien, lada u snep-siej nc sylli u kham jhieh, u 
khyllieng jong u, u kham jwat. U khyllieng jong u sylli uba 
kham khain pat, bunsien u kham lykhai. la u sub ne u kynja 

shang uba ki thain khnang ban buh ia u kynja krai bad kiwei-ki- 
wei, ki ju thain tang da u khyllieng suda nc da u sylli suda, hyn- 
rei don pat ruh kiba thain khleh bad sylli bad khyllieng. 

U Sder : La teng-ieng ngi ong, “Ka ling-sop-sder”, ka iing 
phlang, ka iing-tynriew, ka iing-traw, ka ling-rynshiang, bad ki- 
wei-kiwei, hynrei ha ka jingshisha niar eh ba kin sop iing da u 
sder namar ba u long rashi na krung. Ki ju pyndonkam ha kaba 
buh skum ban shong ban dcm ki sniang namar u iada na ki kynja 
jynrcin-sniang. Na u dieng ne jyntang sder don ruh ba ki thaw 
ruh-phreit. U Sder u mih iyngknep bad u mih speh. 

U Traw : Sha ki jaka bapahuh traw, bunsien ki ju sop iing 
da une u jait namar u kham shah slem. Ia uba kham rit ki pyn- 
donkam ban tch ia u kham-kba. U traw u kham mih bha ha ki 
jaka syllai (Syllai— jaka rep ba dang shu lah iehnoh shen). 

U Rynshiang : Une u jait u kham long kynrei ban ia u traw, 
u kham hch met bad jrong rynieng. Um mih lymbung hyniei u 
kham ialang ban ia u traw. 

U Nam Phong : Une u jait um da mih lymbung eh don 
ki jaka ba u kham ialang bad sci speh bad ha ka kliar u sei syn- 
tiew. Ja u phong, don kiba jicd la uba ieng beit, ki kyoh bad 
sieh pynskhem ha ka tyndong siej nc ka dieng kaba ki la khlong 
thliew. Kane ka tyndong ka lah ban hch antad kat ar inshi. la 
une ki pynman khnam uba ki khot u NAM PHONG bad ki siat 
^'\m da ka ryntieh kumba siat khnam. Don pat kiba pynman ia 
une u jait kum u ‘"khnam-thyrnia’^ ne ‘khnam nar’ kata ba ki 
shna kyrpang da u kynja thyrnia nc nar uba nep ha utei u tyn- 
dong. Kumta, lada siat bad dei ia u briew, u thyrnia u ngam 
bad sahkut, katba u khnam pat u hap noh. Ki ju leh kumta 
tang ia ki kynja riewsniew. 

Shkong Ne Siej Shkong : Ki ong u jait siej uba heh ktang 
bha. Na une ki thaw Moi bad ki shna ktang ban kit um. 

U Nam-Toh-Rih Ne Nam Tynrih ; Une u jait u seng trai 
syriem ia u sder tangba u rit. U long mlun na khyndew ; u don 
ki shiah rit kiba phot tang shu bakla bat. U syntiew jong u, u 
bit bha ban pynman prew ding ne tbeh prew. 

U Jyrmi-Sohlyngkait : Une u jait jyrmi u long uba ki pyn- 
donkam bha hyndai namarba u snep jong u, u shong rkhiang bad 
u khlur noh haba ki jyrthiaw ia u jyrmi. Ka snep jong u Soh- 
lyngkait ka long syriem ia ka kait. Lehse, ka lah ban long na 
kane ka daw ba ki jer soh-lyngkait. Ki tymmen ki pdem ia une 
u soh hapoh khyndew kat ka por ba ki la mang, bad ki sa khlaw 

pat ban bam, ynda ki antad ba u la ih. La don teng ki tymmen 
kiba ialap ba la ju pyndonkam da une u kynja jyrmi haba ki ring 
ia ki kynja maw hyndai. 

U Kyndiah : Don ki jaka kiba ong u kyndiah ia u kynja 
krai-truh ne riewhadem etc, hadien ba ki la tylliat ne dung nc 
shop ni bha ia u. Ki da kynnoh u kyndiah-krai, u kyndiah-ha- 
dem, u kyndiah-rohriew bad kiim uta. 

U Krai Truh ; Une u jait u long uba shah met liaduh katta- 
katta. La don teng ki tymmen kiba pyni ia u Nongthoh ia u 
krai-truh uba ki la tyngkai la kumba 45 snem. Ki da ong, man 
ka teng hap ban bujli noh tang ia ka tin kaba buh namar ka la 
duh ; u krai-truh pat um lei-lei, u bha kumjuh. Ki batai shuh 
shuh, ba wat ka pylleng kaba pdem hapoh une u krai, ka shim 
por slem ban siew. 

Rsaw : kanc ka ktien, katba lah ban lum jingtip, ka khani 
thew ch ia kaba beil ka bym kdor. Ki ong niad-rsaw kata ban 
niad pynbeit ia ka dieng iie lyntang. Nangne ki sa ong Rsaw nc 
Risaw (bansuk kynnoh) ia kabynta kaba beit jong u kynja siej ne 
ia u kynja khnam. Ki tymmen ki ong ba ki ju da jied kyrpang 
da u stew ban shna khnam, namar ba u Rsaw ne Ri-saw jcng u 
uba beit bha ban ia ki para jait siej baroh. U stew u khah mat. 
Ka kliar ban thaw kyrwoh bad ka bynta ban ihimg sop ruh kain 
da iapher eh ka jingheh-jingrit. U kham long bha ha ka khyndew 
kaba lam shong sngem. 

U Pbiang-Phlang ne u Phiaug : Bunsien ki ong kumne : u 
phiang ne Lymphiang ban thew ia u kynja phlang ne sder nc iraw 
ne tynriew ba ki la teh lang kyrpang ne pynman lyngkrep na ka 
bynta ban pyndonkam ha kaba sop-iing. 

U Ri-iong : la u Ri-iong ki ju kham shna skum ban ia siat 
khnam, namar ba u long tylli bad mih kum u speh khlem sla. U 
kham long ha ki jaka sngem bad u sei syntiew sha kliar bad u nep 
kum u speh. 

U Khnam khlem sner : Une u jait khnam u long uba ki tym- 
men ki shna kyrpang khlem sner. Bunsien ki leh da u kynja siej, 
ki sieh ha u sop nar uba sawdong syriem ia u sop jong u diengduh 
Khasi. U sop u long uba nep har har. Une u jait khnam, wat 
la khlem sner, u leit beit siak namar u sop u khia. U nongsiat u 
pyndonkam da ka ryntieh kaba jem jap-jap ; hyrrei ha ka por ba 
u tan ia u khnam, ki ong u tan-ia-pyllait artat ha kata ka rukom 
ba ym lap ba ithuh satia ba u tan namar u lah da lap pyllait. la 
une u jait khnam, ki ju pyndonkam tang da ki nongsiat kiba da 
jied kyrpang, kham bunsien ban siat ia u khiat ha ka jaka ba ki 

ap ktem ha ka thain wah, katba kiwei pat ki nang pynkhic khiat 
sha riat sha ram. U sop jong une u khnam uba khia bha, bad 
ha ka kti ki nongsiat kiba tbit u lah ban ngam lyngba na shyntut 
sha klong. 

— : 0 :— 

Ka jingmut Jong kiha bun kiei-kiei ka shong shibun eh ha ka 
nikorn ba la pynkylfa ne batai iaki katba kum ka Jingiapher ki por 
bad ki jaka, 

Ka Jingiapher Jong ki ktien bad ki kyntien ha ka Hang ka 
Jingkynnoh, ka rukom ring sur, pynlyngkot ne pynjlan, bad ka 
jingmut Jong ki, ka long kaba sngewmaian, namar ba ki ktien ki 
iapher ym tang hapdeng kawei ka hima bad kawei pat ka hima 
fwat h'jpoh ri Khasi hi ruh), hynrei ki iapher ruh katba kum ko 
jingiapher ki Jaka, ha ka Jinglong at long them, ka lum ka wah, 
ka shit ka khriat ka synshar ka khadar, kakhad ka paieng, ka leit 
ka wan, ka phur ka siang, ka niam ka rukom, ka trei ka ktah had 
kiwei-kiwei de ki daw. 

Tang kum ka nuksa, ia kaba rtgi ong ha ka ktien kot dciK, 
don kiba ong lai^ lei, loi, da, dait, dih, do bad kum kita. 

Put Song : Kane ka long ka rukom put da ka kynja reiig 
kaba kot jngai ka jiiigsawa khnang ban ring ia ka jingshahshkor 
joiig ki briew, shuwa ba u Sangot un pynbna khubor ha shnong 
ha ihaw. Haduh kine Id sngi, ki dang don ki jaka khamtam sha 
thain War kiba dang pyndonkam ia kane ka rukom ‘put song’. 

Kreii-Tiah-Toid : Kane ka long ka rukom kren tuldar khleh 
1 nmi ia kaei-kaei ka bym lah kynjoh. Kum ka nuksa — U Bah 
L''* u ong “Nga hi ngam sngewthuh balei ki khawai tang artylli ki 
sniang haba iathohshongkudm haba ki long ki briew kiba don-ba- 
em. (Hai^gne u nongkren u long u bym iadon bynta ei-ei ruh em 
bad u bym lah ruh da lade ban leh kumta). 

Ka Lleng-Khasi : Kine ki long ki lieng ba shna hi ki Khasi. 
La khot kyrteng ia ki kumta da ki briew kiba na ki thain War, 
khiiang ban pyniapher ia ki na ki ‘lieng’ bashna ki khar shilot ha 
ki juk mynshuwa. La shna ia kine ki ‘lieng-Khasi’ da kaba puh 
tang na ka met jong uwei u dieng bah . Ka pyngkiang jong ki, ka 
long antad kumba 2 pruh bad ka lynter pat 13 pruh. 

Ka Ta'phali : Ka long ka kynja sham-sham ne biar-maw- 
siang kaba len-len, ha kata ka rukom ba lada u briew u hap na 
kliar jong ka, un hap beit shaduh trai, bad lada u don pat ha trai 
jong ka, un ym lait satia ban kiew sha kliar da kaba suk. 

Ka Doh-Thum : Ka long kawei na ki sim kiba radbah shi- 
bun kiba don hapoh ka Ri jong ngi. Na ka dur bad ka rong ka 
rup jong ka, ka imat kumba ka iadei kur bad ki kynja kbeit, la 
ka kham heh shibun bad kham khJain ruh. Kane ka sim ka 
khlain katta ba ka lah ban rah wat ia ki syiar kiba heh ruh. Ka 
jingsawa ka jingpah jong ka, ka long kaba jam, ka iahap tar bad 
ka kyrtcng jong ka ; bad dei na kane ka daw ba ki tymmen hyn- 
dai ki la sin ia ka, ka "Doh-Thum\ 

U Ne Ka Tyllu : Ka long ka jaka buh kba kaba heh ba la 
thaw kyrpang ha ka rukom jong ka synduk kaba don bad ki lyn- 
tang kiba dei ban set pynkiang ia ka da kaba bsuh ia ki hapoh ki 
rnuid pateng-pateng katba nang dap u kba. Kham bunsien dei 
tang kiba laioh kba bun (antad kumba 300 mon ne shisnem-shisnem) 
kiba la pyndonkam da ka tyllu. Kine ki tyllu ki long ha la ka 
jingheh-jinghch bad lada thew da ka jingngiam ban buh kba, kin 
long antad hapdeng 300 bad 1500 mon nc. Ia ki tyllu la ju kham 
pyndonkam eh da ki briew ha ki jaka kiba hapoh ki hima Myllicm 
bad Khyrim. Kane ka jingbatai ka kham thew ia ki por kiba 
mynshuwa, kata kumba 40 snem mynshuwa. 

U Tymmen-Sanpruh-Niuhtmain : Kumne la ju sin ia u briew 
uba la iohi ne mad ne shem bun ki jingjia ha ka jingim jong u, 
bad uba haba u kren ia kano kano, u kren na kaei kaba u hi u la 
da shem (experienced) da lade — Kumno phi shlan ban khlei kum 
kita ki ktien, wat u tymmen sanpruh niulitmain ruh un da pyrkhat 
arsien ban ong kumta. 

lateh Mita : Kane ka long ka rukom ba ki shait pyniateh 
lok ne iateh kur ha ki thain Bhoi, lada jia ba 2 ngut ki briew ki ia 
don ia kajuh ka kyrteng. Haba la iatch-mita, ki khun jong uwei 
ki kam kynja kpa noh ia uta u briew uba ka kyrteng jong u, ka 
iahap bad ka jong u kpa jong ki. Ki tymmen ki ong ba mynhyn- 
dai, ia kane ka rukom iateh-mita la ju da pynskhem da ka suit- 
ka-shor ; hynrei mynta-mynne, ki shu iakhein kumto khlem da 
leh niam ei-ei shuh. 

Muhuri bad Tangmuri : Ka Muhuri ka long tang ka rukom 
khot ne kynnoh jong ki bym dei nong-Sohra ia kaba ha ka ktien 
Sohra ki ong ka tangmuri. 

Dhara bad Nara : Kane ka long ka kynja jainsem kaba kor- 
dor shibun ba la thain ni da u ksai rusom uba bha, bad da kaba 
airong-airup. Ia kane ka jait jain la ju kham pyndonkam eh da 
ki Khasi naduh ki pateng kiba mynshuwa. La thain bad pynmih 
ia ka da ki Khar-Asam kiba ha ki phang Kamrup bad la ju shalan 
sha ki Khasi lyngba ki iew ki hat, kiba don ha ki thain Bhoi. 
Namar ba ka jingkynnoh ‘Dhara' ka kham khor, don napdeng ki 
Khasi kiba la kynnoh noh ‘Nara’ ia ka, hynrei ki don pat ruh 
kiba sngcwbha ban kynnoh hi Dhara kumba kynnoh ki khar 

Asam. (Ha ki kynja phawar ne jingrwai, la ju kynnoh ruh 
'Dahara' khaang ba kan kham iahap tar). 

KaJamdor: (i) Ha ki por kiba la kham mynhyndai eh, 
kane ka kticn ka mut ia ka shakuriaw kaba rit ba la sdien ha ka 
wait mastieh haruiti kaba bat kti. la kane ka jait wait, ki tym- 
men ki ong ba la ju sei tang ha ki kam kiba heh, ha ka phur ka 
Mang, ka pynkham pynsoh bad kiwei-kiwei de ki rukom shad 
niam, bad dei tang ki Bakhraw kiba lah ban pyndonkam ia ka. 

(ii) La khot ruh ‘Jamdor’ ia ka kynja wait kaba lam syriem ia 
ka waitsum ne waitbnoh kaba don bad i jingdeng ban bit bat. Ka 
jrong antad shipruh ne bad ka don ka spmg. Ia ka Jamdor la ju 
pyndonkam bha da ki briew ha ki thain Maharam haba ki ialeh- 
ihma-ialehnat hyndai. Ka Jamdor ka long syriem ia ka wait-sum 
ne ka shuri. Na kata ka daw sa ioh ia ka ktien kynnoh, ka 
Shuri-Ka- Jamdor. 

U Thylliej Malashito : U briew u ba ym da lah eh ban sha- 
niah. Kumne ki ju sin ia u briew uba stet eh ban padiah la u 
thylliej shiphang na kawei ka mamla bad sa shiphang na kawei 
pat kaba iapyrshah, tang ban bit la ka met. U pyniong bad u 
pynlieh ia kajuh kaei-kaei khlem sngew sang. ‘Phi te hep, phi 
ioh u thylliej-malashito, hynne phi ong “Nga te bad phi”, mynta 
pat phi ong “Nga te bad ki”. 

(I Bah Radhon Lyngdoh Nongbri, I ong ba katba ki lah 
ban tip, ia kane ka kyntien la pyndonkam nyngkong ch da u 
Babu Soso Tham). 

U Bicit-Shuki : U kynja briew u bym don nongrim, hynrei 
uba shu pyrkhat rhing bad im jingmut tang kumno ban ioh bu- 
rom da kaba ioh shong ha ka shuki kaba la pynkup burom pyn- 
kup bor khlem da salia ia kawei ka ar pat, Uba kum une, urn ju 
shim por ban bidai lok, ne teng teng wat ban siar-kylla ruh ha 
kano kano ka por ba ki lok kim lah shuh ban pynhun ia ka jing- 
kwah jong u, Phin phylla lei ma phi, sa m u ‘Bieii-shuki’ ; wei 
uin sngew ioh ia kaba u kwah tc, u la khriat suki. 

Kbar-Nahoi : Kumba la jusin teng teng ia ki khar Assamia, 
namar ka jingpyndonkam khah eh ia ki ktien ‘Hoi’, bad ‘Nahoi’ 
ha ka jingiakren jong ki. ‘Hoi’ ka mut H’oid, long ne mynjur ; 
^Ncihoi’ pat, ka mut pyrshah ia ka Hoi. (Kynnoh ia u ‘o’ kum ha 
ka ktien ‘H’oid’). Naduh ba ioh laitluid, ki ‘Khar-Nahoi’ ki la 
nang bun irat ha Sor Shillong. 

U Timer : Sa kawei pat ka jingmut ia ka ktien ‘Thwer^ na- 
lor kaba la batai mynshuwa. U Thwer, u long u kynja tyllai ne 
jyrmi ba la pyniasoh ha ka kner (ka rud ne ka krung) jong ki 

jingkieng kiba khlem jingker, ha kata ka rukom ba ki briew ki 
luh ban iaid khlem jingsyier da kaba bat artad bad kyrshan na u. 
Na kane, ki ju sin ‘Thwer’ ruh ia uno uno u briew uba da lade 
um trei kam shibun hynrei uba pynshngain da kaba synran ia ki- 
wei pat. (a) Nga te ngam nud phi ban iaid ia kane ka jingkieng 
katba kirn pat buh Thwer. (b) Ka synjuk Jong ngi, kan khJain 
shibun lada phi don lem ma phi, wat lada phi long tang u ‘Thwer’ 
Jong ka ruh. 

Don ruh kiba pyndonkam ia kane ka kticn ban mut ia u kyn- 
ja jyrmi ne tyllai uba ki buh dak kum u pud ia ka jylli ne 
lympung-iadur-masi, ne ialehkai ne kawei pat, ha kijuk bad ki 
pateng kiba mynshuwa. la kane ka rukom ki ju kham pyndon- 
kam ha ki thain Mawsynram bad kiwei kiwei ki dong scpngi. Bun- 
sien ka rukom rai ka long ba ia ka Mamla jong u Masi uba phet 
shabar u Thwer ki khein rem bad ia ka Mamla u masi uba sah 
hapoh u Thwer pat, ki khein ksan. 

Leh Ne Sngew ‘Phurti’ : Ka mut ka jingsngewkmen ne jing- 
sngewmuja kaba lada pynpaw shabar, kum haba u briew u jop ia 
ki kynja eksamin, ne jingialeh, ne ioh ia kano kano kaba u kwah. 
Kane ka wan tynrai na ka ktien ki ‘Khar Nahoi’ kaba don ka 
jingkynnoh, bad jingmut syrieni ia katei ba la batai. Ka daw ba 
ki ialeh phurti hynnin ka sngi, ka long namar ba ki la jop phut- 
bol. 


Balat : Kane ka shnong ka ioh ia ka kyrteng na kaba ki 
Khar Shilot hyndai ki ju khot ia ka hat kaba don ha kane ka ja- 
ka, ka ‘Bhala hat’ kata ka hat kaba bha (namar ‘Bhala’ ha ka 
ktien Bengali kat kumba la ju kynnoh da kiba khambun ki Khar 
Shilot kiba ia khaii iapateng bad ki Khasi, ka mut babha). Imat 
suki suki na ka ktien ‘Bhala Hat’ ka kylla dur sha ka ‘Bhalhat’ 
bad slem slem ha ka jingiaid ka por ki Khasi ki kynnoh syndon 
ia ka ‘Balat’ namar ba ka jem bad ka kham lyngkot. 

Ka hat Balat, kumba ka ju long, ka shait hap barabor ha 
man la ka Lah-Sngi-U-Blei. 

Pyrsa Sepsngi : Ki tymmen ki ju sin kumne ia u shongkha 
uba pynsyrwa ia ka spah ka kynthei. ‘Yn leit iamrem lei, wei la 
ioh hi da u ‘Pyrsa Sepsngi’ te la jot ka iing ka sem’. 

Ki Kup-Banat : Ka rukom sin ki tymmen ia ki briew kiba 
leh mynleh kit khia niam tang na ka bynta ban ioh lad ban paw- 
khmat bad shong hakijaka khmat ha ki kynja jingiaseng bah. 
Kane ka mih na kaba ki tymmen basan ha ki por kiba hyndai, ki 
kup da ka banat iong, bad ki shong ruh kyrpang ha khmat ha ki 
jingiaseng. 

Dah-Sat : Kane ka long ka rukora jinglehniam bad puja 
jong ki Syiem Bhowal kaba da leit ryngkat bad ka Shad ka Kmcn 
ban ainguh-aidem ia ka ‘Sat’ (ka kyrteng jong ka ksuid). la kane 
ka rukom leh niam ki Syiem Bhowal ki Ju pyndonkam da ki mraw 
ban pyndep ia ka, namar ba ki sheptieng ioh jia ei-ei kaba sniew 
ia ki. Katba lah ban tip pateng, kane ka rukom ‘dah sat^ ka nch 
haduh ki sngi u Syiem Ram Singh. 

**U Bhut : Ha ka rukom kren kaba mynta ia kane ka ktien 
la ju kham pyndonkam bunsien ban mut ia u briew uba na Bhu- 
tan ne u Khar Bhut. Hynrei sa kawci pat ka jingmut jong ka, ka 
long ka kyrteng jong u jait Ksuid uba khlem khlieh. Ia une u 
‘Bhut’ ki tymmen ki ju sin ruh ‘Tu-Tu’ namar ka shait don ka 
kynja jingsawa ‘tu-tu’ kaba niih na u tyngkro jong une u ksuid. 
Dei na kane ka daw ba ngi sa ioh ia ki ktien kynnoh kum u 
Siiidtan(u ksuid uba tan) u Bhut(u ksuid uba khlem khlieh). Ki 
lymmen ki ju iathuhkhana ba naduh kumbaSO snem mynshuwa u 
Bhut u jyllei bha ha ki thain lum lewduh, kata haduh u Jumai 
Bah 1897. 

** La thoh khnang ia kane ban iarap ia ngi ban kynmaw ba 
ngim shym shim kylliang ia ka ktien ‘Bhut’ na ki dkhar, 
hynrei ba ka dei hi ka ktien Khasi bad ka don ruh la ka 
jong ka jingmut. 

Khot-Shalyngngiang : Ka rukom jingialehkai sngewbha jong 
ki khynnah kaba ki pynmih ka kynja jingsawa da kaba kham ia 
baroh artylli ki kti bad sa put pat napdeng jong ki ’ti-kmie. 

U Tlieng-Khadar-Pruh : Kumne la ju sin bad pynsyriem da 
ki tymmen ia u kynja briew uba halor ba u long uba dap ba biang, 
u long ruh pat uba jynsur mynsicm ban iarap ei ia kibaduk basuk, 
bad uba kloi ruh ban khot-icit-basa. 

Bai-Pynphong-Akor : Naduh ki pateng kiba mynshuwa bad 
wat haduh mynta hi ruh, ki tymmen ki khein sang ban shim bai- 
nong ei-ei na ka bynta ba phah knia, namar ki ong ba lada leh 
kumta, ka por kan poi ha kaba sa tang kiba don pisa ki lah ban 
phah kfiia. Namar kane ka daw, ki nongkhia kim ju treh shim 
bainong ei-ei, bad lada ki nongphah knia ki sngewbha, ki lah ban 
ai tang kaba ki khot ka ‘Bai-pynphong-akor’ ne ‘Bai jingbam’ 
kumba ong mynta-mynne. 

Ki Mulor : Ki long ki kynja rangbah ba la da thung da u 
Syiem ban peit ia ka Shnong ka Thaw ne ka Kyntoit, khamtam 
eh ha ki jaka khap Pakistan. Mynta ia kane ka jaka la tip kum 
ka Bangladesh. Ym lah satia ban ong thikna ia ka bor kaba 
kine ki Mulor ki bat namar ka iapber hapdeng kawei ka hima 

Syiem bad kawei pat; hynrei la kumno kumnokan ym bakla than 
lada niewkyllumia kineki Mulor ba ki long syriem iakirangbah- 
shnong. Haduh kine ki sngi, ki dang don bun ki Mulor ha ki 
tbain Majai bad Balat. 

— : 0 :— 

BALEI BA DON KIBA PYNKYLLA LYNDET lA KI DUK 
LANE KI TUSBIR HA KI IING BA JIA KA JINGIAP 

BRIEW ? 

Ki tymmcn ki ju khana ba ia ka jingiap ki khein ki niew ia 
ka kum kaei-kaei kaba long markhongpong ia ka jingim. Haloi 
jong kane ka nongrim, ki don ki briew kiba pyrkhat bad ngeii, 
ba haba u briew u Ja iap, kiei-kiei baroh ki la pher ne khonpong, 
kumba don kiba kynnoh. Kam long shuh ban iakren ban iadei 
bad kum ki briew kiba dang im. Kum ka dak jong kane bad, 
katba ki lah, ki leh noh da kumwei, la ha ka bam ka dih, ka sad 
ka khyllong, ka riam ka beit, ka thiah ka dem bad kiba kum kiia. 
Don kiba leh tang kawei, don ruh kiba leh kham bun, tang kaba 
ki kham bat, ka long ban pyni dak ba uta ne kata kirn dei shuh 
kiba dang im, hynrei kiba la iap. Lada haba dang im, ki phai 
mihngi ; ynda la iap pat, ki phai sepngi. Lada haba dang im ki 
spong kamon, ynda la iap pat, ki spong kadiang. Lada haba 
dang im ki khyrwait sha kamon, ynda la iap ki khyrwait sha ka- 
diang. Kumba ki ju leh haba pynspong, thaw thynroh thaw 
krong bad kiwei kiwei de. Wat ia u tympew ruh kim ju tah shun 
shuh naba ju tah, hynrei ki tah noh na sha lyndet haba ki song 
kwai ia ki sna-iap kiba lah ban wan jngoh ia ka ling ka sem. 
Kumjuh ruh ki leh ia u kwai — kiba bun kim ju khoh snep lane 
khud, hynrei ki shu phiah tyllan snep haba ki song kwai ia ki 
sna-iap. 


Ki don katto katne ki khana ba la thir la thain tawiar ia ka- 
tei ka jingleh ba la kdew haneng. Kawei na kita ka long — ba 
la don tengha kawei na ki dong ha sor Shillong ne sor Laban 
kumba ki ju ong ha ki por ba mynshuwa, uwei u briew uba ha ka 
kamra thiah kaba u thiah pang, u ju sngewbha ban buh ia kawei 
ka dur kaba u ieit bha ban peit. Uta u briew u la thiah pang la 
kham slem bad don bun kiba la leit jngoh ia u, kiba tip ia ka jing- 
iasnoh kaba jan hapdeng uta u nongpang bad kata ka dur kaba 
don hapoh kata ka kamra hajan ka jingthiah jong u. Ynda ha ki 
sngi ba ka jingpang ka la trei Jur bad u nongpang u la sngewthuh 
ba um lab kyrda shuh, u la bthah ia kiba ha ling ba kin sngewbha 
ban pynkylla lyndet noh ia kata ka dur. Kiba ha iing ki la sngew- 
diaw, namar ki la lam sngewthuh ia ka jingmut, hynrei ki la leh 
kumba u kwah. Khyndiat por hadien kata, uta u rangbah u la 
iap noh bad kata ka dur ka la sah lyndet kumta. Kumba ju long. 

u shnong u thaw, ki lok ki jor, kiba leit sha kata ka iing-iap- 
biiew ki la iohi ia kata ka dur kaba wah ha kynroh ha ka jing- 
long lyndet jong ka. Hadien kata ka jingjia, la don sa kiwei pat 
kiba pynkylla lyndet ia ki dur haba jia ka jingiap briew ha ki iing 
jong ki. 

KI MAW BAD KA RUKOM THUNG MAW 

Ki don bun ki jait maw ha ka ri kiba la thung bad kiba la 
jer kyrteng ia ki da ki kyrteng-bapher bapher. Ide, ka jingmut 
ruh ka pher hi katba pher ki kyrteng. Ka rukom thung ruh ka 
pher katkum ka thain, ka jaka, ka por, ka jait ka khong, ka 
jingdon-jingem, ka jingkot-bor ki nongthung, ka jingrit-jingheh 
ki kur ki jait, ka jinglong ka lum ka wah bad bun bah kiwei pat 
ki daw ki ba ym lah ban jer lut ia ki. Lada pyrshang ban thoh 
bniah, Ithse, kan long hi kawei ka thup kaba hch. Don napdeng 
kine kiba la ioh jaka ha ki jingthoh bad ki khanatang jong ka ri. 
Ki don pal kiba dang shu sahkut ha ka jingialap iariew jong kito 
Jviba dang lah ban khana ban parom shaphang jong ki... Hynrei 
l.i don pat ruh kiba sah sha lum sha wah sha khlaw sha btap, bad 
lehse ki ban shu sah hi kumta, lada ym don bathoh ei-ei shaphang 
jong ki. Hapdeng jong kiba bun ki jait maw ba la thung ki 
Longshuwa, u don uwei u maw ha ka shnong Mawkyrwat hajan 
baieng ka iingmane (Church of God) mynta. Une u maw u j.’ong 
antad kurnba 10 ne 12 pruh bad u la khein noh la kham slem. 
Don kiba khana ba la wan ring iauncu maw naduh ki thain, lum 
Bam-ber. Kumba jii leh hyndai haba ring maw sha kitokithahi, 
kiju kdoh da u “Mi-Iyngkait” ne jyrmi-soh-lyngkait bad pyn- 
shong ia u halor jong ka kynja lieng ne ka PO. Kumei-re-kum- 
ci, ki ong, uwei u jyrmi u la dkut ha ka por ba ring bad uta 
u maw u ba ki ring (tan) u la ioh tylliat ia uwei u briew uba kyr- 
tcug u Men, bad dei na kata ka dawkisajeria uta u maw u 
Maw-Koh-Men. Kawei pat ka khana ka long ba uta u maw um 
skhem saJa ha ka por ba thung ia ii. Ynda la knia, ka jingkfiia 
]:a pan ban da kynthong ne thong briew. Kumta ha ka por ba ki 
thung, ki la phah hiar shapoh thiiew ia kawei ka briew kaba kyr- 
teng ka Men, bad hamar kata ka por, ki la lynsher ia u maw ha- 
lor jong ka had u sa nch den. Naduh naiigta, ki sa jer ia uta u 
maw, u Maw-lap- Men. Don shuh shuh ki lymmen kiba khana ba 
kata ka briew kaba kyrteng ka Men ka dei ka jait Nongmor bad 
kiba thung ia uta u maw ki lah ban dei hi na kata ka jait namar 
ha kawei ka por ka khyndew ne ka bri jong ki Nongmor ka kyn- 
thup naduh Thiep Bamon shaduh sha Lyba ne sha shiliang ka 
Wah Sala. 

KA LAH BAN LONG BA IA KA SHNONG MAWKYRWAT 
LA lOH KYRTENG NA UNE U MAW HARUM 

U don sa uwei u maw ha katei hi ka shnong uba ki tymmen 
ki khana ba la tei nam ia kawei ka kiaw tymmen kaba kyrteng ka 

Rwat. Don pat ruh kiba khana ba utei u maw u dei u jong u kni 
tymmen ne longshuwa, uba kyrteng u Kyrwat. Ym pat lah satia 
ban lip thikna deikano, U Maw-U-Kyrwat neKa Maw-Ka-Rwat. 

Don ruh ki tymmen kiba khana pateng ba ha ki juk kiba rim 
eh kata naduh ki sngi u Syiem Rangnoh, u Syiem Riangkhong, ki 
norgphawar haba thung maw, ki ju nam ia ka kyrteng ki Long- 
shuwa kum u Kynrew-Maram, u Swet bad ka lawbei kaba kyrteng 
ka Smai kaba ki ong ka lah ban don jingiadei kaba jan bad ka 
Rwat. 


KA KSING KA LAMA 

Ka ksing ka lama ne, ju kynnoh ruh, ka ksing ka dhah, ka 
ksing ka nakra, ka ksing ka bom. Ki ong ruh ka ksing-ngap 
namar ba ka long syriem kum ka ksing. Ka nakra ki ju kham 
ong ia ka jait ksing kaba heh kaba haba tern donkam ban da 
bom ne shoh ba kan sawa. Lehse, dei na kane ka daw ba don 
bun kiba khot ne sin “Ka Bom” ia kane ka jait ksing. Haba 
kynnoh pat ka ksing ka lama, ka kham thew eh ia ka jingput jing- 
tem. Haba ki kynrong shyieng (lada dei na ki maw-phew) nc 
haba leit buh shyieng^ lada dei haba thcp Maw- bah, ki khun kha 
ki ju da nam da jer ia la ki kmie-kha ryngkat bad ka nguh ka dem, 
ktien nam ktien burom, ki da niewtang ruh ia ki khun ki ksiew 
kiba la man parum pareh. Ha kane ka juh ka por, ki rangbah- 
duhalia ki bat ia ki kynja lama, lada ioh ki ju kham leh da ka 
khor ; lada ym ioh khor pat ki leh da kano kano ka jain kaba ki 
niewkor. Da kane ka lama ki kaweh bad ai dak ia ki nongtem 
ksing ne nongput ktang-muri ne ktang-sohma, bad kine pat ki 
pynhap tar ia ki sur tcm sur put katkum ka jingkaweh ka lama. 
Lada jia ba don u nongphawar, uta u nongphawar ruh u ialeh hi 
ban pyniaid-tar la ka phawar ryngkat ryngkat bad ka jingkaweh 
ka lama. Ka ktang-sohma ka iasyriem hi kum ka ktang-muri. 
Ki shna da u shken ; ka don hynriew thliew bad ki kham pyndon- 
kam sha ki thain sepngi. 

KA SAIN NAR NA U MAWPYRSUT HA KI THAIN 
NONGSPUNG 

Naduh mynno ki Khasi ki la sdang ban tip ia ka jingstad ban 
sain nar, ym lah tip thikna shuh, hynrei thikna bha ba kane ka 
long kawei na ki jingstad kiba ia rim. 

Ki Phareng kiba, lehse, ki la tip ne bna shaphang ka Ri 
Khasi mynta la palat 200 snem, bad khamtam kito kiba la ioh 
ban wan kiew sha kine ki Lum, ki la phylla shibun ia ka jingstad 
u Khasi ha ka rukom sain nar, bad kumta ki la buh jingkynmaw 
ha ki jingthoh jong ki, katba ka paw ha ka Journal of Asiatic So- 
ciety, Vol. 1, 1832 hakaphang : SMELTING OF IRON-ORE 
IN KASYA (KHASI) HILLS. 

La ngi sngewsarong ban pyrkhat ia ka jingstad bad ki matti 
u Barim, pynban ka pyndiaw pat ban iohi ba, imat kata ka jing- 
iohpateng bakordor bad bun kiwei pat kiba kum kita, ki la duh 
la dam noh bad ki sah satang ha ki sla kot history. 

Te ioh ba kumno-kumno yn ym lap syrwet shuh hadien ha- 
bud, kumta la shuh pyrshang ban pruid dak thohmut thohmat, 
katba lah synei, ban lum jingtip kyrkieh na kito ki tymmen kiba 
dangsah syllai da ka jingkyrmen ba kiwei pat kin nang bteng ha 
ki jiiigthud bniah. 

la kine ki jingtip baroh la seng nongrim halor ka jingbatai ia 
u Nongthoh, haba u poi ha Nongspung ha ka snem 1967, da kine 
harura : — 

(i) U Bah Nol uba la ju bud sain nar ia la u kpa ha ka 
shlem sain nar kaba ha Lait-kohdoi bad Soh-men-war, ki shlem 
kiba la duh noh la kumba laiphew snem mynshuwa. 

(ii) I tymmen kynthei, I Saron jait Lyngdoh Mawdkhap iba 
ki iatip paitbah ha shnong ha thaw kum i kmic ka Siti. Ine i 
long iba la ju trei sait ne phleng-mawpyrsut ha ki por bamyn- 
shuwa. 

(iii) U tymmen uba na Wah-soh-lait, uba kyrteng u Disi. 
Une u tymmen u long (da lade hi) uba trei sain nar ha ka shlem 
jong u kaba ha Wah-soh-lait kaba long ruh hapdeng kiba sah 
khatduh ha kito ki thain, Ichse, haduh ki snem 1930-35 ei-ei. 

U Bah Nol u iathuh ba u la iohi satang artylli ki shlem bad 
u men Disi pat phra tylli ha ki thain Nongspung. 

Ka shlem ba trei u men Disi ka don ha Di-li-ngiem ha Wah- 
soh-lait. Ka jaka pat ha kaba don bun ki shlem ka long ha ka 
bri u Bah Nondro jait Dkhar Myndai, uba don ka jingiadei bad 
ka Kiaw-tymmen kaba kyrteng ka Law Myndai. 


KA RUKOM TIH MAWPYRSUT 

la u Maw-Pyrsut ki tih na lum (ki ranab lum) kiba don ha 
ki khap wah. 

Ki ju tih Mawpyrsut da u kynja lyngka-tih-mawpyrsut uba ki 
khot u “Shrot”. Ia une la thaw kyrpang shiteng da ka nar bad 
shiteng da ka dieng syricm ia u ‘Sum’. la u mawpyrsut ki sait 
malu mala ha lum ; nangta pat ki pyntuid ia u sha wah da ka bor 
ka um. Ki sa sait khuid ha ka kynja pliang-dieng kaba la thaw 
kyrpang kaba ki khot ka ‘DONG’. la ka rukom sait mawpyrsut ki 

ong, Thleng Maw’ (kaba phleng maw). Kane ka ‘Dong-Phleng- 
Maw' ka long syriem ia ka khoh ne "nup bah’ Ka lynter ka long 
kumba arpruh shiteng badka kynian pat arpruh, tangba ka bynta 
kaba sha khlieh ka Icham heh ban ia kaba sha trai. Ia u mawpyr- 
sut uba kie na lum bad uba dang khleh shyiap ki pyntuid ia u 
lyngba kane ka Dong Phleng Maw ha kata ka rukom ba ka bor 
jong ka um ka shoh ia u maw-pyrsut hapoh ka Dong haduh ban 
da khuid ka jakhlia baroh bad tuid noh na ka thliew kaba ki la 
pynap hapoh ka Dong, katba u mawpyrsut uba la khuid u sahkut 
hapoh kata ka Dong. 

Ia ka kam Phleng Maw ki ju Ich ki kynthei ia kiba ki ju sin 
ia ki, “ki tymmen phleng maw”. Kine ki kynthei ki sait khuid 
ia u maw-pyrsut bad lyngba ka jingmiien, ki ju dei ma ki kiba rai 
la u mawpyrsut u la khuid ne cm kat ban rah shashlem. Kine ki 
kynthei ki lah ban phleng (kane ka ktien, ‘Phleng’ ka la Jan duh 
namar ngim ju phleng ne sait maw-pyrsut baym don shuh ka sain 
nar) kumba 3 khoh-kit-um u Mawpyrsut shisngi bad ka bainong 
ka long shityngka na ka bynta 3 khoh u mawpyrsut. 


Ka Dong : Ka don sa kawei pat katiar kaba ki shna da ka 
dieng kaba ki khot hi ka ‘Dong'. Kane ka long ka kynja jing- 
thew ne jingmang lypa ia u mawpyrsut ban pynbiang kat icum ka 
jingheh jingrit jong u nar uba ki mut ban sain. Kaba kham paid- 
bah ka long kata ka Dong kaba ngiam kumba ar ser shiteng u 
maw-pyrsut. 


Ka Lawar Ding : Katba lah ban sngewthuh, ka don arbyn- 
ta: kawei ka iar kumba arpruh shi-tda bad ka jylliew pat kumba 
sawphut ne. Ka thliew kaba ar pat ka heh kumba shipruh shitda 
bad ka jylliew kumba laiphut ei-ei. la ka Iyer na ka shyntur ka 
Pyrsut la leit lam sha ka lawar ding lyngba u tyndong uba sara 
lyngba napoh khyndew antad kumba lai phut ne. 

Ki Tyndong Dewbyrtha : la kine ki Tyndong Dew-byrtha la- 
ne ki pipe ki kham pyndonkam na ka bynta ban iarap ia ka Iyer 
na ka ‘Langnu’ ne ka ‘Pyrsut’ ba kan iaid tylli sha ka lawar ding. 
La thaw ia kine ki tyndong kham bunsien da ka dewbyrtha baioh 
napoh la shnong hi. Haba ki wad ia ka jaka bashong dewbyrtha 
ki da tih bad pynngam shuwa da u dieng uba jrong kumba hyn- 
riew phut bad ynda haba ki la thikna ba ka don, ki sa tih pat ha- 
dien. Uwei na kine ki tyndong dewbyrtha u don u diamet.^e 
kumba 55 millimetre baroh uwei tylli. Ka bynta kaba long thliew 
pat ka don u diametre kumba 27 millimetre bad u rben antad 
kumba 10 millimetre. Ha ka lynter kaba antad kumba 10 centi- 
metre, u khia kumba 266 gram. 

Ka Pyrsat lane Ka ^Langnu* : la ka pyrsut ki shna da u 
dieng ping-wait bad ki sop da ka snieh masi kyrtong. la ka 
bynta kaba pyniasoh hapdeng, ki leh da ka snieh khrai jong u 
khnai piahlang. Kham bunsien ki pyndonkam artylli ki snieh 
khnai ha kawei ka pyrsut. la ka snieh ki sumar bha da kaba 
kyllan khlein sniang. Bunsien ki ju don arngut ki briew kiba trei 
ban ring ne tan ia ka pyrsut banrap katba uwei u briew u nang 
ap ban lynruh pynrhem ia ka ding namar ym dei ban duna ka 
jingkhluid jong ka ha ka por ba sain nar. Ia ka Iyer na ka pyrsut 
la leit lam sha ka lawar ding lyngba u tyngdong dewbyrtha ba la 
shna kyrpang. 

Ka Dara : Ha ka jaka ba don ka shlem, ki thaw ka Dara 
bad hapoh hangta ka don ruh kaba ki khot ka ‘Kynthung’, kata 
ka buit stad ba la shna kyrpang ban kjit ia ka tdem. Ka dara ka 
j ong ka lynter antad kumba 20 pruh bad ka kynian kumba 10 
pruh bad ka kynjang antad kumba 15 pruh. Ki sop ia ka da u 
kynja phlang ne sder ha kata ka rukom ban ym lait Iyer. (Lehse, 
laii lang na ka jaka ba ki la thaw kyipang ban kjit ia ka tdcm). 
Katba lah ban sngewthuh, ka dur ka dara ka lam syriem la ka 
khoh kaba iar haba tap-lup, kata ka beh shatrai bad ka rit artet 
sha khlieh. 

Ka Rukom Trei : Ha ka lawar, ki siang shuwa da u rnga 
dicng-met. Halor u rnga pat ki siang sa u jait tyngkhang uba ki 
khot ‘U Tyrkhang-skei’. la u mawpyrsut uba la khuid bha ki 
khleh um bad theh halor u tyrkhang-skei ryngkat bad u rnga bad 
nar.gta ki leit rah ia u sha ka lawar-ding ban sain haka por baka 
ding ka khlain bha da ka jingwan tylli ka Iyer kaba mih na ka 
pyrsut. 

Ynda ki antad ba la biang ka jingsain, ki sei ia u nar da u 
kynja lyngka uba jrong kumba 6 phut. Nangta pat ki sa khap ia 
u nar da ka kynja nap ne halai ba la shna kyrpang. Ia uta u ly- 
lun nar uba dang saw hain hain, ki thab da ka kynja siang dieng 
ban pynwan dur ia u syriem kum u ‘bon’. Tcng teng don ba uta 
u nar u jaw noh namar ba u dang long jem btein-htein. la uta u 
ly-lun nar uba la thaw ha ka dur u bon ki sa puh pat da u sdi ban 
pynor ia u shiteng ne palat. Nangta, ki shim da kawei pat ka 
kynja nap, ki pied arliang. Ia kine ki nar ba la phiah ki ong ia 
ki, ‘ki ar sla’ bad ki sa tep hapoh khyndew. Namarba la phiah 
ia ki arliang, ki ong ruh ia ki, ‘Ki Nar-Liang’ ne ki Nar-Wah. 
Kham paidbah, ki ju mang uwei u nar-liang ne u nar-wah ba un 
biang kat ban thaw uwei u mohkhiew. 

Ha ka jingtrci saift nar, ki ju iatrei bujli-pali, kata shipali ka 
long kumba 10 kynta tam ne duna. Kham bunsien hapoh ki 24 
kynta ne shi-miet-shi-ia, kumba ki tymmen Khasi ki ju kynnoh 

(kata naduh 12 baje mynmiet kawei ka sngi haduh 12 bajc myn- 
miet kawei pat) ki lah ban sain 5 tylli, teng teng palat, haba bha 
ka ding. la kane ka 5 tylli ne 5 wah, ki ong ‘Shi Bhar’ — ka bai- 
nong trei na ka bynta shibhar u nar, ka long kumba khadsan 
tyngka, kata kumba ha ki 1925-30. 

Mynhyndai ia u nar uba ki sain ne mar-nar ba pynmih ha ki 
thain Khadsawphra ki ju kham shalan shaphang Shilot. la uba 
na ka Elaka Nongspung pat ki kham shalan shaphang Balat. 

Ia u nar sarang ruh ki sain hi. tangba u poh dor. U nar wah 
uba bha, ki ong ia uba long isbad hapdeng. 

U Nar-Liang Ne Nar-Wah : Une u long syriem ia ka dur 
jong u bon uba heh. Ka jingjrong jong une u ly-lun nar ka long 
natduh hatduh kumba 14 centimetre tarn ne duna. Ka jingrben 
ka long antad kumba 6 centimetre ba ka jingkhia pat kumba 3 
kilo shiteng (3.5 Kg.). Kane ka jingthew ka long ia u nar-Iiang 
uba la lah phiah arliang, kata ba la puh da u sdi arliang syriem 
kumba ot ia u bon. 

Ki nar-liang, kumba la batai shakhmat, ki don bun jait 

ki jingheh jingrit. Ki tyndong dewbyrtha ki donkiba heh bad ki 
don kiba rit. 

Ki jingtip kiba dang dei ban thud : — 

1 . Kiei ki jait met tynrai kiba sap ne khich lang bad katei 
ka ly-lun nar ? 

2. Katno ki bun ki khyndiat (percentage) ? 

3. Kiei ki met kiba don ha u tyrkhang skei ? 

4. Balei ba la pyndonkam kyrpang da une u jait ? Kumno 
ki trei kam ban iarap ha ka por ba sain ia u mawpyrsut ? 

5. Ha kano ka rukom la lape ia ka lawar ? Bad kiwei kiwei 
de ki jingkylli. 


U KHASI BAD KA RUKOM KHEIN POR 

Na ka daw jong ka jingbymdon ki jingthoh jingtar kiba thi- 
kna, ka long kaba da eh pat ban tip thikna janai kumno u Khasi 
u pyrkhat bad u khein ia ka por. Hapdeng ki jingeh kiba la ia- 
kynduh ha ka jingpyrshang ban wad ban thud lyngba bun ki 
snem, katba lah synei ban shu iatip pateng na ki syrwut-syrwet 
lyngba ki longshuwa ki manshuwa, la pyrshang hangne baa pruid 
dak thohmut-thohmat khnang ba kiwei pat kin nangiawad iathud 
ter-shi-ter. Kawei pat, kumba long ia kiba bun kiwei kiei-kiei ha 

kaiic ka Ri Laiphew Syiem bad Khadar Doloi, ka rukom khein 
por ryngkat bad ka jingjcr kyrteng ka iapher na kawei ka Ilaka 
bad kawei pat, na kawei ka tliain bad kawei pat, khamtam ha ka 
jingjer ia ki bnai ki taiew, ki sngi ki ia, bad ha ka rukom ba ki 
pyiiiabynta ia ki skit jong ka por. Na kane ka daw ka long kaba 
jwat ban pyrshang ai ka jingbatai kaba lah ban kyllum ne khlup 
lut sal nnsar ia ka Ri baroh kawei. Shaphang kane ka jingbynta 
la ki skit ha ka por, ka long kaba eh ban ong thikna ia ka por ba 
ki mang na ka bynta ki skit kiba pher, namar bunsien la shu 
pyndonkam paidbah ia ki tang lyngba ka jingmiien bad da kaba 
shu shim ba la iasngewthuh hi. Kiim ban ai nuksa, haba ong... 
‘Shi-kyntien-kwai’ ...ngi lah ban shu shim ba ka long kumba 15 
minit ne shipawa kynta. Hynrei, lehse, lah ban don ruh kiba 
biria da kaba ong, ba kata ka shong ha ka jinsheh jong ka kyn- 
tien-kwai bad ka jingkhlain kibniatjongu nongktha. Nangta 
pat ki ong ... "shi-kyntien kwai-lynti’ kaba haba thew ia ka jing* 
jngai ba ka long antad kat shimer (I mile) ba u briew un iaid lyn- 
ti ha ka por kat shi-kynticn kwai lynti. 

Hangne, ngim ym da batai ch ia ka jingmang, jingjlan ne 
jinglong jong ka skit, hynrei yn shu jer katto-kaine tang ban shu 
pynkynmaw kum : — 

Shi-shlim-duma ; Shi-por ; Shi-phang ; Shi-khyllipmat ; Shi- 
kynmaw-thiah ; Shi-phuit ; Siii-kynti ; Shi-wat ; Shi-rta-briew ; 
Slii-lcng-rta ; Shi-paieng-bynriew ; Shi-synbud-para ; Mynnor ; 
Mynta ; Lawei; Myn-nym-wei Myn-nym-ar ; Myn-hynne; Myn- 
hynnin ; Myn-shi-sngi ; Myn-ar-ia; Myn-ha-kane; Myn-ha-kata; 
Myn-ha-kalo ; Myn-dang-khynnah ; Myn-shem-taiev/ ; Myn- 
<iang-lung-ka-pyrlhei ; Myn-kulong-kuniah ; Myn-ba-rim ; La- 
shi-bit ; La-syit ; La-shai ; La-shi-sngi ; La-step ; La-inarai ; 
La-wei ; La-thai bad bun kiwei kiwei kiba kum kita. 

Shi-kynmaw-thiali : Ka kham inut eh naduh ka por ba u 
briew u thiah haduh kaba u kyndit shisien, kata ladajiaba u 
kyndit noh shuwa ka por kaba u ju khie ihiah ; kumjuh lada jia 
ba u kyndit pat arsien shuwa ka por kaba u ju khic, ki ong ‘Ar 
kynmaw thiah’. 

Ka ktien tymmen ka long, ‘Ka por ka thoh dak ha u maw’. 

Kaba phylla ba u Khasi la u tip shaphang ka jingsaifi nar la 
slem, pynban niar eh ban shem ba u buh jingkynmaw lyngba u 
nar. Ym lah tip janai shuh ia ka jingmutjingong, hynrei kum- 
no-re-kumno ide ka don ka jingshemphang u Khasi ia ka kynja 
jingiasnoh ha ka rukom khein por da kaba bishar ia ka Sngi u 
Bnai kumno ki shat jingshai, ki ieh-dak ich*syrngiew halor ki 
jingthaw ka Mariang bad kumno ki jingthaw ka Mariang pat ki 

kylla dur-kyllardar, kylla rong-kylla rup, kylla jinglong, ter ter, 
katkum ka jingtrei kata ka jingshai ryngkat bad kiwei kiwei de ki 
bor, bad hapdeng kine, tyndi tynda, ki shem ba ka dak ba ka 
Por ka ieh ne thoh ha u kynja maw ka long kaba kham shai, 
kham shynna, kham neh, kham shah slcm ban ia ha kiwei-kiwei 
pat ki jingthaw. Lehse, ka lah ban long halor ka nongrim kaba 
kum kane ba u Khasi u la siat jingmut bad kham jied ban buh 
jingkynmaw lyngba u Maw lada ia ki jingjia kiba iasnoh bad ka 
thma nc ka suk pyrthei, ka niam ka rukom ne ka imlang sahlang, 
la ka lah ban long da ki maw ba shu pynieng ne pynshong, ne 
pun ne tynrong ne synkhong ne ha kano-kano kawei pal ka ru- 
kom, lada u maw thylliej-maw-bri ne u maw-pyrsa-maw-khi kum- 
ta ba kan long hi ka thup kaba heh, wat lada tai tang shaphang 
ki maw. Kawei pat kaba pynpyrkhat ka long na ka jingsnoh-bah 
ki ktien ne ki kyntien bad ki ktien ‘Maw’ kum 'Kynmaw’. La 
shisha yra lah ban fiiewtang ia ki jait maw baroh, hynrei ka 
biang ban shu ong kyllum ba ide man la u kynja maw ba la 
ihung ne pynieng ne thaw dur bad katto katne na kiba sain dur 
da ka Mariang, u don la ka khana shaphang ki jing-jia kiba phcr 
bapher kylleng ka ri. Ka jingbun ki shnong kiba don bad ka 
kyrtcng ‘Maw’ ka sakhi ba u Maw u don ka bynta kaba khraw 
ha kaba khanapateng shaphang bun ki phang kiba iasnoh bad 
ka jaitbynriew Jong ngi. 

(Katto katne ngi pyni ia ki shnong kiba sdang da ka kyrteng 
‘Maw’ na khmat : — 

HA KHASI HILLS 

Mawpyntih ; Mawraih ; Mawlieh ; Mawngap ; Mawlai ; 
Mawpat ; Mawhati ; Mawshamok ; Mawroh ; Mawdiang-diang ; 
Mawpun-kyrtiang ; Mawmluh ; Mawsynram ; Mawkyrwai ; Maw- 
Jyndct; Mawryngkneng ; Mawshabuit; Mawpud; Mawkhar; 
Mawbeh ; etc. 

HA JAINTIA HILLS 

Mookaiaw ; Mootyrchiah ; Mulieh ; Moolamanoh ; Mu* 
pliang; Moorap ; Moosyiem ; Mookyndur; Musniang ; etc.— Ed) 


Kumba la kdew shakhmat, ka rukom jer kyrteng ia ki Bnai 
ka pher na kawei ka thain bad kawei pat, katkum ka jingiapher 
ka jinglong ka jaka, ka thung ka tep, ka rukom trei rukom ktah, 
ka jingshit jingkhriat bad kiwei kiwei. Haba la kylli ia uwei u 
rangbah mynno la kha ia u, u jubab da kaba ong ha ‘u Bnai- 
thung-soh-Iah\ Ha ka rukom Khasi kaba kham paidbah ka long 
ba khein na u Bnai-bneng bad kumta bunsien um iahap satia bad 
u bnai ba kdew ha ka Alraanak ne kot tarik. Tharai mynta ki 

ong u Bnai-risaw, kata kam mut ba ka dei naduh 1-31 tarik Oc- 
tober. Ka lah ban hap khyndiat sngi pat na u November lane 
khyndiat na u September bad khyndiat pat na u October. Bun- 
sien ka jingkhein-bnai ka iasnoh jan bad kiei-kiei ki jong ka Ma- 
riang lane ka rep ka riang, ka thung ka tep, ka thiew phlang- 
thievv kynbat, ka pom-dieng pom-siej bad kiba kum kita. 

Ki don ki tymmen kiba pyndonkam da i jain lieh ne syrdep 
lieh khnang ban iohi ia u Bnai haba u dang sdang mih. Lada u 
paw shi-kyrdan ne shi-syrtap ki ong shisngi ; lada ar, ki ong ar- 
sngi ; lada lai, laisngi ; nadien nangta te la lah ban shu iohi 
belt khlem da pyndonkam jain shuh. 

Hangne mynta yn pyrshang ban ai jingbatai katto-katne sha- 
phang ka jingmut jong ki Bnai Khasi katlcum kito kiba la kham 
latip paidbah. 

Katkum ka jingbatai pateng ki tymmen, u Bnai uba nyng- 
kong u dei mar iamih Bnai ha u bnai Risaw bud ter-ter (2) u 
Bnai-Wieng, (3) U Bnai-Nohprah, (4) u Bnai-Kylla-lyngkot, 
(5) u Bnai-Rymphang, (6) u Bnai-Lber, (7) u Bnai-Iaiong, 
(8) u Bnai-Jymmang, (9) u Bnai-Jyllicw, (10) u Bnai-Tung, 
(11) u Bnai-Lar, (12) u Bnai-Lur. 

Ki don ki tymmen kiba ong, ba hateng-hateng ki ioh haduh 
13 bnai, kata lada jia ba ha u bnai Risaw ki ioh ar khmat bnai. 
Kiba bun ki tymmen ki pyrkhat ba ka long anladkumba 27 ne 28 
sngi shi bnai. Yni poi iakynduh satia ia ki tymmen ki ban ia- 
thuh ba kumba katta-katta sngi ki khein shi-snem. Hynrei lada 
shu shim 28 sngi shi bnai, ha ki 13 bnai ngi ioh 364 sngi. 

SHAPHANG KI BNAI 

1. U Bnai Risaw : Bun ki tymmen ki khein ia une u bnai 
kum uba iasnoh jan bad ka Aiom Synrai, ka por ha kaba u kba u 
sdang ban shat saw, u pai u soh u sdang-i-saw ne byrsaw. Ki 
lum ki la lam byrsaw bad ki phlang kim jyrngam shuh. Ka por 
ha kaba ka Ri ne ka Bri ka la shat-saw. U Syntiew Janailar u la 
phuh, bad la saw u sohbrai, bad kumta ong u Soso Tham, “Ka 
Sngi ka la doh ba kan ih ka pvrthei’\ Ki don ki soh kiba la 
sdang ih-saw-khmut, ka rong jong ka mariang ka la bujii jain bad 
ka rong kam long shuh kum myn-lyiur. 

2. U Bnai Wieng : Ka por ha kaba ki nongrep ki sdieh ia 
u *rai truh, rai shan’ bad kiwei-kiwei ha u Wieng —-u kynja 
khiew khyndew ne khiew-ranei. Ha ki por hyndai, ki briew ki 
pyndonkam bha ia kine ki wieng ne khiew khyndew. Don ki 
thain Bhoi kiba la khien Nai-Wieng naduh shuwa ban mih u No- 

vember. Ha une u Bnai ki shyrti, ki pynkhuid ia ki kliap ne ki 
dong ne ki nur um, bad nangta ki ong u bud sa u bnai Lynthoh 
ha uba ki sdang ban ot ia u kba. Hadien u Lynthoh pat u bud 
sa uba ki ong u ‘Rieh’ ha uba ki pynkhuid pynwai ia ki jingtrci 
jingktah ha ki lyngkha bad buh noh ia ki pdung ki prah baroh. 
U Rich, lehse, u kham iajan bad u Nohprah. 

3. U Bnai Nohprah : Ka por ha kaba ki sei ia ki pdung ki 
prah namar ka dei ka por ban ot ia u kba. Ka por ha kaba ki la 
pynnoh ia u prah khamtam ha kaba pynher ia u stait da ka jing- 
iarap ka lycr da kaba pyiihap ne pynnoh na u prah ia u kba uba 
la dep shoh. 

4. U Bnai Kylialyngkot : Une ii long u bnai ba ki tymmen ki 
pyrkhat ba u long uba jur eh ka jingkhriat na ki bnai baroh. Na 
ka daw jong ka jingkhriat, ki briew kiba syaid ding sav/dong ka 
lyngwiardpei, ki donkam ban iai pynkhih ia ki dieng t^dlaw bad 
kylla ia ki lykhoit shi lykhoit. Kumta ba tang shiphar.g ]• i 
la kylla lyngkot. Ki kylla ia ki diengiap ba la khet lyngkhot ne 
lyngkot ban syaid ding ha dpei. Don ki jaka kiba ong u ‘Myrlan" 
ia u Bnai uba iajan bad u Kylla- Lyngkot nc Januaiy. Don pat 
kiba ia une u juh ki jer u Bnai ‘Shulai-Shuli’, Kaia u Bnai ha uba 
kham bun na ki sngi jong u, ka shu leit ka shu iaid ka por khlem 
sngewthuh sngcwthaw, ka shu leit shu li khlem da don ka jingtrci 
kaba thikna khamtam ha ka bynta kaba shakhmat jong u. 

5. U Bnai Rymphang : Hyudai haba ki tymmen ki ong> 
‘Rymphang’ ki thew ia ka Iyer, tangba kam dei shuh ia ka lye- 
dait-thah, hynrei kaba la duna ka jingkhriat bad kham beh syaid, 
Ki kham mut eh u Bnai Lyer ne sdang beh Iyer. Don ki thaju 
kiba ong u ‘Kok-Sha’ ia u bnai ba iajan bad u February. D >n 
ruh kiba ong, u ‘Pongram-Pcnghcr’, kata u bnyi haba la sdang 
ban sei-lung ki dieng ki sicj bad sdang beh Iyer. 

6. U Bnai Lbcr : U Bnai ha kaba ki dieng ki sicj ki phlang 
ki kynbat ki la sdang ban khie-lung ne ban kber ne Ibe . U 
phlang u kynbat u la sdang kber sdang jyrngam. Ki tymmen ki 
ong kyllum Lber ban mut ia u kynja phlang kynjakynbai, hynrci 
don pat kiba ong ba da don hi u jaid phlang ba ki khot u Lber. 

7. U Bnai laiong : U Bnai uba ki tymmen ki ngeit ba u 
long u Bnai u bym thikna tarn na ki para Bnai baroh. Ka jing- 
long ka suin-bneng ka bym thikna : mynstep ka lah ban shai ha- 
dien sa shiphang ka lah ban dum, nangta ka lah ban shai pat. 
Ka iashai-ia-dum ne iadum iashai. Ka jingwan ka eriong emgit 
ka erkyrthep ruh ka ju kham wan cb ha une u bnai. Ka suih- 
bncng, khamtam mynmiet, ka ia-iong ia-lieh na ka jingthaba sted 
ka leilieh kaba nch slem slem. Kham bunsien ha une u bnai, ki 
kliar kseh ki la iong bha, kirn byrlieh shuh. 

Dei halor ka nongrim ba u long u bnai u bym thikna tarn ha 
ka jinglong ka suin-bneug ba kiba bun ki iiiaw ne kiar ban pyii- 
long khawai-dawai ne iapoikha poiman ha une u Bnai. Ki kiar 
wat ban sieh rijied iing bad kiwei-kiwei de ki jait kam. 

8. U Bnai Jymmaug : U long u Bnai ha uba phuh ki syn- 
tiew jymmang. U Bnai uba tngen namarba ym pat jur eh u slap 
bad dang khreh Lyiur. Bun ki syntiew ki skud ki phuh ha une u 
bnai bad ka mariang ka dang kup jynjur bha da ki jainkup jyr- 
ngam. Kiei-kiei ki long kumba mang, kim da pathar eh, wat ka 
um ka wah ruh bunsien ka long kumia. 

9. U Bnai Jylliew : Ka por Lyiur. Ka um ka kbong bad 
pynjylliew ia ki wah. Ki kynja thlong maw kiba don ha ki wah 
ki la dap la shlei um ha une u bnai. Ka jinglong ka suin-bneng ka 
la i jylliew namar ba kah dum u lyoh bad ym iohi ihikna shuh ia 
ka jingshai ka sngi. Ki wah ki um ki la jylliew na ka jinghap slap. 

10. U Bnai Tung : Ka por ha kaba bun kiei-kiei ki pyut 
namar ka jinghap slap kaba pynsngem pynjhieh lut ia kiba bun 
kiei kiei ha ka por Lyiur. Kham bunsien la shu khein ba dei ha 
u le u bnai ba ka long ka lyiur bah namar ba la jur palat u slap. 
Wat ki jain ruh kim ioh lad shuh ba rkhiang. Ki hiut ki fiier 
bad bun ki kynja jingthung jingtep ki pyut bad ki iwtung lut. 
Ha ki jaka bajur thikna u slap wat ki jain ki nep babuh hapoh 
synduk ruh ki bthuh lut ba tap u lyoh khyndew. Ki tymmcn 
kham bunsien ki khein ba ynda la palat u Nai Tung kata ka lycr 
Lyiur ka la duna, kumia ia kiba bun ki jait dieng ki laleh ban 
tiiung bad pyndep shuwa ban kut une u bnai. Syriem kumba 
long ii laiong, une u long uwci pat u bnai uba ki tymmen kim da 
Irnun ne mon eh ban iapynlong ka khawai-dawai, khamtam ka 
kam iapoikha poiman namar ki shepticng ia u lap-bah. 

11. U Bnai Lar : Ka por ha kaba don ki jaka ha kiba u 
phuh u syntiew Janailar, Ka por ha kaba ka um ka lar ne pci ha 
ki pud. Ka bneng ka la sdarg ban synlar ne khuid pat hadien 
ka jingkah dum u lyoh uba rben jong ka por Lyiur. Kici-kiei ki 
la sdang ban kham khuid, sdang synlar bad hateng hateng ka la 
sdang beh ka ’er Synrai. Une u long u Bnai khreh Synrai bad 
nun jait ki khniang ki la sdang ban pah ban rwai namarba ka la 
jan wan ka Synrai. Ha ki katto-katne ki thain Bhoi ki ong u 
Bnai ot-sabah ia u bnai uba iajan bad u August-Seplembcr, nang- 
la bud sa u Nai-iet ne Nai-it. 

Don ki thain kiba khein ba don u Bnai-siat uba kharn bun- 
sien u iajan bad u August ne September. Ha une u Bnai-siat, ki 
tymmen ki ong u don u kynja phlang uba siat, bad lada jia ryng- 
khat badci ia i khiinlung, i lah ban pang ban shitom. Na kata ka 

daw ki tymmen ki mana ba ym bit ban bah khunlung ha une u 
bnai bad ban leit lynti khamtam ban jam ia ki phud ki wah. Don 
pat kiba khana ba don kiba ngeit ba ka long kum ka jingiada ia i 
khunlung, lada ki nongbah khunlung ki rah bad i khnam i ryn- 
tieh lada dei ia i khun shynrang bad da ki shynrong pylleng bad 
rnga hapoh ka thynroh lada dei i kynthei. 

12. U Bnai Lur : Don ki tymmen kiba batai ba haba ong 
Bnai Lur, ka ktien ‘Lur’ hangne kam da mut eh tang ia kaba trei 
ne lur lyngkha, hynrei ka kham kit ia ka jingmut ban lur, kata 
ban da trei shitom, ban sei bor khnang ban pyndep pynbiang, 
pynkhrch pyntaiar lypa ia la ka jingdonkam bad phikir ruh na ka 
bynta ka jingwan ka Aiom Khriat nc Tlang. Don ruh kiba pyr- 
khat bad sngew dei ban ong Nai Khlur, kata u bnai ha kaba don 
ki Jait soh kiba la ih bad sdang sa ban khlur. Don pat kiba ong, 
namar ha une u bnai ka bncng ka la sdang khuid ba kam kah 
lyoh shuh kum mynlyiur, kumta ka long ka por ha kaba la 
kham lah ban iohi ia ki khlur ha sahit-bneng. Kham bunsien ia 
une u bnai ki khein ruh ba dei u Bnai-Khmat-Synrai. 

Ki Khasi, kham mynshuwa, ki bud pyrkhing bha ia ka por 
ha man ba ki pyndep ia kano>kano ka kam, kata kim shu leh ma- 
dei ne leh pathar, hynrei thik pa thik katkum ka por, ka samoi, 
ka ia kaba ki la da khein ba ka long kaba bit ba biang. Bad kat- 
ba lah ban tip, niar eh ban don kiba pynkhein ia kano-kano ka 
adong ne ka bidong. Hynrei katba nangiaid ki sngi, ki la nang- 
mih ki briew kiba leh tang kat kaba kin bit ialade khlem da ‘^alia 
shuh kumno kan ktah ia kiwei haduh ba la mih ka rukom krcn, 
‘Ka pom dieng-khaii’, kata pom ia ki dieng ki siej khlem dei por 
tang ban suk ban sted bad ban iaid ka iew, namar ha ka por ba 
ka dieng ka lung ka shroin, ka suk ban trei, hynrei lada pom pat 
kat kum kaba dei por, ka kham jwat kham eh, kham bam por. 
Don ki tymmen kiba ong ba kijied khnang ban ap ia ka sngi 
‘Ksang bnai’ na ka bynta ban pom ia u kynja siej namar ba un 
kham lait na ka jingbam khniang. 

Tang kum ban shu pashat jingmut shaphang ki katto-katne 
ki rukom jer skit. 

Ha ka ktien Khasi, bunsien ka ktien ‘la’, nalor kiwei-kiwei 
ki rukom pyndonkam, ka kdew ia ka Past Tense ne kaba la dep, 
hynrei haba pyniasnoh-bah pat ia ka ‘la’ bad kawei pat ka ktien 
kaba thew ia ka por bunsien ka kdew iaka ban dang wan (Future 
Tense), kum lashai, la-shi-bit, la-shem-taiew, la-shem-snem, la- 
no-lano bad kumta. Khongpong ia kane pat ka ktien ‘myn’ ha- 
ba iasnoh-bah bad kawei pat ka ktien ka thew ia ka por, ka ju 
kham pyni ia kaei-kaei kaba la dep (Past Tense), kum myn-shem- 
taiew, myn-shem-snem, mynnor, mynno-mynno, mynba, bad 

kum kita. Hyorei hangne ki don ruh ki ktien ‘Laittang’ (excep- 
tions), kum mynta, mynstep, mynmiet, bad kiwei-kiwei ; namar 
ngi ong, Mynta la miet eh, to ngin sa iatrei pat mynstep (kaba 
rnut lashai mynstep). la ka ktien mynnoju kham pyndonkam 
haba kylli jingkylli. 

Katba lah ei ban tip bad sngewthuh pateng na ki tymmen, 
ki ju kham pyniasoh ia ka Jingshai bad ka Sngi ne por sngi bad 
ia ka Jingdum bad ka Miet ne por miet. Kumta ki da kynnoh, 
mynsngi-mynshai, mynmiet-myniong (nc mynsynnia). 

Ki tymmen ki ong ba u kynih u riew ^yiar-nyng-kong antad ha- 
pdeng 2 bad 3 baje mynstep, uba arsien hapdeng 3 bad 4 baje bad 
uba lai pat hapdeng 4 bad 5 baje, kata da ka baje rim (local time), 
ym dei kaba mynta (Indian Standard Time). Ha ka 1ST kaba 
mynta, kan long antad kumba hapdeng lai duna bad saw duna, 
saw duna bad san duna, san duna bad hynricw duna mynstep. 

Nangta ki ong ka Byrngut : Ka por ha kaba ka iakyrshem 
ka Jingshai bad ka Jingdum ne ka Jingdum bad ka Jingshai. 
Kumta ki kynnoh-Shai-byrngut, haba kam pat da shai bha, bad 
Dum-byrngut, haba kam pat da dum bha. 

Ka ka rukom khcin por, ki tymmen ki ju kham kynnoh 
'Byrngut ia ka ‘Shai byrngut’, kata ia kaba mynstep; ia ka ‘Dum- 
byrngut’ pat kata kaba janmiet, ki ju kham ong ka long-rein. Ha 
ka por ‘Byrngut’ lada ha ka jingjngai antad kumba 30 pruh lah 
ban iohi ngut nget lada iaid bricw, hynrci shitom ban pyniapher 
kynthei ne shynrang. Lah ban ithuh ia u kynja mrad, hynrei shi- 
lom ban ong u dei u jaid mrad aiu. Kumba long hi kane ka ktien 
‘Byrngut’ lehse ka jingbatai hi ruh ka long byrngut. Nalor nang- 
ta, shuh shuh, ide kumba don hi katto-katne kiwei pat ki ktien 
nc kyntien kiba da ka jinglcit-synrap Jong ka ktien ‘byr’, kumei- 
ic-kumei ka pynkhlch, pynjngut ne pyndum ne pynngen ia ka 
jingmutjong kata ka ktien, kum ban ai nuksa, iong bad byr- 
iong, stem bad byr-stem, byrhum, byrsia, byrthup, byrngeit, 
byrdci, byr-ngiang bad kiba kum kita. 

Ha ka por ‘Dang saw ka bneng’ kata ki kjat sngi ki la sdang 
kyan bad la kham shai khyndiat ia ka Byrngut bad la kham lah 
Wat ban pyniapher kynthei shynrang (khamtam eh ha ki por ba- 
mynshuwa ha kaba ka rlam ka beit ruh ka iapher bha ka jong ka 
kynthei bad ka jong u rangbah). Hadien kaba "Dang saw ka 
bneng’ ka lam byrtem bad kem byrlieh bad dei hamar ka por ba 
ka byrlieh ba ki ong ka ‘Kynshai Shai’. Ha kane ka por te ym 
shitom shuh ban ithuh thikna ia ki briew bad ia kiei kiei. 

Nangta ka bud ka por ha kaba ka sngi ka dang lung, ia ka- 
ne ki ong ka ‘Phyrngap’ bad ki kham kynnoh ‘Dang step phyr- 
ngap'. Nangta ynda la mih bha ka sngi ki ong ka la dei ka step 

ne mynstep. Ynda ka sngi pat ka la kham rah nc sdang ieng, ki 
ong ba Mashai’ ne ‘mynsngi’ bad suki suki haduh ban da poi ‘shi- 
teng sngi’, kata ka por ha kaba ka sngi ka ieng belt ha katio-ka- 
no ka jaka. Kham bunsien ia kane ki tip da kaba bishar na ka 
syrngiew jong ki dieng, ki maw ne kiwei pat kiei-kiei. 

Nangta pat ka sngi ka sdang ban nohphai suki-suki bad ia 
kane ki ong ka por ‘Noh-phai-sngi\ Nangta poi sa ka por sep- 
sngi, bad yndalasepsngikiongba la janwan kamiet nc, lyngkot, 
ka por ‘Janmiet’. Kham bunsien naduh ka por ba ka sngi ka la 
sdang ban khrch sep haduh ban da poi ka dum-byrngut ne iong- 
rein ki ong ka ‘Janmiet\ Ki Khasi hi, paidbah, shisien ba Ta 
dum ki ong ka miet ; kum ka jingiaseng miet Balang, namar ka 
long hadien ba la dum, kim ong ka jingiaseng janmict. Nangta 
ka poi ka dum-byrngut ne kham bunsien ki eng la kem iongrein 
ne ka por iongrein. Nangta ynda la dum bha ki ong la ‘prem- 
miet’, kata ka mut ba ka miet ka la sdang. Nangta ki ong Ma 
miet’ bad suki-suki ka bteng haduh ban da poi shiteng-synnia shi- 
teng dymmoh. Hynrei ha ka rukom jingiakren uba bun uba lang, 
kijukham pyndonkam kyllum beit tang — Mynstep, Mynsngi, 
Mynmiet. Lada ka long haduh 12 baje mynm.iet, ki ong mynhyn- 
nin mynmiet, lada la palat pat ia ka 12 baje, ki ong mynhynne 
mynmiet (kaba mut ba ka hap sha kawei pat ka sngi). 

— : 0 :— 

KA RUKOM THAIN-JAIN HA KA TRAIN RI BHOI 

Bun bun ki matti u Barim bad ki jingiohpateng kiba kordor 
ki la nang jah noh irat ha ka ri jong ngi. Don kiba dang lap syr- 
wet, don pat ruh kiba la shu sah sa tang ha ki khanatang bad ki 
khana-pateng, kata ruh haba don kiba la buh ia ki ha ki jingthoh. 

Ka rukom thain-jain ha ka phang ri Bhoi ruh ka long kawei 
kaba dang sah syllai ha ki katto-katne ki shnong, tangba kane 
ruh ka la i-snai namar don ki jait Jain kum ka ryndia, ka thoh- 
ru-stem bad kiwei-kiwei de kiba ki briew kim da kham thain pait- 
bah shuh, lait satang haba don ba da phah kyrpang. Kaba ju jia 
bunsien ka long ba ynda haba ki jingtrei kim leit iew shuh, wat 
kito kiba ju trei ruh ki sangeh noh bad pyrshang wad da kiwei 
pat ki lad. 

Te kumta, katba lah synei ban shemphang, yn shu pyrshang 
thoh-mut thoh-mat ban nang pruid dak (wat la ka long kumba 
shu leh jyndat) shaphang kane ka jingiohpateng kaba kordor da 
ka jingkyrmen ba ki bor kiba peit ia kane ka phang bad ia kiwei 
de ki nongtyramen kiba long syriem kum kine ki jait, kin thaw 
lad katba lah ban iarap ban pynneh, pynsan bad pynroi ia kine 
ki jingtrei ha kata ka rukom ba kin lah pynbiang-matang bad ki 

jingdawa j mg ka juk bad ka por. Katba lah ban tip bad iohi, 
imat ia kane ka jait jingtrci la ju kham trei tang da ki kynthei, la 
kiba da lut-sngi ne trei-bynrap. 


Ki Tiar Thain Jain : Haba shu kren kyllum, ka jingheh jini?- 
rit jong ki tiar thain-jain ka shong katkum ka jingheh jingrit jong 
ka Jain kaba maiig ban thain, Kiba kham kongsan ki long kino : 

1. Ki Kuli : Kine bunsien ki don artylli. Uwei uba ki pyn- 
dait na sha khlieh ki ong u KULI KHLIEH bad uwei pat na sha 
trai ki ong u KULI TRAI. la u nar uba ki sdieii khnang ban 
pynskhem ia u kuli ki ong u NAR SlEH KULI. U kuli u don 
uba pyllun bad uba sawdong dc. Ka jiiigkamjong u ka kham 
thew ch na ka bynta ban kyLain ia ka Jain ba dcp thain. Ki kuli 
ha ki pyndonkain ha ki snad-heh, ki don ka iynter kumba saa 
phut. 

2. Ki Myrlon : Bunsien ki Jii pyndonkam laitylii, kata ar 
sba kliliLh bad uwei sha trai, ki shi a ia kine da u shken. Ka 
jingkain jong kine ka long ban pynkhlad-ksai liaba thain jain. 
Don kiba pyndonkam ia kanc ka klien Myrlon na ka bynta ban 
mut dc ia ka la-liar jong ka sia kait, kum ka myrlon sla. 

3. Ka Shir Nc Ka SJiiar : Ka jingkam jong kane ka long 
ban iarap ia u Syrphong ne ia ki Myrlon bad ka pynmih ia ka 
pngpur i:sai Kane ka bsuh hapoh ka dali-jain ^.bakhmat ka 
snad. 

d. IJ Syrphong : Unc u long uba tylli, pyllun bad ka don 
ruh ka thiiew ban pyniasoh king bad ialeit rynkat bad iiwei u 
dieng lyngknap uba ki ong u dicngban. U Syiphong u leit na- 
pjh ka doh-jain, katba u DIENG-BAN pat u leit nalor ki ksai. 

5. U Lwi : Une u long u tiar uba donkam shibun. La 
pynsdien ia u Lwi da kaba kdoh na baroh arliang, kata na ka- 
diang bad kamon bad pynskhem ha uwei pat u dieng uba don 
haljr jong u, uba ki khot u DIENG LWL Ka jingkam jong u 
ka long ban pynphnieiig, pyn-ang bad pynkhlad ksai. 

6. Ka Wait Thain : Ka long syriem ia ka dur ka wait ma- 
stieh tangba ka khun khyndiat. Ki bsuh ia ka hapoh ki ksai. la 
ka wait kaba Jong kumba san phut duna, lah ban pyndonkam 
bad ka snad kaba 8, 10, bad 12 pen. 

7. Ka Snad : Kanc ka don bun jait. la ka jingheh jing- 
rit jong ka snad ki khein da ka jingdon ki ksai-snad kiba ki fliew 
bunsien da ki pen. Ki ong ka snad kaba khat-arpen, kata kaba 
don ki ksai-snad khat-arpen. Arpliew kynda ne arphew hali long 

shi-pen. Ka Snad kaba khat-ar-pen ka don ka Jynter kumba saw 
phut ne tam, kaba lai-pen ka jrong kumba shi-phut shiteng bad 
kaba san, phra bad shiphew pen pat ki long hapdcng jong kitei. 
Ka don ka Snad kaba niar ksai, don ruh kaba khah ksai. la ka 
Snad don kiba shna hi, don kiba thied na ki dkhar. 

la ki KSAI SNAD ki shna bunsien na u shken. Don ruh ba 
ki shna na u raniai ne na ka met u synsar. la kine ki ksai Snad, 
don kiba khot ia ki, ki thynriang. ia ka Snad bun ba ki shna 
tang na u shken. 

8. U Tadong Ksai : Don ruh kiba ong lU-SHOR-KSAI ne 
u ‘TANG THARP ne u KHNAI namar i long syriem ia u thyr- 
niabah uba phet na kadiang sha kamon ne kamon sha kadiang 
(kumba khih u khnai) ban thain ia ki ksai pynman jain. 

9. Ka Sdang : Kane ka long ka siej lyngknap ba la pyndon- 
kam khnang na ka bynta ban pyneh ia ki ksai hadien ba la ai umja. 

10. U Syih : Une u dei u kynja synsar ne u brut ba la shna 
kyrj)ang na ka bynta ban niad ia ki ksai hadien ba la ai umja. 

11. Ka Syrnai : la ka jain-tam kaba ki la mang ki ong ka 
Syrnai. 

12. Ka Bab ; Ki kham ong ka jingpom-ksai. 

KI TIAR THIR KSAI 

1. U Dieng Ksai Lane U Sop : Ha une ki pynspong ne kh}!- 
long u skop uba ki la lah dep shet bad sait khuid bad uba la Jem. 
la long syriem ia u kynphad bad uba la bit ban pynman ksai. Ha 
ka rukom thir, lada jia ba tang iwei ne ar ki snur ki tlot eh, don 
ba ki kyrwat lang kham bun tylli khnang ban pynlong uwei u ksai 
uba kham khlain. Ki ju kham leh kumne haba thir ia u ksai ru- 
som. Katba lah ban kem jingmut haba ki ong khyllong-ksai ka 
kham thew ia ka rukom ba ki buh-lymbung ia u ksai. 

2. Ka Phri : Kane ka long ka tiar-thir ksai ba la shna kyr- 
pang da u shken. la ka bynta sha trai ki pyndait lang bad kaei-* 
kaei kaba kham khia, kum ia ka shiteng jong u kali-ksai ne wat 
da ki pisa rim kiba la mulot. Don pat ba ki pyndait lang bad 
kaba ki khot ka nub, tangba ia ka nub ki shna kham bunsien na 
u dieng pongkanai namar ba u kham jlih. Da ka Phri ki thir ia 
u ksai na u khyllong. 

3. Ka Khwah : la ka khwah ki shna na u dieng ne u Siej 
bad ka jrong antad kumba arphut. Ha kane ki kyllain ia u ksai 
ba la thir da ka Phri. 

4* Ka Kla : Ka mut ka thiar kaba kyllain ksai. Kane ka 
don arjait, Kla heh ne ka Kla-dkhar ka long kum ka latai ba- 
pynher kot kudi. Ynda la dep thir da ka Phri ne takri ki sa kyl- 
lain pat ha ka Kla. 

5. U Kham : Kata ka mut kumba shi-kham-ksai kiba an- 
tad ba u long kumba lai Kla-rit. 

6. U Dieng Long Ksai : Une u dei u dieng ba ki kyllain ia 
u ksai ban thain jain bad ia ka bynta kaba ki shna kum u dieng 
khyrwait ne u kynja shabi ki ong u Dieng-Kynda. Dieng-long- 
ksai ki thep hapoh ka Tadong ne Tyngdong ksai. 


U KSAI RYNDIA 

1. Naduh ka por ba ki ai bam sla ia u khniang ryndia ha- 
duh ba un da thaw sop nc skob (cocoon) ki antad ba ka shim por 
kumba shi bnai. Don kiba batai ba ka jingshim por ka iapher 
had ka shong shibun katkum ka jingshil-jingkhriat ka jaka, ka 
kloi shaba shit, ka suki shaba khriat. Ynda u khniang u la sa- 
ngeh ka bam sla, ha katei ka por ki sa buh noh ha ka jain ba un 
thain skob bad ki ieh khyndiat mict. Ia u skob ki shct ha u khiew 
ha ka um thnam katto katne por ynda u la Jem ki sa song ha- 
poh sla. Don ruh kiba ong ba ki da ai u kynja soda khnang ban 
kham pyn-hajam ne pynshongjem. Nangta ki shim na ka song 
ki rah sha um bad ki sait ki da weng ia ka jakhlia-jakhlaid bad ki 
pynpra ha ka um hapoh ka dabor ba un jem un phuh. Ynda u la 
phuh bha ki sa pynspong ne ki khyllong ha ii dieng-ksai bad 
nangta ki sa thir ksai da ka Phri ne ka Takri. Don kiba batai ba 
u Niangryndia u pyndkut-ksai haba u thain, katba u Niangrusom 
pat um pyndkut 

2. Ynda u khniang u la dep sod ki ong u la long ban 
khlong. la une u Niang-Iong ki ong u doh-khniang. Don kiba 
bam bad ka dor-die jong une u jait ruh kaba rem. 

3. la uba ki thrau pat ban buh symbai, ki da jied kynsai 
jied kyrpang napdeng u paitbah. la u khniang ki buh kumba shi 
bnai haduh ba un da long thapbalieh. 

4. la ka Snad kaba lai-pen bunsien ki kham pyndonkam na 
ka bynta ban thain ia ki jain-it. Ki thain da u ksai-Spur uba ki 
thied na sha Dkhar. 

5. la ka Snad kaba san-pen ki kham thain ia ki kynja jain 
kup bad kane ka jingthain ka long kaba kham heh ksai. 

6. Ka jain-it ne ka jyn-it ka don ka lynter kumba 8 pruh 
bad ka kynian kumba sliipnih duna bad haba shu khein paid- 
bah ka shim por ban thain kumba 8 pruh ne tarn ha ka shi sngi. 

7. la u Ksai-spur ki thied ha ka dor kumba 120-140 lyngka 
shi mandil (lehse shi bundle) kaba kynthup kumba 13 khani ne 13 
song. Na ka 3 kham ksai, lah ban pynman kumba 4 tylli ki jain- 
it bad ki die antad kumba 10 ne 12 tyngka kawei. 

8. Shi kilo u Ksai-skop u lah ban pynmih kumba 3 kham u 
Ksai uba biang kat bad thain kawei ka jam ryndia. Ka dor ka- 
wei ka ryndia ka long antad kumba hapdeng 200-250 tyngka. Pla- 
ba shu khein paidbah, ka shim por jan kumba shitaiew ban thain 
kawei ka ryndia kat kum ka rukom thain ba la batai. Baroh ki 
dor ba la tlioh ki kham mut eh ia kaba long ha ka snem 1983. 

9. Nalor kitei ba la batai shakhmat, ka don rub sa ka tiar ka- 
ba ki khot ka Dieng-tyrliat kaba la shna khnang ban })yniakhlad 
la u kynphad na u shyieng-kynphad. Ia u kynphad ki bsiat da ka 
ryntich kaba ki khot ka, ‘ka ryntieh bsiat tula'. Ynda u lani bha, 
ki sa pyntylli bad sa thir ha ‘ka shyntcr’. Ka shynter ka long 
syriem ia ka kynja latai bad shna na u dicng-phicng. 

10. Ka Syria pat ka dei ka kynja jain-pien kaba don rong, 
ka lah ban long kaba lam jngum lam saw ne kawei-kawei pat ka 
long Ka jain Syria ka long antad kumba arpruh ka pyngkiang 
bad laipruh shitda ka lynter. U don u dieng-thew-jain uba ki 
ong shi-siang kata kumba shipruh tarn, kumta haba ki ong ka 
jain kaba ar-siang ka mut ba ka long kumba ar-pruh tarn. Don 
ki tymmen kiba batai ba u kynphad haka thain Ri Bhoi urn da 
man bha shuh kumba long ha ki juk kiba mynshuwa. Ki ong 
lehse kawei na ki daw, ka lah ban long namar ba la jur ch ka 
rep jhum. 

Katba nangiaid ki snem^ ki nangduna irat ki tymmen kiba 
tip bad lah ban khana bniah shaphang ka rukom thain jain kaba 
mut naduh basdang ban ri ia u khniang ter ter haduh ban da thir 
ksai, thain bad pynman doh-jain ryngkat bad ka rukom kurnno 
ban ai-rong ai-rup ia ki ksai. Te la shu pyrshang ban shu jer ka- 
wei ar tang kum ka nuksa. Kito kibaju trei teng dalade, ki 
batai kumne : 

1. la ka rongstem, ki sam ne khleh lang na kadiang rnong, 
u shynrai bad ka sla raphlang. 

2. Ia ka rong-iong lam jngum na u kynbat nuli bad u soh' 
mylleng. 

3. la ka rong-snam na ki khun-laha kiba long rong-snam. 
la u dieng uba ki ri ia ki khniaiig-laha ne pynbat la ka laha, ki 
oiig u Toh'laha ne dieng-laha. 

4. la ka rong-iong-eit-nar, ki leh na u maw-iong ryngkat u 
soh-kyrkhah bad u sohmylleiig. U soh-kyrkhah u long dawai, u 
iarap ban pynkhuid ia ka Si am. Kham bunsieii ki ju pdem bad 
shet ksai sharud wah. Na kata ka daw ka don ka wah ha Maw- 
rong kaba ki tip kum ka Um-shet-ksai. Kawei pat ka jaka shet 
bad sait ksai ka long ha ka them jong ka wah ba ki tip kum ka 
Wah- Um-Soh-Mynnong, 

(Bun ki ktien Khasi ba la thoh hancng, ma ngi kiba mynta 
ngim tip shuh, nama** ki jingtrei kti ki riew mynshuwa la leh klet 
khlem pynshJur da ki bor Sorkar, bad mynta ki ia iap stai. — Ed.) 


KA BOR PYRMAN (POWER OF OBSERVATION) 

Don bun bah ki para- ri bad la ki sapbaphylla, pynbanynda 
Ira bym don bapruid bathoh, babuh jingkynmaw, baparom ba- 
khana ne baialap iariew, ki la shu jah bad luid noh ar-siit sha ka 
Duriav; ka Jingkiet. Tengkhat-tohkhat, wei ar, ngiit-nget, ki 
wan shat ki wan paw, kum ki Tiisbir ha ka Ri jingphohsniew. 

Bun bah para-ri, ynnai jer ynnai kynta, 

Katno siea shah tyllep, shah tyndcp ha ka Rpm-ia : 

Ki khmat briow ki peit, pynban bunsien ki thlah (mpt-Iah); 

Ki shkor dngiang ki sngap, pynban bunsien ki khlot (kyllut). 

Shi-wat haba poi iashongkai bad I Parad Jismot Chyne ha 
rympei jong i, ha lum-Sohphoh (Nongthymmai, Sin Hong) ha ka 
VanmieM2 tarik bnai Jaiong, 1977, nga kynmaw ba i kiiana ha 
nga kumno i siat sicr. 

Te, kat ban bang biria, ha la ki para-ri mynta, ncan pyr- 
shang katba lah, ha ki kyntienjong i Parad, ban khana-pateng 
pat sa nga. 

U don uwei u rangbah uba na ka thain Shangpung, uba ha 
ka por ba iaicit thap-sier, ka jia kumne : Hadien ba nga la siat 
ia u sicr, nga iohi ba la dei bad u sier u noh sharum shaphang 
ka diang jong ka jaka ba dei kuli. Ynda nga la iathuh ia uta u 
rangbah u ong, ia leit kdew ia ka jaka ha kaba phi siat ia uta u 
sicr. Hangta nga la iathuh ruh artat ba nga la da iohi ba la lah 
dei kuli bad ba uta u sicr u noh sharum shaphang ka diang. 

Ynda la poi hangta, uta u rangbah. u ong. Phi bakla, u sier 
u kiew shaneng shaphang kamon. Nga la kem ktien, Ngan bakla 



78 

kumno, haba nga da iohi. Oh, u ong, u sier uba phi iohi rtia phi 
ba u noh sbarum shaliang kadiang, um dei satia uba phi siat ma 
phi. Teit hangne, u ong, phim iohi kane ka dienjat kaba ka 
khnap ka kham ang. Kane u ong, ka paw ba u dei u sier uba la 
kham tlot namar ba la dei kuli ; bad kane kawei pat ka jong uba 
hiar sharum kam ang satia ka khoap, namar ka dei ka jong uba 
dang wan thymmai. la, ia, iabud, u la ong, une u mrad um don 
jngai nangne. Kumta ngi iabud artat artat lynti. Ki dien sier 
kiba da ki spah bad ki hajar, nga te ngam man ithuh satia. Hyn- 
rei uta u rangbah u iasangch pateng-pateng bad u bud beit tang 
ia ka dien jong uta u sier, u da kdew de ia nga hateng-hatcng. 
Ynda haba la iabud kumta kumba katto-katne por, kynsan kyn- 
san, u la ong, une hangne u lah kyllon. Mar kumta, nga ruh 
nga shu rynsied shaphang shata bad pynkloi ban jngoh ia uta u 
sier ; phewse, leit don aiu. Ym don ei-ei ruh em. Nga la shu 
sah ha ka lyngngoh. Hangno, nga ong. Peit, u ong, hangne u 
1 a kyllon namar u la tlot ; peit hangne ka kjat kadiang ; peit 
hangne ka kti kadiang ba u kyrshan, peit hangne u nguh khyn- 
dew la ka reng, u da ong artat une u mrad um jngai shuh nangne. 
Kumno phi tip ? nga la kylli. U ong, U sier haba da lei lei ruh 
um ju pyndem ia ka reng. Te, wei shisien ba u la nguh khyndew, 
kata phin sngewthuh ba um long shuh. Kumta ngi la nang iaid 
sa khyndiat. Hamar hangta, nga lap poi kynmaw ba u mrad u- 
ba la mynsaw, barabor u beh b^an ioh dih um. Kumta nga la 
pynshang la ki khmat shaphang ka bynta ba kham long them jong 
ka khlaw. Ynda poi hangta nga la pyrta ia u lok, une u sier u 
la lah iap hangne. 

U KIRI DOLOI SHANGPUNG 

Kumba la thoh teng ha ka Pansara, u Dewan Singh Syiem 
Sohra um shym treh satia ban ia ai-wait ne ialeh pyrshah ia ki 
Phareng, namar u ong. “Une te uba la kat U Bneng’", kaba mut 
ba uba la palat eh ha ka bor. “Lada ngin ialeh pyrshah”, u ong, 
“Ngin um baroh”. Kumta u la jied ban shu kren iasuk ne da ka 
lynti ka “Non-Violence”, kumba ngi ong ha kane ka juk. 

Syriem kumjuh, ki tymmen ki iathuhpateng ba U Kiri Doloi 
Shangpung ruh, ha ka por ba baroh ki Pnar ki la iakut lang ban 
ialeh pyrshah ne ia ai-wait pyrshah ia ki Phareng, ne ia ka Com- 
pany, kumba ki ju kham kynnoh ha kata ka juk, u la ong ia ki 
paitbah, “Kam myntoi ban ialeh, namar une (kaba thew ia ki 
Phareng) uba leh bakhor da ka khyndew” kaba mut ba ka jingpa- 
huh bakhor jong u ka bym lah shuh ban batai). Hynrei ki paid- 
bah hapdeng ka jingshongshit ban ialeh thma, ki la ong, “Me 
sngap jar, wat leit pynrit mynsiem ia ngi, ioh ngi trei shuwa ia 
me”. U Doloi u la jubab pat, “Ym dei ba nga tieng, ne ba nga 
kren pyntieng ia phi, hynrei nga shu pyni ba ka long kaba leh- 

noh ei ban iakhih pyrshah. Ngin kham ioh myntoi da kaba shu 
kren iasuk”. 

Ynda haba u paidbah um man shah shkorsatia, u Kiri Doloi 
u la mih haphang kum u Doloi ban ialam ban ialeh thma, bad la 
ong ba u la long hapdeng kiba nyngkcng eh ban ia-khun bad ban 
iap ruh hapdeng ka jingiakhun. 


KA JINGLAR NE JINGPHAWER 

La don teng ki tymmen Synteng kum ki jong I Woh Jata Ha- 
dia bad kiwei pat kiba khana-pateng kum ha kane ka dur : — 

Ha kawei ka por ynda la pyndep ia ka jingpule skul ha Jowai 
bad shuwa ban bteng pat ia ka jingpule-skul sha Laban (Shillong) 
ki la leit kren ia ki riewtymmen ha shnong. La don uwci u lym- 
men uba la phawer bad kylli ia kita ki khynnah skul kumne : 

Oh ! ym pat biang seh ban pule skul tang ha Jowai? “Khie, 
khie Icit, kan sa poi ka por ba kaba ka jingsiad kan sa bam ia ka 
pyi'thei’\ 


KI KTIEN KUNOK 

Ha ka juk kaba mynshuwa, ki ju don kynrei ki tymmen-ku- 
nok, kuniba ki ju sin ia ki, kata ki Jait briew bad ka sap kaba 
phylla, kiba haba ki kren kalongsyriem kumba lar ne phawer lypa 
ia kici kiei ki ban sa long ne ki ban sa jia hadien. Katto katne 
snem shuwa u Jumai bah 1897, la don ha Nongbah uwei u briew 
uba phohsniew kumne U la iohi ia kawei ka kper kaba heh 
bha bad hapoh kata ka kper, ki mih ki kynja jhur bad jingthung 
laiphew jait. Hynrei shen shen la wan bam noh ia kita ki jing- 
thung jingtep da ki mrad khlaw. Hadien u la iohi pat ba la ker 
skhem ia kata ka kper bah, bad da kaba leh kumta, kita ki mrad 
khlaw kiba la ju pynjulor, kim lah shuh ban leh kumba mynshu- 
wa namar ba la ker skhem bad kim lah shuh ban rung ne bsut 
shapoh kata ka kper. Kumta kita ki jingthung jingtep ki la neh 
ki la sab, bad ki la san ki la neh kumba ki dei ban long. Hynrei 
kaba phylla ka long, ba hadien katto katne por, kita kiba long ki 
jingker ia kata ka kper, ki la kylla long jingim bad ki la bam kyl- 
la ia baroh kita ki jingthung kiba long kiba man hapoh kata ka 
kper. 

Ynda haba u shnong u thaw u la bna ban tip ia kane ka 
jingphohsniew kaba phylla ki la ialeit lang ban iathuh sha uwei 
u tymmen-kunok uba tbit bha ban batai ia ki kynja jingphoh- 
sniew, bad u la batai kumne 

“Phi i, ia ka spah ka phew kaba mynta ha ka Ri jong ngi, ki 
dang bam lut kine ki nongwei, kaba mut ki Phareng kiba long 
kum kita ki mrad khlaw kiba phi iohi. Hadien kin sa mih ki 
briewjong ngi ki ban long kum kita ki jingker baroh sawdong 
kaia ka kper, ki ban long ka jingiada ia ngi na ka kli ki Phareng 
kumta ba ki Phareng kin ym ioh lad shuh ban rung shapoh bad 
ban kjit lut ia ka spah ka phew jong ngi. Hynrei kane ka jing- 
long krin nch tang shipor, namar ha kaba khadduh, kita hi kiba 
long ki Jingker, kaba mut ia ki briew jong ngi hi, kin sa kylla 
long ma ki kum ki mrad khlaw, bad dei ma ki, ki ban sa bam 
kylla ia kiei-kiei baroh kiba don ha kata ka kper”. 


KI MAV/ JINGTEP BAD 
KIWEI KIWEI KI JINGTEI KIBA RIM 

Ki don bun ki mot, ki kor, ki palong, ki mawbynna bad ki- 
wei-kiwei ki jingtei nam ki Loiigshuwa ki Manshuwa ha kyllcrg 
ka bri u Laiphew Syiem bad Khadar Doloi. Napdeng kine, don 
katto katne kiba ngi dang lap syrwet ban tip ci-ei shaphang 1 i 
Longshuwa ; hynrei ki don bun-bun kiwei pat kiba imat ka jing* 
tip ka la shu kiit noh tang kat ka kyrteng ba ki jer ia ki, klikm 
da lah ban khana ei-ei shaphang jong ki. 

Tc shuwa ba ka por kan tap noh lin ia ki dak ki shin ; lehsc, 
kan myntoi lada pruid shi lain ar lain tang kum ban ai syrwet 
shaphang uwei na ki Maw jingtep Khasi kiba la rim tarn ha ka rj 
jong ngi. Une u long u maw jingtep jong ka Mila, uba don ha- 
jan ka shnong Mawphlang. Halor une u Maw-jingtep la thuh la 
kine ki ktien : — 

TO A CHILD 

FONDLY CALLED CAMILA 
SOFT SILKEN PRIMROSE 
FADING TIMELESSLY 
1843 

Hadien ka jingwad bniah bad thud shitom, la shem na ka 
jingtip pateng kaba la ioh na ki riewtymmen kaba long kumne : — 

La don uwei u Sahep Survey uba shna ia ka surok u David 
Scott (Iskat Sahep) na Borduar-Nongkhlaw-Mawphlang-Ladinaw- 
phlang-Cherra, uba la iapoikha bad kawei ka nong- Mawphlang 
kaba kyrteng ka Mila. Ia ka jait ka khong jong kane ka briew 
ym lah tip shuh. Kane ka briew ka ioh iwei i khun kynthei na uta 
u sahep, bad haba i dang don tang kumba shisnem tarn, i iap noh. 
Uta u sahep u la tei ia uta u mot ban sah jingkynmaw ia la ita i 
khun iba u khot ieit ‘Ka Mila’. Tangba la spel da u ‘C’ ha ka 
jaka u ‘K’, imat ka ban iahap bad ka jingkynnoh sahep. Ym 

shym ioh jingshai ei-ei la la tep ia itai khunlunghapohhangto, ne 
ba u long tang u mawjingtep. 

Ha ka lynti sha Circuit House, hajan u mot David Scott, la 
don uwei pat u mot jong u rangbah Khasi, u Bidon Roy (1836- 
1892) uba dei na ka jait Horoo. Une u rangbah, katba lah ban 
tip, u dei u daroga ne Sub-Inspector of Police. 

Khyndiat pruh pat hajan u mot u David Scott hi, la don ka 
nongrim jong ka iing u Colonel Lister (Col. F. G. Lister, Political 
Agent — 1836-1854). Ki Khasi ki jn tip ia u kum u Nestor Sahep 
bad ia ka riat kaba don shaphang ka bangla jong u, ki ju khot ia 
ka, ‘ka riat u Nestor’ haduh mynta mynne. 

Nalor ki mawbynna, ki kor, ki palong, ki kpep bad kiwei-ki- 
wei de ki matti u barim, ki la don ruh bun-bun ki jingtepjong 
ki Phareng ha ka Ri jong ngi, khamtamha Sohra, ia kumno-kum- 
no naduh ka seem 1832. Kiba bun na kine ki la pdang, ki la twa 
bad ki la nangduh nangdam irat-pa-irat ; wat kito kiba dangsah 
: uh lehse kin sa dam noh lymda ki bor Sorkar kiba kitkhlich ia 
kanc ka phang, ki shim mardor ban sumar bad ri ia kiba kum 
kita ki jingtei nam kiba long ka jiagioh-pateng kaba riewspah ia 
ki Longmynta bad ki Longdien. 

Hapdeng bun ki maw-jingtep kiba don ha ka thain Sohra, 
don ki jong u Sahep Shadwell (J. B. Shadwcll, Principal Assistant 
Commissioner 1860) ryngkat bad ki pateng joiig u kiba hadien 
kumne : — 

1. John Bird Shadwell 

Born : 17.9.1819 ; Died 2.12.1909 

2. Emma, First Wife of Shadwell died 1870. 

3. Lucca Shadwell, daughter of J. B. Shadwell 
Born December 1856 ; Died 5th January, 1931. 

She is gone but not forgotten 

Never shall her memory fade 
Sweetest thought will ever linger 
Round that grave where she is laid. 

4. Cliff Shadwell of Jowai 
Born 20th August, 1876 
Died 17th September, 1925. 

5. Violet Indina Davis 

Born 7.7.1893 ; Died 20J.197L 

6. Edwin Neville ShadwcII, 

Brother of Violet Indina 

Born 1st August, 1880 ; Died 22nd October, 1912. 

7. Lance Neville Shadwell 

Born 15.7.1896 ; Died 14.10.1967. 

NOTE : Ki nongpule kin kynmaw ba ha ka por ba dang sdang 
thoh, bun kiba pyndonkam da u ‘C’ ha ka jaka jong u 
‘K’. — La iathuh-pateng ba ka Lhuh jong ka Ri War 
kaba nanglah ban shynna na iing u Sahep Shadwell, ka 
long ka lynti ba her ka aeroplane kaba wan nyngkong 
eh sha Shillong. La ong rub ba uwei u War uba leit 
kheit soh u kyndit na ka jingkyrhuh ka aeroplane bad 
u hap nalor dieng, tangba u khlem iap. 

KI SHNONG : 

THIED-DIENG, MAWPHU BAD KIWET KIWEI 

Tang ban shu pynkynmaw, ha kane ka Ri-Laiphew-Syicm 
Khad-Ar-Daloi ka long kaei-kaei kaba eh haduh katta-katta ban 
pyrshang ban ai kano-kano ka kynja jingbatai kaba long salonsar 
bad biang kat ban khlup lut ia ka Ri baroh kawei, namar don 
bun bah kiei-kiei kiba iapher na kawei ka Ilaka bad kawei pat, 
na kawei ka thain bad kawei pat, kumta ba bunsien Jada don ki- 
ba ong, ‘‘sha ka thain jong ngi ki leh kumta-kumta”, kiwei pat ki 
ong, “sha thain jong ngi pat kirn Ich kumta-kumta”. Ha kajuh 
ka rukom, kaei-kaei kaba bit kaba biang ia kawei ka thain, ka 
lah ban ym bit ym biang ia kawei pat ka thain. 

Katkum ka khana-pateng ki tymmen, ki shnong Thied-dicng 
bad Mawphu ki long hapdeng ki shnong kiba rim bha sha ki 
thain War. Don kiba pyfkhat ba ki nongbuhai ia kine ki shnong 
ki long shibynta na ka kynhun briew kaba la wan kiew sha Ri 
Lum Khasi na shaphang Burma. Kata ka kynhun ka poi shaduh 
Sohphoh Lynrum kaba ki ngeit ba ka don ha Rngi U Lum Shyl- 
long. Nangta ki iapait ki iakrih sha kylleng ki jaka, bad kawci 
ka tnat ka leit poi shaphang Mawphanrang ne shabaju long myn- 
wei ka lew-rim ha Sohra. Nangta ki sa hiar ban buhai ia ki 
shnong Mawphu bad Thied-Dicng. Don kiba batai ba ka Maw- 
phu ka kham thew ia ki kynju Maw-byrsiew, bad Thied-Dieng 
pat ka ioh kyrteng na kaba ki tymmen hyndaiki iathad jain halor 
jong ki thied-dieng. 

Kine artylli ki shnong ki long harud ka Umiam-Mawphlang 
bad ki tymmen ki ong, ba ki Longshua ki leit poi da kaba bud ia 
u Mawniam uba ki khot u Maw-Kurom uba ialam lynti ia ki ha- 
duh ban da poi ha Jadien. Hynrei don kiba fiiew ia ki dieng ki 
maw, ki lum ki wah, ki thwei ki krem, ki sim ki doh, ki mrad ki 

mreng bad kiwei kiwci ki jingpynlong ka mariang ba ki long kum 
ki kynja long-kni, ne ki blei ki dkhen ne ki ryngew ki basa ne u 
phan u kyrpad ki ban da ban ker ia ki, bad don kiba jer kyrteng 
kum ia u Maw-syntem, u Maw-arnat, u Mawlong-um-huid (ne 
Ura-hoit) bad kiwci-kiwei. 

Kumba long lem sha kiwei ki thain bad katba lah ban lap 
syrwct, ia kiba bun ki shnong la sdang nyngkong eh ban pynlong 
lang da kawei ne artylli ki iing, bad ia kine ki khot ki ‘Kyntoit- 
Shnong’. Kham bunsien, ki iashong shi-jait shi-jait shi kyntoit, 
hynrei don pat ruh ba ki iashong khleh na ka daw ban bit ka rep 
ka riang, ne na kiwei-kiwei pat ki daw. Suki-suki, ynda laskhem 
ka shong ka sah, ki sa seng shnong bad buh ruh ia ki nonsyn- 
shar kiba da jer da ki kyrteng kiba thikna, Dei ynda haba ki la 
iong shnong thikna, ba sa tip hadien ha ka History kum u Lai 
Shnong, u San-Shnong. U Khadar-Shnong, U Khadhynreiw- 
Shnong, U Arphew-Shnong, bad kiba kum kita. 

Kawei kaba siatjingmut ba kitei ki shnong ki long kiba la 
rim ka long na ka daw b^a ki briew sha kine ki thain ki don la ki 
kyrteng ba ki jer ia ka lawbei-tymmen bad u Thawlang-tyramen 
jong ki ksew naduh ka Juk ka Jew Luri-Lura. la kalawbei Ksew 
ki jer da ka Jam ka Thoh-Nah, katba ia u Thawlang Ksew ki jer 
li Thoh-U-Lynrah. Haba khot lyngkot, bunsien, ki shu ong beit 
‘Khun ka Thoh’. Sha ki thain Lum pat ia ka lawbei-Ksew ki ju 
kham ong ‘Ka Dum’, (kynnoh jian kum ha ka ktien Lum Shyl- 
long ne kynnoh phareng Dome). Don pat ki tymmen kiba batai 
ha ka Dum ka dei ka khun jong ka Mali ne ka Maii-Si. Don ki 
nongthoh-kot kiba jer kyrteng da u Bngem ia u ksew shynrang 
bad ka Pan-ryngdang ia ka ksew kynthei. 

Ka Kong-Khen : Kane ka jaka ka don ha ka lynti na Maw- 
diang-um sha Tiiied-Dieng. Ka Wah Umiam hangne ka khim 
kumta ba ki briew ki lah ban pun jingkieng tang da ki khyndiat 
lylli ki skong, hynrei la don katto katne snem mynta naduh ba la 
pun noh da ki sainar rope-way. Ka don ka jaka kaba long thliew 
hapoh ka biar Mawsiang bad ia kane ki khot ka Phatok. la ki 
briew kiba shah set phatok hangne ki ju pynhiar da u jyrmi ne 
da ki shakia bad um lait ban phet shano-shano, lehse satang ban 
rynsied shapoh wah kaba jylliew bha. Ka ju don ka dorbar ba 
ki ju pynlong halor u mawsiang bad hangta ki rai ban ai saja da 
kaba set phatok ia u briew bad ia ka por slem katno ba u dei ban 
sah ha phatok. Kiba ha iing ha sem u nongshah-set ki ju leit 
pynhiar jingbam haduh ban da dei pat ka ia ban pyllait phatok ia 
u. Katba lah ban tip pateng, kane ka rukom ai-saja ban thep 
kapoh ka Phatok ha Kongkhen ka neh haduh ka por ka jinglong 
syiem U Hajon Manik Syiem Sohra.... Ki briew sha kine ki thain 
ki long kiba smat ba sting. Kiba trei shitom bad ki hap ban 

kiew ia ki riat bad hiar ia ki jur bun kynta haba ki leit iew leit 
hat, lada sha Sohra ne sha Mawsynram. Hangne hangtai, don 
bun ki khlaw kyntang kiba u shnong u thaw uni pat nud ban 
thoh dieng thoh siej. Ki dang sah syllai ruh ki dieng-plian-iaw 
bad ki dieng rai kiba heh. Ki don ruh ki shrieh ki khiat, ki ri- 
sang bad kiwei-kiwei ki mrad. Hynrei katba nang pom surok 
kali, katta ruh ki khlaw ki nang jah irat, bad ryngkat bad ki, ki 
jah ruh bun kiei-kiei kiba kordor. 

Men-Thang : Ka ktien ba ju pyndonkam paidbah ia uno-u- 
no u shynrang briew uba la iap noh ka tynga, ka long u Rang- 
iap-tnga ne u Rang-iap-lok. Ia ka kynthei briew pat ki ong, ka 
Thei-Iap-Tnga ne ka “Thei-Iap-Lok. Hynrei ha ki por bakham 
mynshuwa, ia u shynrang briew uba la iap noh ka lok, lada ka- 
wei ne palat, ki sin ia uta u Tymmen-thang-tnga ne u Men-thang- 
tnga. Kham hadien pat don kiba ong noh u Men-bam-tnga. 

U Syiar-La-Sir : Ki Syiar-La-Sir ne kiba ki khot lyngkot ki 
‘‘lar-Sir” ki dei ki jait syiar kiba khlem tdong. Kumta, ki khein 
ia ki kum kiba long lymbiang. Na kane ka daw ia ki briew kiba 
khlem khun khlem kti ruh ki ju sin ia ki, ne pynsyriem ia ki ba 
ki long kum ki Syiar-La-Sir. 

Ki Syiar-Mang-Kalai : Kine pat ki long ki jait syiar kiba 
kham long lymboit namar kim don sner thikna kat ban tap ia ba- 
roh kawei ka met jong ki. Kumta ki tymmen ki ju sin khamtam 
ch ia ki kynthei briew kiba riam bad nang paw noh ka doh. Ki 
sin kumta tang ia kiba-ioh-bakot, hynrei kiba da kwah hi ban 
riam thaw-sha, Kim ju rngop kumta lada dei ia ki bym don jain 
don nep na ka daw ka duk ka kyrduh. la kiba duk, ki ju kham 
ong ‘"ka kup-shiliang-ka-sem-shiliang”, 

Phurok : Kaba Phurok ne thang-iap : Hyndai, don ki jaka 
ha kiba lada jia ba uno-uno ne kano-kano ki la jah bad ym ioh 
jingtip shu shaphang jong ki hadien ba ki la ap haduh hynhiew 
snem kynthih naduh ka sngi ba ki jah, ia uta ne kata ki shu Phu- 
Tok noh ne thang-iap ne ha kiwei pat ki ktien, ki khein noh ia ki 
kum ia kiba la iap. 

U DUWAN SINGH SYIEM SOHRA 

Ha ka por ba ki Phareng ki wan kiew sha ri Khasi sha ki 
thain Sohra bad khamtam ynda la mih ka jingiakynat hapdeng ki 
Khasi bad ki Phareng. U Tirot Singh Syiem Nongkhlaw u la iawer 
kylleng ban iasnoh ne synjuk ban ialeh pyrshah ia ki Phareng, 
hynrei U Duwan Singh Syiem Sohra um shym kohnguh satia. 
Kane ka jingleh U Duwan Singh ka la buh ia ki para Syiem kha- 
si ha ka lyngngoh bad ka jmgsngew-buh-khoh kaba khraw bad 

Ichse kan jin da la sah ka jinglyngngoh lymda dei na kito ki tym- 
men kiba tip ia ka jingshisha bad sngewdei ban khana-pateng ha 
ki longdicn kumne : — 

Ha ka por ba ki Khasi ki pyrkhat ban iaieh pyrshah ia ki 
Phareng, U Duwan Singh u la jah bun-bun taiew na la ka hima- 
Ha ka por ba u jah ym don ba tip shaei u leit. Hynrei hadien ki 
sa tip ba u Icit shaduh Dhaka ne Dil-li (ki kham kynnoh kumne 
hyndai ia ka Delhi). Ynda u la wan phai u la iathuh ia ki paid- 
bah ia ka jingkhlain bor jong ki Phareng. U ong “U bakhor 
jong u kum u lum, u briew jong u (kaba mut ia ki shipai) kum u 
shyiap. Une te la dei u Bneng (uba la palat than ha ka bor). 
Kumno yn iaieh ? Ym long ban ia ai-wait, lada yn tang shu ia- 
ieng. kan long tang ka jingjot bad jingbym-myntoi suda. Jied 
katba phi iamon”. Ki paidbah ynda ki la pyrkhat, ki la koh- 
nguh ban rai ban shu iasuk. U Duwan Singh u la iateh Sos-ku- 
lar (Agreement) bad ki Phareng ha ka 10 tarik u Nailur 1829 lane 
26th Bhadra 1236. U la ai katto-katne ki jaka naduh ka phud 
Siat-U-Dei ha kawei ka dong na ka bynta ban pynieng ia ki i’ing 
Sorkar bad ban ioh bujli pat katjuh ka khyndew ha Panduwa ha- 
poh ka jylla Sylhet. Kane ka jaka ba la ai bujli sha u Syiem 
Sohra ka lah ban dei kaba ki tip hadien kum ka Majai ne Bhola- 
ganj bad sa pynkynriah noh ia ka hat sha Majai na Panduwa. 

Katba lah ban shemphang na ki Dulir kiba rim, ki Phareng 
ki la iateh Soskular bad u Syiem Sohra (kaba mut bad ka Hima 
Sohra) ha ka rukom kaba kham kyrpang kata ka jingmut ka long 
ba lada u Syiem un bat bad bud thikna ia ki kyndon jong ka Sos- 
kular (Agreement), ki Phareng kin ai jingiada ia ka Ilaka jong u. 

Shuh-shuh ki tymmen ki khana paleng ba la don teng ka por 
ha kaba ia U Syiem Sohra, ki Phareng ki ai-bor ban ai (issue) li- 
cence suloi katr.o-katno tylli katba u i-bit, bad ruh ba la pynkup 
ha u kham bun ka bor-bishar ban ia kiwei pat ki para Syiem 
Khasi. 

Hadien ba u Duwan Singh Syiem u la iateh lok bad u David 
Scott, (ia uba ki dkhar ki kynnoh Iscot bad ki Khasi pat ki khot 
u Iskat Sahep) na ka daw ka jingsngewnguh ia U Syiem Sohra 
namar ba u la pyllait-im ia ka mynsiern jong u na ka kti ki Khad- 
saw-phra, u la ong ia U Duwan Singh kumne : “Ngan nang 
khynfiuih ma nga, phin nang tarn maphi",. U Sahep uthmu bakar 
ki Hima ba un nang jop na ki Syiem Khasi kiba iaieh pyrshah, 
katto-katne yn nang pyniasoh bad ka Ilaka Sohra. Hynrei u Du- 
wan Singh Syiem Sohra, u la phai ktien ia u David Scott, ‘‘Haba 
U Blei U la ai ia nga ban synshar tang ia ka Dabi, ngam dei ban 
kner ia ka dpei baroh kawei’*- Ha ka shicm ktien jong KaPansa- 
ra issue March, 1984 la batai ia kine ki ktien ‘Dabi’ kumne 

“Ka Dabi Ne Dabia” : ‘Ka Dabi’ (kaba ki nongjan lane ki 
palat shnong ki ong dabia) ka dei ka kynja khiew kaba rit kaba 
ki shna da ka rnong-lieh bad kham bunsien eh ki buh duraa dih. 
Hyndai ki Syiem Khasi, kumba leh lem ki para Syiem sha dkhar, 
ki don u briew uba thep duma bad dei ka kamram jong u nong- 
ihep duma ban sumar ban thep ia ka dabi. Hyndai ki syiem niar 
eh ba kin thung ia uno-uno u shakri palat ia kawei ka kam. la 
u Syiem uba dang phah ia ujuh u shakri ban leh palat nalor ka- 
wei ka jingkam, kata kim pat khein ba u long u syiem uba khraw. 
Ha ka Kot-Bah ha ka Testament kaba thymmai, ngi iakynduh ia 
ka ktien dabi-alabastar, kaba mut ka dabi ba la thaw da ka 'ala- 
bastar’ (Markos-XIV : 3)^’ 

(U Syiem uba la iohi ia ka bor ki Phareng ha ka jingleit 
jngoh jong U ia ka Dhaka bad Delhi, u sngewba ka long ka kam 
bieit kumba phah ia ki khun ki hajar la jong ban noh-iap na ka 
riat bah. Kumta u syiem u la iateh soskular bad ki Phareng. 

Kawei pat ba ngi dei ban iaroh ia u syiem ka long ba um 
kwah ban shu ioh-ei ia kaei ka bym dei hok. U kyntait ia ka 
jingtyrwa sbun u David Scott uba ong, “Ngan nang khymliuh 
ma nga, phin nang tarn ma phi”.) 

Ki Lu-Kiar ; Katba lah ban tip, ia ki Sahep Pyrton (British 
Officers) jong ka 8th Gurkha Rules, ki tymmen Khasi hyndai ki 
sin ia ki Ki Lukiar. Ka daw jong kane ka long, namar ba shuwa 
ban sdang ia kano kano ka kam, ki Sahep ki shait mlien ban ong 
‘Look here^ kaba mut ha ka ktien Khasi ‘Pen shane’. Tc, ki 
tymmen Khasi, ha ka jaka ban kynnoh ‘Look here’ ki pat ki 
kynnoh, ‘Lu-kiar’. Lehse, kalah ban dei halor kane ka nongrim 
ba ia kawei ka surok ha Sor Shillong la tip kum ka ‘Lu-Kiar 
Road’ ne ka Surok Lukiar haduh mynta mynne. 

La seng ia ka 1st Battalion ha ka snem 1824 ha Sylhet, kaba 
long hapoh ka Assam ha kata ka por, bad la tip ia kata ka kyn- 
hun shipai kum ka Sylhet Light Infantry ne ka 16th Sylhet Local 
Battalion ; hadien la tip ia ka kum ka 44th Sylhet Light Infan- 
try : nangta pat kum ka 44th Gurkha Rifles and kham hadien 
kum ka 8th Gurkha Rifles lane 1/8 Gurkha Rifles. 

Ka Ring-Ksan ne Ringsan : Ka Ring-Ksan ka long kawei na ki 
rukom beh-doh-kha ne riam-dohkha jong ki briew kiba shong ha ki 
thain Mawdem. Kine ki long ki tiar kiba ki kham pyndonkam : — 

Ka Sap : Ka Sap ka long syriem kum ka ‘bur’ ne ka 
‘khwan’ kaba heh ia kaba la shna kyrpang na ka bynta ban riam 
dohkha. Kane ka Sap ka don ka kynian kumba 40 prub. Ki 
shna artylli ki bynta bad ki sa pyniasoh lang ia ki. Ki ker tang 
ia kawei ka liang, antad, kumba 4 phut ne b^ad ia ki shakiar ruh 

ki ker. la kav/ei pat ka liang, kaba ki khein kum ka khmat jong 
katei ka Sap, ki shu pyllait rynghang bad ki ker tang khyndiat na 
trai, kata kat ban sahkut u doh (dohkha). Ka jingthmu jong ka 
ne ka jingker na trai ka long tang kat ban khang ia ki dohkha ba 
la kynthih halor jong ka Sap ne lieng ba kin ym hap ne syntuid 
noh shapoh wah. Katba lah ban tip ne iohi, kham bunsien eh 
dei u jaid dohkha uba ki nong-Mawdem ki jer u Kha-lyngkut (u 
ba long kum u kynja Kha-smet sha ki thain War) uba shait kham 
kynthih bad ngat hapoh ka Sap. Ki don kiwei-kiwei pat ki jaid 
dohkha kiba kynthih bad ngat hapoh ka Sap tangba kine kiwei 
pat ki jaid ki i kumba ki shu ia kynthih pynbud. 

U Ksan : Ki trai-shnong ki ong U KSAN ia u SLEW uba 
ki la pied ar-ar tnaw khnang ba ua tieng u dohkha. Ki ju pied 
ia ki bynta kiba lung jong u slew. Ynda ki la dcp pied, ki shu 
pyniasoh lang ban long syriem kum u tyllai ne u kynjri. la une 
u kynjri slew pat ki pynngam hapoh um ha ki jaka ba kham jyl- 
liew ne long tliwci. Ki dohkha, ynda habaki iohi ia kajingkhih 
uiie ‘u ksan’ hapoh um, ki tieng ; kumta ki iaieh ban lait da ka 
ba kynthih, bad ha kata ka jingkynthih, ki ngat hapoh ka Sap 
kaba la nang pynap lypa ha kata ka jaka ba ki dohkha ki kyn- 
Ihih. Ki don tang kumba lai ne saw ngut ki rangbah bad ki new 
tymmen kiba tbit bad nang bha ban pynkhreh ia kane ka rukom 
nng-ksan. Kiba bun ki paidbah ki long kiba shu ia bud bad ia- 
rap pynkhreh katkum ka jingbthah ki rangbah. Ha kanekakyn- 
ti ba ki ringksan, kata ha ka 16 laiong, 1970 haba ka bneng ka 
tngen bha, u don uwci u riew tymmen, uba ki tip kum u tymmen 
Kshe, nong-Mawlieh uba la dap kumba 70 snem bad uba ha ka 
por khynnah jong u, u la iohi ia u Liar Sordar. Ki trai shnong 
ki ialhuh ba ki don ki khep ha kaba ki ring-ksan, ki ioh da ki 
spah tylli ki dohkha. Ha kane ka kynti, ki loh 30 tylli, kata ha 
niew ia kiba khia 1 kilo haduh kiba 15 kilo tang na kawei ka 
thwei kaba ki jcr kyrteng ka thwei Sohkyrbam jong ka Wah 
Khri. 

Ha kane ka kynti, ka wah kam pat da heh eh namar ba ym 
pat da jur slap, tj siej u jur palat sha kine ki thain. U sla sicj 
ii tap lut ia ki lynti Khasi bad u pyntyrsiang. Don ki jaka kiba 
la slang rben ia ka madan haduh ba ym paw lynti shuh. Ki 
khlaw ki rben bad ki kup da ki rong jyrngam kiba bun rukom. 
Haba iaid lah ban iohsngcw kyndiang ia ka jingpah jong ki koh- 
karang kiba ki nong-Mawdem ki ong, ‘Ki Syoh’. Nangta, ioh- 
sngew ruh ia ka jingkyang ne jingkyrklcng jong ki hati-khlaw 
bad teng-teng, lah ruh ban iohi ia ki na kham pajih. Ia u hati 
ki trai shnong ki ong, ‘U Hur\ Ka don sa kawei ka jingiohi ka- 
ba kham iphylla bad kata ka long ka jingdem jong ki phlang bad 
ki dicng kiba rit ha ka lynti iaid jong u ‘Led lum’, uba ki trai 
shnong ki ong, *U Tyrsi'. 

Naduh ka jaka ba ki ring-ksan haduh ka shnong Mawdem 
kajngaiantad kumba 12 km. ei-ei. Katno ka jingithiang ban 
iohi ia ka Mariang ba ka kup jynsur da ki rong jyrngam, ia ki 
lum kiba jngum sawdong ka sdad jong ka Khri-bah bad ka Khri- 
synnia. Hynrei, wat ha kane ka snem ruh ki don kiwei pat ki 
byntajong kane ka thain Mawdem ha kaba ki khlaw ki la 
nang stang irat bad ki long kura ka syrwet ia kaei kaba lah ban 
jia ynda la mail lynti bad plie surok sha kine ki thain : lehse, ki 
khlaw kin sa khuid ; ki wah kin sa jngut ; ki lum bah kin sa twa 
bad ki jingkieng kin sa ieng halor ki jaka ba ju ring ksan. Ki 
shalyntem ki kali bun rukom kin sa tyllun ha ki lynti ba ju iaid 
ki ‘hur’ bad lehse ki kor ki bor kin sa kyrhuh ha ki jaka bashong 
ki ‘Syoh’ bad ki bor ding elektrik kin sa thaba ha ki jaka ba la ju 
pynshai da ka Sngi, u Bnai bad ki Khlur. 

Haba dang rben ki khlaw, ki don shisha bun ki jingma bad 
jingmynsaw kiba ap haba iaid lynti, namar ki mrad ki jyllei : 
hynrei, ki don ruh la ka jong ka jingmyntoi namar ki thied ki 
jaw ki kklain, ka mynsiein ka iaw bad ka jingmut ka snar. 

U MAW RAJIMON BAD KA POM-BIMAI 

Ki tymmcn na Sohra ki iathuh patcng ba la bun phew snem 
ba la leit noh, la don uwei u tymmcn ha Sohra uba ki tip ia u ba 
shnong ha thaw kum u Men Waii bad katba ki tymmen ki lah 
ban tip, sngewmat une u Men Waii u dei kmie-rad ia ka Bi jaid 
Kharmaw. U Rajimon pat u lah ban dei u jait pom-pyrthat, U 
don ka tnga kaba kyrteng ka Lyng-ngiar-lieh. Ha kawei ka sngi 
lewbah Sohra kane ka Lyng-ngiar-lieh ka ia kajia hapoh iew bad 
kawei ka briew kaba kyrteng ka Bimaw ne ka Bimai ha lew Soh- 
ra. Kane ka Bimai ka long kaba trei ai jingbam ia ki Sahep ha 
Saitsohpen (kata, ha ka por ba ka sor ka dang don ha Sohra). 
Ynda u Rajimon u la bna ia kane ka jingjia u la bitar katta-katta 
bad u la ong *‘Lada ngam ioh ia ka khlieh jong ka Bimai ngam 
suk mynsiem’\ Kumta ha kawei ka sngi katba ka Bimai ka dang 
leit sha la ka kam u la ap thap ia ka u da rieh ha lyndet jong ka 
diengjri (kaba don shajan ba shna Ingmane ki Phadar ha ki snem 
kiba hadien). Tad shu poi ka Bimai u ia pam ia ka bad mar la 
dep pam u la phet bak-bak shaphang Nohkalikai bad u la rieh 
hapoh uwei u maw uba haduh kine ki sngi ki khot **U Maw Raji- 
mon”. Ki briew u syiem rub mar-mar ki la thwet ia u shata, 
hynrei u la lait bad phet sha San Shnong. Ki nongthwet kim ai- 
li, ki la than ia u bad ki la pyrshang biang ban pam ia u, hynrei 
kumno-re-kumno u lait biang bad u leit phet sha ki thain Maram. 
Nangta u leit tbiah miet ba iing jong uwei u Nong Mawiang. 
Don kiba pyrkhat ba u lah ban dei u kynja Syiem Mawiang. 
Kane ka jingjia ka la poi sha ka jingtip ka Sorkar bad ka Sorkar 
ka la pynmih ka jingpynbna ba kan ai buskit Sanphew tyngka ia 

uno-uno u ba ioh ia ka khlieh jong u Rajimon. U Trai iing jong 
kata ka iing kaba u Rajimon u la leit sah miet u la lah tip ia kane 
ka jingpynbna ka Sorkar ba kan ai buskit kumta u la pyniap ia u 
Rajimon mynmiet bad ka lah ban long ha ka por ba u iohthiah. 
Ynda u shnong u thaw u la tip ia kane u la sngewsih bad sni^ew 
khlcmiain kalta-katta. Mar-mar u la lum Dorbar bad ki la'rai 
lang ban pyniap noh ia uta uba la pyniap ia u Rajimon namar ki 
ong ba u la pyniap ia u khlem daw. (La shon ia ine i jingthoh ha 
ka kotkhubor ‘U Sain Pyniar’ Sohra, Risaw 1, 1985). 


KI KAMRAM KIBA U SYIEM U DEI BAN PYNDEP 

Nalor kiwei pat kiba bun syrtap ki kam ne ki jingkam kiba u 
Syiem u dei ban pyndep bad kiba lah ban iapher hapdeng kawei 
ka hima bad kawei pat, kiiie ki long kiba khamiatip paidbah bad 
iadei salonsar — ba un khamti bad pyniaid ia ka kuna ka kaid, 
ka nar ka bili, ka saja ka sasti, u tangon u lymban, ka adong ka 
adit, ka niam ka rukom, u sai-khum u sai-ieh, ka bishar ka kha- 
dar, ka khrong ka dan. Nangta ruh u hap ban peit ban khmih 
na ka bynta ki khun swet ki rangli, ka kup-shiliang ka sem-shi- 
liang (economically poor section of the society) ka iapdiih ka iap- 
tan, ka shwar ka dai-ni, ka noh-ksuid ka noh-khrei. 

Napdeng kine baroh kaba jwat tarn ka long ka kam bishar, 
namar u Khasi hyndai u ngcit ba ka kam bishar ka dei ka kam 
Blei bad dei lang U Blei, U Trai Nongbuh-Nonglhaw Uba lah 
ban bishar hok. La jan baroh ki Khasi ki hiaw ne bynniaw ia ka 
kam bishar, kumta ruh ki fiiaw ia ka kam Syiem, lei lei ki da kiar 
horkit hordang ban hap ai ia ka rai ne ka saja da kaba dei ban 
shim noh ia ka jingim jong uno uno u briew lada ka long da u ta- 
ngon u lyinbaii ne da kano kano ka rukom. Ki tymmen Khasi ki 
ngeit ba u briew um don hok ban shim ia ka jingim jong uwei pat 
u para briew lyngba ka jingrai ban ai saja. Dei na kane ka daw 
ba hyndai, ki Khasi ki kiar ban long Syiem, bad ia kilo kiba long 
ruh ki da tang kyrpang ia ka jait ka khong khnang ba ka tyrut 
ka smer, ka raibi ka syngbi, ka sang ka ma, kan ym lah donbor 
shuh ban lynsher halor ka rngiew jong ki. 

MANO BA LA TIH IA KA NAN POLOK 

Lehse kiba bun kin sngewphylla ba u briew uba la sdang tih 
nvngkong eh ia ka Nan Polok u dei u Khasi. Kat kurn ba la ia 
khanapateng da u Rangbah Jismot Chyne bad kiwei-kiwei de ki 
tvmmcn kiba la kham shuwa rta ban ia u, katei ka jingjia ka la 
jia ha kane ka dur. Katba lah ban tip, uta u briew u dei uba la 
shah kern ha ka Sorkar na ki thain Synteng bad ka lah ban long 
na ka daw jong ka jing-ia-don-kti bad ka jingiakhih-pyrshah sor- 
kar ha kato ka juk. Katba lah ban sngewthuh, uta u rangbah u 

la sngew lynga katta-katta namar ba la shu set kut ia u hapoh ka- 
wei ka kamra kaba rit katkum ka jingpynbeit u Sahep bishar ha 
kato ka por. Uta u briew ynda um lah shah shuh ia kaba kum 
kata ka apot, ha kawei ka sngi, u la rai-kut bad long katba long 
u la kyrpad ia u sahep bishar ban shah bad ai lad ia u ban kilan 
met kilan phad da kaba un ai ia u tang uwci u mohkhiew ba un 
puh ia ka khyndew kaba don hajan ka iing kashari. U sahep bi- 
shar ruh u la ai ia uta u mohkhiew kat kum ka jingkyrpad bad u- 
ta u briew u la sdang ban tih bad na kata ka jingtih jong u suki- 
suki ka la long ka kynja pung. Hadicn, u sahep bishar u la pyn- 
heh ia kata ka pung bad ka la kylla long kawei ka nan kaba rit. 
Dei ynda ha ki snem kiba kham hadien ba uwei pat u sahep, u 
Sir William Ward u ba long Chief Commissioner ha kata ka por 
uba bteng ia kane kajuh ka jingpyrshang da kaba tih syndon da 
ka nan kaba heh ha ka bynta kaba sharum na kata kaba la sdang 
uta u Khasi bad sa tip ia ka haduh mynta-mynne kum ka Ward’s 
Lake. Ki tymmen Khasi pat ki khot ia ka, ka Nan Polok na ka 
daw ba uwei na ki Engineer uba pyntrei ia kane ka Nan u kyrteng 
u Pollock. Katba lah ban iohi na ka jingthoh jong u Rangbah 
S. J. Duncan, ia kata ka Nan kaba la shu kham pynheh khyndiat 
na kaba tih uta u Khasi, la tip ia ka kum ka “Hopkinson’s 
Tanks”, Ki tymmen ki iathuh shuh-shuh ba la shna arsien ia ka 
Nan Polok bad dei ha ka sien kaba ar ba ki sa thaw ia ka jing- 
kieng kuraba ngi lah ban iohi haduh mynta. (Peit ia ka Article 
‘"Glimpses of Early Life in Shillong (1) by W. R. Laitfiang’" kaba 
la mih ha ka Souvenir jong ka Shillong Centenary Celebration ha 
ka snem (1976). Kito ki stad-thud (Research Scholars) ki lah 
ban kynmaw ba ki la don ki Nan naduh hyndai kum ka Nan ha 
Thad-Laskein bad ka Nan-Pynsum-Hati u Sorkha ha Sohra (tang- 
ba kane ka la duh noh la kham slem). Ka don ka Nan kaba don 
hajan Polo Ground kaba ki tip kum ka Nan u Bok kane ka Nan 
ka la duh noh, (kane ka nan ka don ka jingiasnoh bad ka kyr- 
teng jong ki briew kiba pyntrei ha ka por ba pynkdat ia ka Wah 
Umkhrah na ka bynta ban bit ban thaw madan ialehkai Polo.) 

U BRIEW UBA LAH BAN KEM DOHKHA NAPOH 
THWEI TANG DA KA KTI SUDA 

Uta u juh u briew uba la pynpaw la ka sap ha ka liang ka 
bor pyrman (power of observation) kumba la thoh ha ka Pansara 
sien-shon January 1987, um ju rah ryngwiang ne paron ne shrip 
ne khnam (kynnoh ia u ‘a’ kum ha ka ktien ‘nam’) ne speh ne jar 
ne bneit ne kano-kano ka kynja tiar ne jingriam haba u leit kem 
dohkha napoh ki thwei. Ki lok ki bym pat da tip bha shaphang 
jong u, ki la shu sah ha ka lyngngoh namar ba kaba ki lah ban 
iohi ma ki, ka long ba haba u leit sha wah u rah tang da u thri 
bad ynda u la wan phai pat, u la suh da ki dohkha ha uta u thri. 
Niar eh ba un wan phai thylli. Haba la kylli ia u da kumno u 

lah ban ioh dohkha tang da u thri, u la iathuh ba u jied ia ki 
ihwci kiba bun dohkha bha. Tad shu poi u suh khlieh shapoh 
thwci, nangta nyngkong eh u pynsakma ia ki dohkha baroh. 
Nangta u sa leit khura ia ki jaka ba shong ki dohkha. Haba leh 
kumta, ki dohkha ki phet bad ki khih nawei shawei, u pat u 
thwiat ban u than nadien haduh ba kin da thait. Nangta u sa 
shu kern suk. Ki lok kiba la bna bha shaphang ka kam jong u, 
ki la sngewkwah ban iohi hi dalade ia kata ka jingtbit jong u la 
ka long kaba shisha ne ba ka dei tang ka khana pynheh, namar 
bun kim sngew lah ngeit. Te, ha kawei ka sngi, haba kita ki lok 
ki la iapoi ryngkhat ban iashem ia u sha wah, ki la ong ia u (da 
ka jingihmu ban tynjuh ia u) “ngim don jingtah satia khie seh leit 
]:em dohkha kawei na ka bynta jong ngi”. Mar kumta hi u la 
leit ngam shapoh thwci. Hadien shiphang, u la wan rah kawei 
ka dohkha kaba shipruh. Nangta ong u nongiathuh ia kane ka 
1-hana, “Nga sa ngeit’\ U nongiathuh u long uba la iohi da la 
ka jong ka khmat ia katei ka jingjia. 

KUMBA AR MER U DANG LAH BAN SHYNNA 
IA U NOAP UBA HER 

La bun phew sneni ba la leit noh, la don uwei u rangbah uba 
dang don jingiadei kaba jan bad u rangbah P. L. Wan, uba lah 
ban shyana ia u ngap uba her ha suin ha ka jingjngai kumba ar 
iner ci-ei. Ynda haba ki lok ki la kylli ia u, u Ich kumno, u la 
i ithuh ba man ba u ioh kern ia u ngap ha lum, u lah shun noh ia 
ki kjat u ngap. Ki tymmcn Khasi ki ngeit ba u ngap u ju kyn- 
shew ia ka urn syntiew ha ki kynja pdok ne pla ba don ha ki kjat 
jong u. Te, haba don mano-mano ba tah shun kumta, ki kjat 
j '-rg u ki khia, u ngap u shah thok namar u pyrkhat ba ki pdok 
jong u ki lah dap jingbam. Kumta u her beit sak bad ynda u la 
poi ha pyrshah ka sympa jong u, u thung kynsan da khongpong 
had katba u nang leh kumta, uia pat u bricw uba la nang jngoh 
i, t ii na jngai u lah da kaba suk ban lap ia ka sympa jong u. Dei 
da kaia ka buit ba ki lap ban leit lum ia ka urn ngap na khlaw. 
Haba la pyrshang ban pynsh'sha ia kane ka khana na u Bah P. L. 
Wan, i pat i batai ba kawei pat ka buit ban lap ia ka sympa jong 
u n^ap ka long da kaba pynsop ia u ngap uba la iohkem da ka 
syrde-ig kaba lieh kaba ki ioh napoh u shken bad ka jingdon kane 
ka syrdeng-lieh ka iarap ia u nongjngoh-ngap ban lah ban iohi 
bad shynna ia u ngap uba her na jngai. 

“U LIAR SORDAR MAWDEM” 

La don bun ki para ri, ki bricw kiba phylla ha la ka jong ka 
jingphylla, kiba khraw ha la ka jong ka jingkhraw, bad don ruh 
kiba don la ki jong ki sap ki phong kiba khyllah kiba la mih ha 
ka bri u Laiphew Syiem bad Khadar Daloi ha la ki pateng pa- 

teng, ki juk bad ki por. La dei toi ban tip ei-ci shaphang jong 
ki, hynrei namar ba ym don jingbuh jingkyninaw kaba thikna, 
kumta bun bun hapdeng kiba kum kine ki la jah bad tuid noh 
sha ka Duriaw Ka Jingklet. 

Ki la don bun ki khana bad ki khanatang kiba la sop la 
Spain talawiar kajingim u Liar Sordar Mawdein, bad haugne 
hangtai la don ka jingpruid jingkynmaw shaphang jong u. Kaba 
pyrshang ban thoh hangne shi kyntien ar kyntien ka long tang ia 
iwei ari phang iba ym ju kham jia koit hapdeng ki briew jong ngi. 

1. Katba lah ban tip pateng na ki riew tymmen bad sngew- 
thuh na u Sordar Stanley jong ka shnong Mawdem, u Liar Sor- 
dar u don ki jingthoh kiba iasnoh bad ki kam jadu-myntor (Ma- 
gic Formulae) bad kiwei pat ki tnat jingstad kiba kum kita ki 
jaid, tangba ia kine la lah thang noh hadien. 

2. Hateng-hateng bad ha ki khep ki khep, u Liar Sordar ii 
ju pynpaw ia kitei ki jingstad, khamtam ha ka jingiadci-kam jing- 
iadeijam bad ki Syiem ba marjam, tangba shitom ban da tip janai 
ha kano ka rukom, hangno bad mynno la jia. Hadien ba u la 
kylla Khristan, ha kawei ka sien katba ki dang ialeit lynti sha 
Mawdem uwei u sahep Missionery u la kwah ban siat ia kawei ka 
khlieng, hynrei ka la her jrong eh kat haduh ba u kuli-suloi um 
kot shuh. U Liar Sordar, kum ban shu biria, u la pynber ia u 
sahep ban siat, hynrei um man treh satia. Kum ka jingkynu 
(jingiakob ne challenge) u la ong kylla ia u Liar Sordar ba un siat 
ma u. U Liar u la siat bad iar-ly-iar la hap ka khlieng bad la 
lyngngoh ngain u sahep. Ia kaiie ka khana lah ban pdiang ba ka 
long kaba shisha na kajingkuburu tymmen Kshe Nongmawlich 
uba na Mawdem uba la palat 70 snem ka rta ha ka por ba u ia- 
thuh ia u Nongthoh ha syndah ka thwei Sohkyrbam ha ka snem 
197U. U tymmen Kshe u la iathuh kumno ba kum u khynnah u 
la iohi da lade hi ia u Liar Sordar ba u siat ia kawei ka khlieng 
kaba dem halor dieng khlem da peit ia ka bad ba kata ka khlieng 
ka la hap. 

3. Tang kat ban bang biria, i kmierad u Bestar uba na 
Mawdem iba kyrteng i Rimon Kharsyntiew iba la iap noh ha ka 
snem 1959, haba i la dap kumba 87 snem, i la iathuh pateng ha 
la ki ksiew ba i la ju bud ia u Liar Sordar haba i dang long khyn- 
nah samla. Shisien i la leit bud ia u sha ka jingiaihoh-shong-ku- 
rim kaba la jia ha Nongwah-Mawlein. Hapdeng ba dang pynia- 
thoh, ynda la dep kylli jingkylli ia ki nongiathoh-kurim la ki ieit 
nc em iwei ia iwei pat, u Liar Sordar u la kylli sa ia ki nong- 
shongsynran de (ki don ar ki shynrang bad ar ki kynthei), u la 
kylli ia kita ki shynrang “Phi ieit ia kane”. Ynda ki la mynjur 
baroh arliang, u nongpyniathoh u la pyniathoh syndon laijur ha 
kajuh ka sngi. 

4. Shuh shuh shaphang u Liar Sordar kat kumba la iathuh 
pateng da u tymmen Malang uba na Mawdem, ia kaba u Nong- 
thoh u la pyrshang katba lah ban buh ha ki kyntien jong u nong- 
iathuh, kumne...“U Liar Sordar u long u khun swet. Shisien ha- 
ba u dang khynnah, 12 ne 13 snem, ulaleit thohdiengsha khlaw. 
Ha khlaw u la lap ba iakhun u Hati bad u Thlen. Haba kyan u 
Hati (uba ki ong u Hur ha ka ktien Mawdem), u Thlen u rit 
ria. Ynda kynsit pat u Thlen (uba ki ong u Tyrsi ha ka ktien 
Mawdem), u Hati u shu pah kreng shi kreng. U Liar u la ithuh 
ba lada yn slem, un lah u Tyrsi. Te, u la pyrkhat shipor iano yn 
iarap» khadduh khadwai, u la rai ban iarap ia u Hur. Kumta, 
hamar ka por ba u iohi ba u Thlen u rit ria, u pam tbak ia u 
Thlen da ka wait bad u Hati u la thung khohmoh khohmuh, na- 
mar ba dkut kynsan. Hangta u Liar um nang lehkumnokumno. 
Uta u Hati ruh u shu peit beit ia u Liar. Nangta u Liar u rai 
'Long katba long, ngan ieng la ka ieng’. Hadien ka jingshoh- 
biej, u Hati u shim bad kyntiew ia u Liar halor ka met jong u da 
u luia jong u, bad u ialam ia u sha kaweikajakakaba khuid bha 
Hangta ka don kawei ka bir. U sei ar tylli ki bniat-hati nangta 
bad u wanrah ia ki sha u Liar. U Hati u ai pashorkait ia u Liar 
ba un bam namar ba u la thngan bha. Nangta u wan buh pat ia 
u haduh kata ka jaka ba pyniap ia u Thlen. U Hati u bsuh ia 
kita ki bniat hangta shapoh khyndew, u tap ia ki daki sla, bad u 
sa Icit noh. U Liar ruh u ieh ia ki bniat hangta, namarba um 
pat lah rah ia ki. Ha shnong ki la lyngngoh ba u jah. Ynda u 
1.1 kham san, kita ki bniat-hati ki la kylla long ka bai-seng ha ka 
jingim jong u”, (kita ki bniat hati ki sah hapoh khlaw ha kata ka 
jaka ba u hati u la bsuh ia ki haduh ka por ba u Liar un da leit 
sei pat ia ki >nda u la kham san. 

5. Katba lah ban lum jingtip ii Liar Sordar u long u briew 
uba met bah ; u khia ar raon khadsan ser ; bad u jrong san phut 
shiteng. Ha kata ka por, don tang arngut ki nongkit kiba lah 
ban kit-khoh ia u. La kha ia u ha ka shnong Kyn-iong kaba hap 
ha ka Hima Maharam, ha ka por ba la khie ka Thina u Tirot 
Singh Nongkhlaw. Ynda la kut ka Thma, ha ka por ba synshar 
u Rujon, ki kmie ki kpa ki leit shong shnong ha Mawjri (khlaw 
Mawdem), bad nangta ki kynriah sha Mawdem. Hadien u Ru- 
jon, synshar u Jidor Syiem Nongkhlaw uba shongkhahaka kmie- 
nah u Liar Sordar. U kpa jong u Liar pat u long u myntri ha 
Borduar. La thunc Sordar ia u Liar ynda haba u la samla bha. 
Katba lah ban tip, u Liar Sordar u la iap kumba ha ka snera 
1911, haba u la dap 80 snem tarn. 

— Ki Mawbynna harud lynti, 

Hato kim kren pasiaw ha ngi ? 

Hyndai kumno ka long ka Ri ? 

Mynta kumno ka long ka Ri. 



Ko Iyer ban im oamar ka Ri'^ 

Sa shisien pat to beh ha ngi. 

Ban sei li buit ban sci la bor 
Katba shem lad katba shah por. 

N.B. Kane ka jingthoh ka la mih pyrthei nyngkong ha ka Thiar 
ki Nongthoh-Kot ba la pynmih da ka Khasi Authors’ So- 


Jaiaw Long^ning : Ki tymmen ki iathuh ba hadicn ba la buhai 
ia ka shnong Jaiaw, ki la don ki nong Mawphlang kiba dei na ka 
jait Langsning kiba la leit shong nyngkong ha kane ka kyntoit 
bad naduh nangta sa ioh kynnoh ka kyntoit Jaiaw Langsning. Ha 
kane kajuh ka kyntoit, ki don ruh ki mawhain nc mawniam kiba 
la rim, tangbaym pat lab ban ong thiknaki deiki jong kanokajait. 

Jaiaw Laitdom : Hadicn katto-katne snem ba ka sor ka la 
kynriah na Sohra aha Laban, ka Sorkar ka la donkam bun u 
phlang na ka bynta ban sop ling bad ruh na ka bynta ban ai bam 
ia ki kulai. Ha kato ka juk, kiba bun ki ling ki dang dci ki liag 
sop sder ne ki ling phlang haba shu ong kyllum. Ia ki kulai ruh 
ki briew ki dang pyndonkam bha ia ki. Ym dei tang ha ka leit 
ka wan lane ka kit ka bah, hynrei don kiba pyndonkam ia ki wal 
haba leit irei wan trei sha ki office sorkar. Shisien ong, ka Ic'n 
ka wan kaba slet tarn ka dang dei tang da u kulai. Ki tymmen 
ki khana ba u Syiem Nongkhlaw (lehsc u Jah ban dei u Kinc 
Singh Syiem) u la pynshlur la ki briew kiba na ka Hima jong ii 
ban kiew sha sor ban thoh phlang bad kamai pisa da kaba pyn- 
dap ia ka jingdonkam phlang ha Sor. Te, namar ba kiba bun na 
kine ki dei ki nong Laitdom kiba na ka Hima Khadsawphra, 
Rumta ruh, ia ka kyntoit ba ki sah ma ki ha Jaiaw, la ii h kyn- 
noh ia ka kum ka Jaiaw Laitdom. Ha kita ki siicm ba dang bun 
ki ling sop sdcr, ka jingpluh ruh ka ju jia kynrci ha Sor bad kaba 
jur eh ka la jia ha Dukan-Pulit (Police Bazar) ha ki snem 1878- 
79. (Peit Glimpses of Early Life in Shillong by W. R. Laitllang 
kaba la mih ha ka Souvenir jong ka Shillong Centenary Celebra- 
tion 1976). 

Jaiaw Mot Tbang Ksew : Hadien ba la buhai shnong ia ka 
shnong Jaiaw, ki tymmen ki iathuh ba la don uwei u mot ha ka- 
lei ka shnong uba ki tip ia u kum u Mot Thang Niut. Ki tym- 
men kim lah ban iathuh janai la u dei uba da shna kyrpang da ka 
Sorkar ne ha kano ka rukom la shna ia u. Hynrei ki iathuh ba 
kumei-rc-kumei ka la ddn ka jingbakla ba ha kawei ka sien, la 
lap ba la thang ksew ha utei u mot bad naduh kata ka por ki sa 
kynnoh ia uta u mot kum u raot-thang ksew badsuki suki ia kata 
ka kyntiot sa tip kum ka Jaiaw Mot-Thang-ksew. Ki nongpule 
ki lah ban peit ruh ia ka jingbatai shaphang ka shnong Jaiaw ha 
ka kot khubor Pansara sien-shon November, 1986. 

Ka Kyntoit Dukan ha Sohra ! Shuwa tan kynriah ka sor na 
Sohra sha Laban, lajudoii kawci ka iing jong u Mukun Rai 
Khongwir bad ka Ni Rai jaid Kharngap Kynta. (la kane ka jait 
ha kata ka por ki ju sin ruh kum ki kharpom kynutn). Ha kata 
ka juk, ki ju don ki dkhar kiba khaii pateng bad kiba kham paVv 
ki long u Jamatula bad u Colam Haidar. Kine^ ong ki tymmen, 
ki ju wan kit ia ki mar khaii jong ki na sha Hat Tharia bad Ma- 
jai bad ju buh ia ki ha iing u Mukun Rai bad dei nangta ba suki 
suki ki sa khot ia kata ka kyntoit ‘Ka Dukan’. Ha kajuh ka rii- 
tom ruh, ynda la kynriah ka sor sha Laban, ia ka bynta jong ka 
Sor kaba don ki kynja dukan la tip kum ka ‘Dukan Pulit (Police 
Bazar). Ha ki snem kiba kham hadien pat, ki Khasi ki sa khot 
ruh ia ka kum ka Khyndai Lad. 

Ka Shyng-yiar i Kpa u Sib : Naduh ki por ba kynriah ka Sor 
na Sohra sha Laban, la don katto-katne ki iing ba la shna ha ka 
Dong ‘Um-saw-sun’ (ne Umsohsun kumba ngi tip mynta). Ar- 
fylli na kita ki iing, ki long ka jong I Babu Jeebon Roy (Kpa u 
Sib Charan Roy) bad ka jong I Babu Doiirai (Kpa u Joy Mohon 
Lailphlang). Ha kata ka juk baroh ki nong-shong-shnong ki ioh 
ia ka umbam-umdih na ka shyng-yiar kaba don shaphang iing I 
Kpa u Sib bad na kata ka daw hi sa kynnoh ka Shyng-yiar I Kpa 
U Sib. Hapdcng kiba bun ki jingpynkylla, pynban kane ka 
shyng-yiar ka dang sah bad bsa um haduh mynta bad ka don ha 
ha ka jaka kaba don hajan ka iiiig-bah kaba ia tip paitbah kum 
ka ‘Dreamland’, 


KA JINGRWAI KA TNGA U MON 


Khasi 

Katno ka jynjar jong nga 
Ba lamwir ch u Mon 
la la ka tnga, ia la ki khun 
Um khmih shuh naduh 
Hynrei mynta ka pyrthci 
la nga ka khyllah eh, 

Ka iing khlcm sop, ki jain la jot 
Bym don I kynrad te, 

Ka Iyer dait-thah ka kyrhuh 
Sawdong ka iing u Mon 
Ka riew siaw-siaw, ka riew saw- 
saw 

Ba bun jingpei ki don. 

Jingud ki khun ha rympei 
Um-mat ka Kmie de 
Ki lynniar lang ha ka shitom 
Ba lap ka lyngkhuit ds. 


Phareng (la pynwan ha ka kticn pha- 
reng da u Nongthoh) 

Oh what anguish have I passed 
through 

Because of Mon^s obsession 
No more does he care for the 
family 

The world to me is sad and 
deary 

The thatch in shambles, the 
garments in taitcrs. 

For the master is not there. 

The chilly wind moans 
Around the hut of Mon 
Sometimes in fury, Sometimes 
in rage 

As through the cracks it blows 
The children groan in fear 
The women moan in tears 
Everywhere in woe, 

Everywhere is desolation. 

Ym pat lah ban tip thikiia ha kano ka rukom la buh jing- 
kynmaw ia katei ka jingrwai bad kaei ka sur jong ka. Hyniei 
icatba lah ban tip-pateng, la ngeit ba ka long kawej na ki jing- 
rwai Kkasi (Khasi Poem) kiba rim tarn ba la thaw hi da ki Trai- 
ri. La ngeit ruh ba la thaw ia ka da ka tnga u Mon uba ki sin U 
Mon-bhut. Kat kum ka jingiathuh jong I tymmen Silimai 
Syiem na Mairang (iba long I kmierad jong U Irad Manik Syiem, 
Ex-M.D.C.) ia u Nongthoh ha iing jong I ha Mairang ha ka 21 
tarik October, 1960, ia kane ka jingrwai la nang pateng pa ka 
Jinmon Mahadei ka tnga u Kine Singh Syiem Nongkhlaw (Ka 
Jinmon ka dei na ka jait Mawnai Jarain) bad kane ka Mahadei 
pat ka nang na ka tnga u Mon. U Nongthoh u la pule ia kane 
ka jingrwai ha ka jingialang-paitbah ban kynmaw burora ia u Ti- 
rot Sing Syiem, ha Khasi National Durbar Hall ha ka 29 tarik, 
Lber, 1969. La pynlong iakatei ka jingialang da ka Friendly Ho- 
rizon Society Shillong ha kaba u Mr. R. Soanes, H. Nongkynrih, 
W. Myrthong bad kiwei kiwei ki dkhot jong ka ki la iadon ryng- 
kat. Lajerruh shaphang jong ka ha ka Article “Shillong Go- 
vernment High School — Khasi Society and its Literature” ba la 
shon ha ka Souvenir ka Shillong Government High School, 1980. 
Nangta la shon ruh ha ka Pansara, Issue March, 1983 bad ha ka 
Article ‘The Unconquered’ ba la shon ha ka Souvenir — Cele- 
bration of the Death of U Tirot Sing Syiem of Nongkhlaw, 1984. 
U Nongthoh u ngeit ba kane ka jingrwai ka kynjat-jingshai ia ka 
jinglong ka Ri bad ki briew ha kato ka juk. Namarkata, ka lah 
ban long ka jingmyntoi kaba khraw, lada ki samla ka Ri kin ia- 
rwat-ia-thud (research) shuh shuh ha kane ka phang. 

NOTE : Ki iing ki sem ha ki thain ka Hima Nongkhlaw ha ka 
por u Syiem Tirot Sing ki long haba shu krcn lyngkot, 
ki iing phlang, tangba ia ki dieng la pyndonkam kham 
bunsien da ka kseh-saw ne da kiwei pat ki jait dieng kiba 
eh. Ka long kaba sngewbba ban iathuh ba u snar jong 
uwei na ki rishot kiba kyrshan ia ka iing u syiem Tirot 
ha Nongkhlaw, u dangsah snap bad ieng ha ka nong- 
rim ka iing jong u haduh ka por ba u Nongthoh u leit 
sha Nongkhlaw ha ka 29.3. 58. 

KA POMBLANG NONGKREM KUMBA lOHI 
BAD TIP PATENG 

lEWDUH 28. 9. 70. 

U Lang-Iewduh uba bhabriew tarn ba la dajied, uba lieh 
tlem, ia une u blang la buh kyrpang bad ka jingtip u Syiem. 

Ha ka por kumba 1.30 P.M., ki paidbah ki ia leit sha lum 
lewduh, ki lam khmat ki duhalia, ki don khad-ar ngut, saw na 

ki, kiba kham rangbah ki da spong muka, ki tern ka ksing- 
rong, shuwa kane, ki shad mastieh. 

Kawei ka kynthei ka kit ha ka khoh ia ki jingdah jingdong 
baroh bad ka iaid khlem kyrliang dien. 

Ha Lum-Pomblang lewduh, ki tern ki duhalia, u Sohblei u 
ot ia u syiar, nangta u duhalia u pom ia u Lang lewduh. Ynda 
la dep pom, ki rah sharud, ki sei bad suh ia u dkhot (khyndai 
dkhot) ki pyrsad ia u tor, ki peit la u bha ne u sniew, ki sa leit 
pyni ha u syiem uba shong ha ka jaka hajan ba pomblang. 

Ha Lum lewduh ka shimpor naduh 3 P.M. haduh kumba 
4.45 P.M. nangta ki bud sa ka shad maslieh, ynda la dep ki sa 
wan phai sha duwan. Ka jingsiat suloi ha kane ka kynti ka long 
135 sien. 


Ka bujai blang 

Shuwa ban bujai blang ki tern ki ksing bun skit ha Shlur 
kumba lai kylla saw kylla bad ka neh kumba shi kynta. Ka bu- 
jai blang ka sdang ynda la miet bha, uwei na ki rangbah duhalia, 
u kh >t kyrteng shuwa da u hymmen katba hap, ki Raid kiba wan 
■ah blang ki da kren shuwa ban aiti, ynda la pdiang, ki risa bad 
kynhoi. Ha kane ka khep, U lap-Ngar u iania bad U Mawshai 
namar u lap-Ngar u ieng ha ka nia ba u wan rah belt namar u 
Mawshai um ju wan rah blang shuh. Ha ka jingiatai nia ka ieng 
' si nia u lap-Ngar bad u Syiem u pdiang ia u blang da kaba ong 
ba kin sa nang ia pynbeit pat iakane hadien habud. 

Ynda la dep ka Bujai blang, ha ka por kumba 2 A.M. sa 
bud sa ka shad sohtyngkoh, iir ar ngut, kum u Nongkseh bad u 
Nongumlong ler ter. Khadduh shad sa u Syiem rangbah bad u- 
no-uno (ha kane ka kynti u shad bad u Bahduh Radhon Sing 
Lyngdoh) bad ki kylla sha ka ksing kynthei tang mar iashad u 
Syiem. Nangta ki shad sa ki paidbah sawdong ka shlur. 

LYNGKA 29. 9. 70. 

Mynstep ha ka por kumba 7 baje ki shad noh kjat ki syiem 
ha duwan ka Shlur. Ki shad sawdong ia ka shlur-laisien, nangta 
ki sa mih ha lympung ha phyllaw ka ling-Sad. Hangne ruh ar- 
ngut ki syiem kynthei ki ianoh kjat ki da iathain iwei sha kadiang 
bad iwei sha kamon jong u Syiem khynnah bad kiwei-kiwci de ki 
iathain bad tawiar lai sien ia ki duhalia kiba shong halor u shyl- 
Jiah hapdeng Lympung. Nangta ki syiem ki sa leit noh bad sa 
bud sa ka shad kynthei. Ha ka por ba shad noh kjatj ki arngut 
ki syiem kynthei ki riam kham pher namar ki da tawah da ka 

kynja khor, la pynda shatri riih ia ki. Kiwei pat ki rangbah ki- 
ba shim bynta ha ka Noh-kjat ki da shympiar ialade. 

Ha kanc ka kynti don ki tymmen kiba ialap iarLw ba u Ba- 
san Nongkseh u long uba kham tynrai. U Basan Swer pat u phet 
noh bad hadien u long Syiem ha Sohra, tangba tcng^teng uju 
wan ai blang. 

Ki ialap ruh ba ka rta jong u Syiem long syiem, ka don ka 
jingiasnoh bad ka jingjian ne jinglyngkot ka ryngkhi u Lang-lcw- 
duh hadien ba la pom ia u. 

La seng nongrim halor ka jingleit jngoh ia ka Pom blang 
Nongkrem bad I Bahduh Radhon Sing Lyngdoh ha ka 5 tarik u 
bnai October 1961 bad ruh bad I Bah Weldrink Mukhim ha ka 
28 bad 29 tatik u bnai September 1970. 

La don ruh kham bun snem mynshuwa ki riewtymmen kiba 
ialap khana ha kane ka dur : — 

1) Ba u jait Rumnong uju leit tong um na Lum Shyllong 
ha ka sngi Pamtiah bad na ka bynta ka lewduh pat, u leit shim 
khyndew saw na lewduh. 

2) Ba u Sohsla u ju shim khyndew-saw na lewduh ban knia 
ha ka sngi kaba kyntang, kata ha ka sngi pomblang lewduh ha 
Nongkrem, 

3) Ba ha ka sngi lewduh, ym bit ban iapoi kha, iateh ktien 
kynjoh khaskain, sdang ne pynwai ia kano-kano ka jingtrei, jer 
khun bad kiwei-kiwei. Haba iap bit hi ban thang ne tep, tangba 
ym bit ban pynleit niam, namar ia ka kynja shad nc kmcn baroh 
ki ju leh ha ka Lyngka. 

4) Ha ba sngi lewduh ba pomblang u Syiem Nongkrem u 
Syiem Mylliem u shong sngi. 

Nalor katci kaba la pyrshang ban buh jingkynmaw, katba 
lah ei ban iohi byrngut-byrnget bad shemphangthohmut-thohmat, 
u Nongthoh u kynmaw ba la don shuh-shuh kiba ialap iariew ba 
U Sohblei uba dei na ka jait Mawroh u don bun ki jingkam kham- 
tam kiba iasnoh bad ka Ing-sad bad bun bah ki jingpyndep-niam 
kiba dei ban pyndep biang-pa-biang katkum ba la buh beit buh 
ryntih da ki Longshuwa-Manshuwa. Don ruh kiba batai ba wat 
haduh ia ki kyntien ban pyndonkam ha ki katto-katne ki jingleh- 
niam, dei ban pyndonkam da kijuh ki kyntien ba la bthah janai 
da ki Longshuwa pateng-la-pateng khamtam eh ha ki juk bad ki 
pateng kiba ym pat don ka thoh ka tar. Kawei kaba lah lehse 

ban shu ong kyllum, ka long ba la jan man la ka jingkam, dei hi 
ban pynclep da ki briew kiba la buh nc thung kyrpang bad kiba 
dei ruh bunsien na ka jait kaba da tang kyrpang ia ka na ka byn- 
ta ban pyndep ia kata ka jait jingkam. La ihoh khnang ia kane 
ba ki sanila kiba iarwat lalhud (research scholars) ki lah ban 
nang iathud bniah halor kane ka phang. Kawei pat nalor kiba 
bun ki jingkam kiba u syiem u dei ban pyndep, u pyndep ruh ia 
ka bynta kaba ju kham tip paitbah kum ka sncng ka kraw. 

I kmie I Kong Sophili Marbaniing (Bim kwai ha dwar U 
Blei) iba long i nonshad iba tbit bha ha ka jukjongi, iba la 
inlicn bha ha kaba pynriam pynbeit, ai dur-ai dar, bad phah shna 
bunsien ia ki tiar shad, i la iathuh ha u nongthoh ha kawei na ki 
sien iashongkai bad i ha u bnai June 1967, ha ling jong i ha Wah- 
ingdoh ba ka riam shad k^mthei ynda khein lut ia ki jait riam ba- 
roh shi rynieng, kan shongdor la kuinno-kumno kumba laiphcw 
hajar tyngka tarn ne duna khyndiat, kata ha ka snem 1967, (Ka 
ne ka article ka la mih ha ka kot khubor ‘U Hynnicw Trep’ haka 
5 tarik Naiwieng, 1981). 


— : 0 :— 


SHAPHANG U DAK ‘3’ NE U DAK JINGKHEIN ‘3’ 

Ka jingthmu ne jingthew jong ine i jingthoh kam longsalia 
ban ai jingbatai ei-ei shaphang u dak 3 ne shaphang uno-uno uwei 
pat u number naduh 1-9. Hynrci ka jingthmu kaba kongsan eh 
ka long ba tyndi-tynda une uwei u dak jingkhein nalor kiwei ba- 
roh u i kumba u kham shait jia kynrei ha kiba bun ki phang bad 
ki syrtap-kam kiba thainkiba syrdoh bad kiba piam kiba ksoh ia 
ka imlang-sahi mg u I.hun kha- i khara, Ka jingkyntip ka long 
balci sha ka leit jia kumnc, hato lah ban pdiang ba ka dei tang 
ka ryngkhat bad ka lyngkhuh ? Hato u Kliasi uba la lah ban da 
jer kyneng hi lin biang-pa-bi.mg naduh shynrong-khlieh haduh 
poh-kjat bad uba la don la ka jong ka jingshai bad ka akor-long- 
briew un shu leh ei-ei pathar, khlem nia khlem daw, khlem pyr- 
khat, khlem nongrim khamtam haba ktah ia kiei-kiei kiba iasnoh 
bynta bad ka niam ? Kaci ka thyramei, kaei ka tyllong, kaei ka 
nia, kaei ka daw, kaei ka jingpyrkhal, kaei ka jingngeit bad bun 
bah sa kiwei de ki jingkylli. Ban khliip lut ym lah, shitom ban 
ngiam jaka ban jer wat tang kat kaba lah ban tip syn-ei. 
Hangne la shu pyrshang ban jer tang katto-katne kiba kham iatip 
paitbah kumta ba Ichsc ia iwei-ar te yn ia kubur hi ba ki long ki- 
ba la rim wat lada ki rim tang kat ki maw kiba dang lah ban 
shyiina haneng harum. 

Kane kajingpyrshang ka kham ihew eh tang ia ka jylli pyr- 
khat u Khasi (la siiisha ym lah ban da buh pud). Hynrei lada 

kum-ei-kum-ei, don ba pyrkhat ba la leit kum kam ne kum tda 
ne tab sha ka jyJli ne ka it kiwei, ia kata lab ban shim ba ka shu 
dei tang ka jingialam ne jingbtin hi u khulom bad ym dei kaba da 
mang da mut ne da mang lypa. 

Tang shi kyntien, na ka bynta jong kito kiba smat bad ang- 
nud ban thud ban thwet ban thir ban thain (ki kynja Research 
Scholar), halor ki phang jingtip kiba kum kine, la sngewdei ban 
shu pashat jingmut ba ki jait-bynriew kiba pher ka pyrthei ki don 
hi la ka rukom batai shaphang kiba kum kine kiei-kiei katba kum 
ka history, ka rukom im, ka akor-long-briew bad ka imlang-sah- 
lang jong ki, lyngba ki pateng, ki juk bad ki por kiba pher. 

1) Haba shad mastieh, ki pynwai da kaba nguh kylliang 
laisien bad pyndem ia ka waitlam sha khyndew. 

2) Haba ki tymmen ki nam, ki ju nam ha ka nam ki puri 
lain gut. 

3) la ka ktien ‘NAM’ ne ia ka kyrteng jong ka briew ‘Ka 
Nam’ kat kumba ka paw ha ki puriskam, la spcl lai dak. 

4) Lai sien u syiar u kynih bad laisien u kynther-stieh shu- 
wa ban wan ka jingshai ka sngi ne ban shai pat ka pyrthei. 

5) Haba jer ba thoh ia u khun shynrang, ki ju jer ryrgkat 
lai tylli ki khnam, kiba ki tymmen ki batai ba ki ieng khamtam 
eh na ka bynta ka (1) Ba un long u nongiada ialade la ka met 
(2) La ka iing-ka-sem, ka kur-ka-jait bad (3) La ka hima ka ri 
bad ka jait bynriew. 

6) Ki lai tylli ki maw-byrsiew, ki siat jingmut ruh ia ka 
nongrim jong ka synshar-paitbah (Principles of Democracy ne De- 
mocratic Principles) ha ka imiang-sahlang u khun Khasi-Khara 
ryngkat bad ki tnat baroh kiba iasnoh bad ka. Na kata ka daw ki 
ju da pynshitom ban jer ia u (1) Thawlang ne Kthawlang (2) 
Ka law-bei ne Kiaw-bei bad (3) U Suid-nia ne suit-nia ne said-nia. 

7) Don kiba batai ba ia u khnam ka ryntieh la ju kham 
pyndonkam eh na ka bynta ( 1) Ka rong-biria (2) Ka beh-mrad 
beh-tyor (3) Ka thma ka stieh. 

8) Ha ki puri-skam, u Manik Raitong u tawiar laisien ia 
ka jynthang, laisien u padat ia ki sharati na shiliang sha shiliang 
ka kpep. 

9) Ki tymmen ki niew-kor katta-katta ia ka dpei. Ki ong ba 
la seng nongrim halor lai tylli ki maw-byrsiew. (Ki paitbah ki ju 

kham jied da u jaitmaw uba shu pdeng ka jingeh-jingjem khnang 
ba un shall slem. Don ruh kiba pyndonkam da ki kynja nar, 
bad ia kine la khot ki khuri). 

Halor ki lai tylli ki maw-byrsiew, ki pynshong ia u khiew- 
shet-khiew-tiew, ia ka um ka ding ha kaba ki buhai ia ka bam ka 
sa. Na kata ka daw ki da khein kyntang ia ka dpei syriem kum 
ka jaka ba shong ki blei ki ban iada ia ka ling ka sem, u tnum u 
lyndai, ka bam ka sa bad kiei-kiei kiba iasnoh bad ka Rum-pei- 
ung ne ‘Rympei’, bad kum ka dak ba ki trai-iing ki sngewnguh ia 
u Trai Rynrad u Nongbuh Nongthaw, ki tymmen Khasi ki ju da 
buh ne bcr sohkhaw-ja (ne uno-uno u jingbam uba ki bam-kdang) 
halor ka dpei shuwa ba kin taw ia u soh-khaw. Hangnc ki ong 
ka shong ka jingsyaid ka ba don ka ding, kaba don ka jingrhem 
kaba don kajingshai kaba don ka jingim. Ha ki pateng kiba 
mynshuwa, ka ktien dpei ka kit ia ka jingmut kaba kham lar shi- 
bun ban ia kaba long mynta, namar dei hangta ba ki seng^ ki 
syngkhong, ki sam ki buhai, ki thir ki thain, ia kiba bun bah ki 
kyrwoh kiba sop kiba Spain ia ka imlang-sahlang u Khasi bad 
kaba la iai sawa ha ki tyndong shkor kum ‘Sawdor.g-ka-lyngwiar- 
dpei\ Ka ktien dpei ne dpei-sieh ka don ka jingiasnoh ha ka 
khanatang u Khasi ‘Shaphang ka Sngi bad u Bnai’. 

10) Haba ki khot syrngicw ne kaweh-sning ban khot ia ka 
syrngiew jong kito kiba iap sha jngai sha rwang, kham bunsien 
ki ju kynting da ki sbai laitylli ne tarn ruh, bad laisien ki ting ki 
pah ki puin badkida kren da khana haba la wan paw ka syrngiew 
u nongiap kat kumba la iapan. (kham bunsien ki ju pan da kano- 
kano ka jingthaw kaba im). 

11) la uno-uno u briew la u khynnah ne u rangbah, ki ju 
khi 3 nuid ne 3 snuid ia u shniuh khlieh khnang ban pyni kum ka 
dak ba la don ci-ei kaba pher. Katba lah ban tip ka del ha ka 
jingmut ka bym bha, namar u briew uba la shah khi-lai-nuid u 
long uba ka shnong ka la kyntait ne ka la beh shnong. 

12) Na u ‘3’, ioh ia ka rukom kren ne kynnoh, 30 jingthaw, 
30 skit, 30jait, 30 har rukom, 30 mrad, 30 shnong, kaba mut 
bun jait ne ka kynthup bun bah ki briew. Tang haba ka thew ia 
u syntiew-doh-maw laiphew-ua-ar-jingmut, te ka mut shisha ar- 
phewphra. Haba ong 30 syiem te ym lah ban ong thikna, ka lah 
ban long shisha ba don 30 ki syiem ha ka por ba niew ia ki kum- 
la ne ba ka long tang ka rukom kren ban pyni ba ki don shibun. 

13) Haba poi-kha-poi-man, 3 sien ki ju suit ju shor ban 
pynskhem pynjanai ia ka kam. 

14) Don kiba khein ba ka sngi kaba lai, dei ka sngi lait-ia, 
kata hadien ba la pyndep ia kiwei pat ki rukom lehniam. 

15) Haba iap briew khamtam ha ki pateng ba la leit noh, 
don kiba da buh lai tyili ki kpu. 

16) Don kiba sait ia ki shyieng laisien shuwa ban thep ia ki 

ha u maw. 

17) Haba iap-briew don kiba ieh-rynghang ia ka jingkhang 
jong ka ling haduh laisngi-lai-miet. 

18) Kham mynshuwa, paidbah kiba shong sngi haduh lai 
sngi haba jia ka jingiap khamiam ha ki juk ba ym pat lait surok- 
kaii. Lehse long syriem kuniba ong ki phareng ka ‘mourning pe- 
riod’. Ki tymmen khasi ki ju kynnoh ‘ka jingiap kam ju thala’ 
(Death is not haphazard). Kine ki long ki kyniien kiba kit jing- 
mut shibun. Kumia kum ka dak ka burom bad ka nguh, ki ju 
da pynpaw sha ka pyrthei da kaba ki shong-sngi lai-sngi nalor 
bun kiwei-kiwei pat ki rukom pynpaw bad Ich burom ia kiba la 
iap. 

19) Haba jer khun ki ju buh pynap 3 tylli ki kyrteng, tang- 
ba ki jer da ka kyrteng ha kaba kham soh slem ka kjad ha u 
klonguskaw. Hyndai ynda haba ki pdiang ia ka kyrteng kat 
kum ka jingiapan, ki sa ban 3 sicn. Ha kane ka jingban-ktien, 
ka jingtang-kyrteng, u nong-pyndep-niam, uba ha ki jukkibi 
mynshuwa ki ju kham o ig u Nong-khia, shuwa ba uri tang, uiiguh 
u dem 3 sienia U Blei U Trai Kynrad, U Nongbuh U Nonglhaw. 
Haba u tang, u Nongkhia u ong artad nalor kiba bun ki ktien, 
ba un Jong heh, un long sail, un long rangbah, un man rangbah, mi 
roi un pa, un shait un khlain, un im tymmen. 

20) Ki siat ia ki khnam-tympcm sha ki 3 dong, shatei, sha- 
thie, bad sha mihngi. 

21) 3 sien ki kylla ia u rnga haba ki krad bad lum shyieng 
ha jinglhang briew. 

22) 3 sien ki tawiar ia ka maw-bah. 

23) Hyndai uba bun uba lang, u ju kham buh ia ka niet- 
iap la kumno-kumno 3 miet khamtam lada dci kiba iap tymmen. 

24) Kiba bun ki jait khasi ki ju kham buh-dkhot 3 ne 5 ne 7. 

25) Hyndai, haba jia ba ka mukot-duma ka la poi shaduh 
ka ban ia smai kata ha kaba baroh arliang mamla ki la ia mynjur 
lang ban shu iarai non da ka smai, u nongbishar (lada u Syiem ne 
u Lyngdoh ne uno uno) u ju pynbam-smai laisicn laiwat, (Donlai 
jait ka rukom ba ki smai, (1) na ka bynta tang iaiade shi met (2) 
na ka bynta la ka iing-ka sem, (3) na ka bynta la ka kur ka jait). 

26) Na kano-ma-kano ka daw, ki tymmen kioiigbakiju 
kdoh 3 ki kyrwoh thri ia u baiap khlcm pynleit-niam. 

27) Haba tap ksaw ki ju mait 3 tylli ki pylleng. 

28) Ki artylli ki jait dieng kiba leit siew bha ha ki khanatang 
u Khasi (nalor jong kiwei pat) ki long ka JRl bad ka KYA bad 
kine kumei-re-kumei baroh ar ki don 3 dak. 

29) Haba ialehkai, (khamtam ha ki por kiba mynshuwa) 
bunsien ki da hiew wei, ar, lai shuwa ban sdang. (Ha ki por kiba 

mynshuwa, ki khynnah habakiialehkaikijuongThu’ne^kynthu’, 
kaba niut ba ki kharg ia ka liang kaba ia pyrshah ba kan 
ym lah kylla-kticn shuh). 

30) la u Rang-iap-tnga uba shong kurim biang, ki tymmen 
ki ju kynnoh kum u men-thang kata ba u iah ban thang(khain ha- 
diea ki ong bam) 2 ngut, hyniei ka tnga kaba lai kan sa thang 
ia u. 

31) Ka rukom kaba kham iar ne paidbah ne kyllum eh ban 
batai ne sam-bynta, nc bah-bynta, ne kdew ia ki jingiadei ne huh 
kyrdan ne mang ne buh-dor ka long 3 kyrdan kuin ban ai nuksa: — 

U kur, u kha, u lok; u thawJang, ka iawbei, u suitnia; nyng- 
kong, ar, lai; kaba lich, kaba pdcng, kaba rit; ka sngi, ka Iyer, 
ka urn; doh-kha, doh-mrad, doh-sim; ryngkew, um, suiu; ka sngi, 
u bnai, ki khlur; U Blci, u briew, u ksuid; bad bun kiwei kiwei 
dc. la ka kyrdan kaka hapdcng, ki Khasiki pyndonkam da kiba 
bun jait ki kticn baiai kum-pdeng, klai, adkar, maian, antad, 
pdeng-bricvv, mct-sawdoh, bit-bnew, kop, bit, biang-briew, biang- 
met, khyndiat-khynsoit, katto-katne, shi-rukoin, shu ryngkal- 
briew, etc. 

32) Tang shisien khot ki tymmen ki ong wat ju thie, da ap 
arsien laisien ioh dci ba khot ka sna-iap bad Iah ban jem rngiew 
ei. 

33) Haba kynhui haba ring maw-bynna, nc ha ki kynja- 
phawar kyrkaw, kyiklie, kyrkliang, kham bunsien kiju leh 3 sien. 
Don ki shnong kiba u Sangot u da pyna laisien shuwa ban plie 
Dorbar. 

34) Ki briew kiba sumar ia kiba ngat bih ne iasam, ne ia 
kiwei pat ki rukom jiiigshitom kiba kum kita ki jait, ki batai ba 
kawei na ki rukom ba ki nongbat-bih nc lasam ki Ich ka long ba 
ki da tang ia ka ia ne ka por bad hapdeng kata ka ia don kiba tang 
3 sngi, 3 taiew, 3 bnai ter-lcr. Don kiba kynjoh shaduh ki snem 
bad ki kynnoh lyngkot tang-snem ka lah ban Jong, wei, ne ar, 
ne lai, kum ban ong tang-shi-snem tang-ar-snein, tang-Iai-snem. 

35) Hyndai ki kham bull pud 3 sien ia kano kano ka jing- 
pyrshang lada ym long ki pdam noh. Kum ka nuksa, U Bah Hi^ 
II ong, nga la pliali kylli la ka Dull lai sien hynrei kam man treh 
satia. 

36) Haba ialeh maw-kynting, uvvei u jait u long maw-lai 
nalor u maw-san ne maw-hynhiew. 

37) Don ki tymmen Khasi kiba khana ia u nongthoh (kane 
ka article) ba hyndai eh, ki don ki Khasi kiba shim ne khein ne 
fiiew ne pyrkhat ia une u number 3 ba u long kum u number jong 
u Nongbuh Nongthaw. Balei ki pyrkhat kumia te ym lah lap 
syrwet satia. 

38) Ha ka ktien Khasi ki don bun bah ki ktien kiba long ki 
ktien shi-kynnoh, bad hapdcng kane, don bun ki ktien kiba la 



pynJong tang da ki laitylTi ki dBk. 

39) Na ka bynta ban bch ia u ksuid uba kijer u syngkhoiig- 
kynta-maram ki ju ai laitylli ki dieng-tyJlaw ryngkat ka syrdep 
bad u khaw khyndiat bynrei lada ym poi ioh ia kitci, ki }u ber da 
n mawria Jaitylli ne tam ruh, shuwa ba kin jam ne rung shapoh 
lum-jingtep-briew. Kumne ki tymmen (ki bym pat kyJia-niam) 
ki dang leh haduh ka por ba sdang thaw ia u lum-jyntep ka Ba- 
lang MaWkhar kaba don hapoh Mission Compound. 

40) Shaphang ki laitylli ki khnam-Iaw-bci kiba ki pyndon- 
kam ha ka por bajer bad ia ki khnam-tympem ha ka por baiap, 
don ki tymmen kiba ai ka jingbatai ba ki khnam ki ieng kum ka 
dak ka jingpynkynmaw ba u briew uba la wan longbriew sha kane 
ka pyrthei u long uba dap da ka thma bad ka jingialeh shilynter 
bad kata ka thma ka wai tad ynda u la iap. Ka pynkynmaw ruh 
ba ka pyrthei ka long kaba dap da ka jiiigia-khun (Competition) 
bad kham bunsien hi, uba jop dei uba tam-khnam. 

41) Shikyntien, kawei dc kaba pynpyrkhat ka long ba haba 
shu kren kylium, ki dak-jingkhein kiba lymbiang (odd numbe. ) 
kum 1, 3, 5, 7, 9 ter-ter ki i kumba ki kham leit siew ha ka pyi- 
thei Khasi bad ia kiba Jyngkhuh (even number) kum 2, 4, 6, 8, 
10 ter ter. Haba ki pynpaw ia ka jingiatylli ruh kham bunsiea 
ki ju kynnoh shi-tylli, shi iing shisem, shi kurshijait, shi-shnong 
shi-thaw. Haba ki mut ban ong kawei, ki ong, shi-kam, shi- 
kyntien, shi-jingmut, shi-met, shi-phuit, shi-dor, shi* lain, bad 
kiba kum kita. Ki ong ruh haba mut la kaei-kaci kaba loiig 
kunijuh (uniform) kum shi-riam, shi-rong, shi-sut, shi-rynieng". 
ki ong ruh ha ka jingmut kum ia kiei-kiei kaba pura ka bym-sah- 
icng, ka bymdon-jingdkut kum shi-rta, shi-junom, shi-Jynter. 
Ki ong ruh haba ki thew ia ka tylli ne unit kum shi-dorjon, shi- 
jhap-wait, shi-bdi, shi-tap, etc. (wat la ha ka jingshisha ka mut 
bun tylli). Don bun kiwci-kiwei de ki rukom-pyndonkam kiba 
ym lah ban jer lut. 



105 


KI SKER BYNRAP 

(La pyrshang ban buh ia kinc ki Skcr-bynrap na ka bynla ban 
pynsuk ia ki Kongpule ban lap ia ki bynta kiba ki kwah ban lip). 

A 


1. 

Adadak, 23, 30 

7. 

2 . 

Adong-adit, 30 

8. 

3 . 

Ai-bam ryngkat ka ksiar, 48 9. 

4 

Adong-shnong, 9 

10. 

5 . 

Ait-nar nc Eit-nar, 77 

11. 

6 . 

Alabaster (dabi)j 15 

12. 


B 

13 . 

Bam-smai, 16 

Bab(Ka), 74 

34. 

14 . 

35. 

15 . 

Bain-hynroh, 10 

36. 

16 . 

Bamkwai ha dwar U BIei,2l 37. 

17 . 

Bamja sohphan, 5 


18 . 

Bam-sohphlang, 5 

38. 

19 . 

Ban (kaba siat-ban), 36 

39. 

20 . 

Bakha, 12 

40. 

21 . 

Balat, 56 


22 . 

Basan Swer (U), 98 

41. 

23 . 

Basan Nongkseh (U), 98 


24 . 

Balsuram, 25 

42. 

25 . 

Barik, 35 


26 . 

Bat'jakoid 

43. 


(U kynbat-jakoid), 1 J 

44. 

27 . 

Bai-pynphong-akor, 57 

45. 

28 . 

Bch-jongshnong, 4 

46. 

29 . 

Be-nge 


(accelerated cart), 24 

47. 

30 . 

Bor-ka-por (Ka), 34 

48. 

31. 

Biej-shuki, 55 


32 . 

Bishar (Ka kam), 89 

49. 

33. 

Bha-la-lah 

(Ha ka kynja jingknia), 38 

50. 


C 


51. 

Camila 

53. 


(ne Ka Mila), 80 

54. 

52. 

Circuit House 

55. 


(ling Circuit ha Sohra), 81 

56. 


Alnianak, 66 
Ang (Ka), 24 
Aron, 25 
Ap-shnong, 9 
Artemeria-Vulgaria 
(U Tiew-Jaiaw), 44 
A.W. Thomas (Miss), 29 


Bhang, 42, 50 
Bidong (Restriction), 30 
Ridon Roy (U), 81 
Bidor 

(U Syiem Nongkhlaw), 8 
Bible (Kotbah), 15, 17, 86 
Bilat, 26 
Bngem 

(Badei ia u ksew), 83 
Bhang (ka kynja jingdih 
ne tiar-lur), 38, 50 
Bor-pyrman 

(observation power of), 77 
Bhut (u kynja ksuid), 57 
Bok-wala (ne box-wala) ,41 
Bnai-it 

(u bnai khein por), 69 
Bnai-ot-sabah, 69 
Bnai-siat, 69 
Buh Sing 

(U Syiem Mawsraai), 27 

Byrngut, 71 

Byrson 

(U Syiem Nongstoin), 26 


Clairvoyant, 30 
Cliff Shadwell, 81 
Colonel Lister, 81 
Cosgravepara, 34 

D 


57. 

Dangsaw-ka-bneng, 71 

75. 

Dil-li ne Delhi, 85 

58- 

Dak (Ka), 23 

76. 

Dieng-sohphan, 47 

59. 

Dak (U Nongphet-dak 

77. 

Dieng-lyrliat, 76 


ne Postal runner), 23, 47 

78. 

Doh-khniang (u khniang 

60. 

Dak-Lai 


ba long bam doh), 75 


(U number three), 99 

79. 

Dong-phlengmaw, 61, 62 

61. 

Dak (Ki dak ki shin), 9 

80. 

Doctor-jakoid, 33 

62. 

Dah-sat 

81. 

Donrai Diengdoh, 22 


(Ka rukom lehniam), 57 

82. 

Dovbar, 31, 89 

63. 

Dabi, 15, 85 

83. 

Doh-thum 

o4. 

Dabia, 15, 85 


(ka kynja sim), 54 

65. 

David Scott 

84. 

Don Raja 


(U Iskat Sahep), 80, 85 


(U Syiem Nongstoin), 26 

66. 

Dang-pah-ka-tyng-ab, 37 

85. 

Doh-jain, 76 

67. 

Dara (Ka), 63 

86. 

Dukan-Sohra (Ka kyntoit 

68. 

Dewan Sing 


shnong ha Sohra), 95 


(U Syiem Sohra), 84, 85 

87. 

Dukan-Pulit 

69, 

Dhara 


(Ka Police Bazar), 95 


(Ka kynja jaifl-sem), 54 

88. 

Dum 

70. 

Dieng-bilat- 


(ka kyrteng ka ksew), 19,83 


high-school, 15, 16 

89. 

Dum-dngiem, 39 

71. 

Di-li-ngiem 

90. 

Dung-kura, 31 


(Ka kyntoit shnong), 61 

91. 

Dui-lara, 29 

72. 

Dieng-rnong, 76 

92. 

Du-halia, 97 

73. 

Dieng-ksai 

93. 

Dreamland, 95 


(haba thain-jain), 74, 75 

94. 

Drugs 

74. 

Dieng-phieng, 76 


(ki kynja jingdih), 38 


E 


95. 

Edwin Neville Shadwelb 82 


96. 

Ek-tara 

99. 

Eng-re-ji ne Eng-riej, 38 


(ka kynja jingtem) 29 

100. 

Engineer, 35, 90 

97. 

Emma Shadwell, 81 

101. 

Er-langthari, 36 

98. 

English, 38 

102. 

European, 38 


F 


103. 

Ferengees 

106. Friendly Horizon Society 

